
Prve žive božićne jaslice 1223-2023 i sv. Franjo Asiški 
Zbornik povodom 800 godina prvih božićnih jaslica 


Uvod 


bornik je sastavljen u spomen prvih (živih) božićnih jaslica. 


Sveti Franjo Asiški i betlehemsko Djetešce su središtu zbivanja riječju i slikom. 
Franjina nakana s božićnim jaslicama bila je razbuditi usnula srca i potaknuti ih na ljubav 


prema Isusu. 
Nakana urednika ovog zbornika poklapa se s Franjinom nakanom. 


Zbornik je samo u elektroničkom izdanju. 
Dozvoljeno je dijeljenje i umnožavanje uz navođenje izvora. (CC) Creative Commons. 

Većina knjiga korištenih u zborniku kao i moje božićne jaslice mogu se naći na archive.org 
https://archive.org/details/ Qspodobek 
Ako nije drugačije navedeno, slike u zborniku su dobivene u alatu za izradu slika s umjetnom 
inteligencijom Dreamai (slike na koricama, vitez, vol i magarac...) 

Mir i dobro, 
Na blagdan Gospe Lurdske, 11.2.2024. 


Milan Kušnjačić, urednik zbornika, 

si NJ : £ + 2 Čim č hoki 
Božićne jaslice u franjevačkoj crkvi sv. Marije, Kloštar Ivanić, 25.12.2022. 


Snimio Milan Kušnjačić 


Kronologija 


1181/1182. — — Rođen u Asizu Ivan od Petra Bernardonea. Otac, bogati trgovac, koji nije bio 
prisutan na krštenju, želi da se sin zove Franjo. Uči čitati i pisati uz crkvu sv. 
Jurja (usp. 1Cel; 1Bon). 


1193/1194. — Rođena u Asizu Klara, kćerka Favoronea od Offreduccia i Ortolane, od 
aristokratske obitelji. 1198-1200. — Nakon smrti cara Henrika VI. (rujan 
1197) niži slojevi društva (homines populi) ruše tvrđavu u Asizu i napadaju 
utvrđene kuće aristokratskog sloja (boni homines), uslijed čega mnogi od njih 
nalaze utočište u Peruđi. 


1202-1203. — U ratu između Asiza i Peruđe, asiška vojska je poražena kod mjesta 
Collestrada: Franjo pada u zarobljeništvo i biva oslobođen nakon godinu dana, 
u lošem zdravstvenom stanju. 


1204-1206. — Počinje Franjino »obraćenje«: čudesno viđenje u Spoletu, susret s gubavcima, 
usrdna molitva u crkvi sv. Damjana (usp. LegTd 6-14). 
— Molitva pred Raspetim (početak 1206). 


1206-1208. — Sukob s ocem i odricanje od očeva nasljeđa pred asiškim biskupom. U 
pustinjačkom habitu popravlja crkve sv. Damjana, sv. Petra i sv. Marije Anđeo- 
ske, zvane Porcijunkula (usp. LegTd 16—24). 
— Sastavlja i recitira molitvu Klanjamo ti se. 


1208. — Travanj: zajedno s prvim drugovima, Bernardom Kvintavalskim i Petrom 
Katanskim, u crkvi sv. Nikole konzultira evanđelje, koje postaje pravilo 
njihova života (usp. LegTd 27-29; Peruđ 10-11). 
Noseći habit pokornika počinju svoja prva apostolska putovanja. Narednog 
proljeća broj braće je porastao na dvanaest. 


1209-1210. — Još uvijek nepoznatog datuma, Inocent III. usmeno odobrava Pravilo života 
»po načinu svetog evanđelja« koje Franjo »napisa jednostavno i s malo riječi« 
(Opor 14-15). Papa »dopušta njemu i njegovim drugovima da posvuda 
propovijedaju pokoru« (LegTd 51; Peruđ 36). 
— Ovo prvotno Pravilo (Protoregula) nije izgubljeno, ono je vjerojatno 
uključeno i kasnije prošireno unutar teksta Nepotvrđenog pravila (1210-1221). 
— Iz Rivotorta, bratstvo prelazi u Svetu Mariju Porcijunkulsku, crkvicu koju 
su dobili na korištenje od benediktinaca s brda Subasia. 


1212. — Franjo prima Klaru u pokornički život, znači u poslušnost, s pisanom 
obvezom s Franjine strane: 
Oblik života (1212), što ga donosi Klara u svojem pravilu (PrKl 6,1-5; OporK1 
29). 


1212-1215. — Franjo uzaludno pokušava dospjeti u Siriju (12112), kasnije i u Maroko, 
preko Španjolske (između 1213. i 1215). 
— Poticaj na hvaljenje Boga: zbog provizornosti i jednostavnosti strukture i 
oblika, mogao bi se smjestiti u prve godine Franjinih putovanja. 


1215. 


1216. 


1217. 


1220. 


1221. 


— Rujan: održava se IV. lateranski sabor, važan i zbog reforme Crkve i mjera 
protiv heretika. »Manja braća« ne potpadaju pod odluku Ne nimia reli- 
gionum diversitis (O zabrani osnivanja novih redova, na osnovi koje su npr. 
dominikanci morali prihvatiti Augustinsko pravilo). 


— 16. srpnja: umire Inocent III., nasljeđuje ga Honorije III. 

— Događajima je nazočan Jakov Vitrijski, posvećen za biskupa Akrija, koji u 
jednom pismu iz listopada 1216. pruža izvrsno svjedočanstvo o životu i cr- 
kvenom ugledu koji su uživali Manja braća i Manje sestre. 


— 26. svibnja: generalni kapitul donosi odluku o prvim prekoalpskim i 
prekomorskim misijama. 

— 26. svibnja: za vrijeme duhovskog kapitula, dok je od 1217. u tijeku Peta 
križarska vojna, odlučuje se o još jednoj franjevačkoj prekoalpskoj i prekomor- 
skoj misiji. 

— 11. lipanj: u papinskoj buli Cum dilecti, upućenoj biskupima i prelatima, 
Honorije III. preporučuje da prihvate Manju braću [...] »kao dobre katolike 
i vjernike«. 

— Lipanj: Franjo kreće na Istok i stiže u Damiettu, gdje se u miru susreće s 
egipatskim sultanom Melekom el-Kamilom. 


— Siječanj: prva petorica Manje braće doživljavaju mučeništvo u Maroku. 

— Obaviješten da »vikari« koji su ostali u Italiji unose proizvoljne promjene u 
Pravilo, Franjo se vraća i dobiva od Honorija III. kardinala Hugolina za 
zaštitnika Reda. Uz pomoć brata Cezarija Špajerskog, obogaćuje Pravilo 
evanđeoskim tekstovima 
(usp. Jord 12-15). 

— Poučen iskustvom na Istoku i potaknut papinskim pismom Sane cum olim 
(datiranog 22. studenog 1219), Franjo šalje pismo »trima kršćanskim drža- 
vama«, pozivajući ih da oglase javne hvale Bogu i na počast euharistiji. 

— Pismo svim klericima, prva i druga redakcija 
Pismo upraviteljima naroda 

— Prvo pismo kustodima 

— Drugo pismo kustodima 

— 22. rujna: bula Cum secundum obvezuje i franjevce na uvođenje godine 
Novicijata, zabranjujući napuštanje Reda poslije zavjetovanja. 

— Franjo se odriče izravne uprave nad Redom, povjeravajući ga vikaru 
Petru Katanskom (do _ 10. ožujka 1221, kojeg zamjenjuje brat Ilija). 


— 30. svibnja: na generalnom kapitulu u Porcijunkuli s pozornošću se 
organiziraju nove prekoalpske misije (Njemačka) i raspravlja se o novom tekstu 
Pravila. 

— Nepotvrđeno pravilo, u 24 poglavlja, od pape sa sigurnošću potvrđeno, ali ne i 
službenom bulom. 

— »Duhovno« kompletiranje za bratstvo čine svakako Opomene, sabrane 
možda postupno na generalnim kapitulima, gdje je »Sveti Franjo upućivao 
braći opomene, prijekore i propise [...], pošto bi se posavjetovao s Gospodinom« 
(Perudđ 37). 

— Neke od molitava pripadaju vrlo vjerojatno Franjinim zrelim godinama, bez 
mogućnosti sigurnijeg utvrđivanja kronologije: 


— Pozdrav krepostima 
— Pozdrav Blaženoj Djevici Mariji 
— Tumačenje Očenaša. 


1221-1223. — Nastavlja se Franjin rad na formuliranju konačnog teksta Pravila, kako 


1223. 


1224. 


1225. 


1226. 


potvrđuje jedan važan dokument: 

— Pismo jednom ministru. 

— Nenedostaju unutarnje napetosti (na »Kapitulu na rogožinama«: AsZb 
17-18 OgSav 68) i jedno dugotrajno Franjino »iskušenje«. Sljedeći spisi 
mogli bi i potjecati iz ovog mučnog biografskog konteksta: 

— Oistinskom i savršenom veselju 

—  Časoslov muke Gospodnje. 


— Početak godine: ne bez poteškoća i sukoba (usp. 1Bon 4,11; AsZb 17) Franjo 
završava u Fonte Colombu konačnu verziju Pravila svoga Reda: 

— Potvrđeno pravilo, odobreno od Honorija III. (bula Solet annuere, 29. 
studeni). 

— 24-25. prosinca, u Grecciu euharistijsko »sjećanje« na rođenje Gospodnje 
(1Čel 84-87). 


— Datirano sigurno poslije Potvrđenog pravila: 

Pismo bratu Antunu (pogledaj PPr 5,2). 

— Pismo cijelom Redu, koje u redovima 34-43 sadrži pozivanje na PPr. 

— Kolovoz-rujan: korizma u čast sv. Mihaelu, »u mjestu La Verna« (15. 
kolovoz — 29. rujan), gdje Franjo prima stigmate, i poslije kojih »svojom ru- 
kom piše«: 

— Hvale Bogu višnjemu, »zahvaljujući Bogu na obročinstvu«; 

— Blagoslov bratu Leonu, za razloge (usp. 2Čel 49). 

— Ograničen u apostolskim aktivnostima, stigmatama i pogoršavanjem bolesti, 
Franjo se vraća u Porcijunkulu. U ove posljednje godine života može se 
možda smjestiti Pismo vjernicima, ako ne prva, onda sigurno druga redakcija, 
jer Franjo izjavljuje da želi pisati »budući da ne mogu posjetiti osobno 
pojedince, zbog bolesti i slabosti moga tijela« (2PVj 3). 


— Proljeće: U Sv. Damjanu Franjo sastavlja dvije pohvale-pouke na narodnom 
jeziku, prva u zahvalu za sigurnost spasenja (certificatio), druga »na veću 
utjehu Siromašnim gospođama«: 

— Pjesma brata Sunca (usp. AsZb 83 i dodaci: AsZb 84 i 7). 

— Siromašice, čujte (usp. AsZb 85). 

— Prelazi u Reatinsku dolinu gdje podnosi beskorisne kirurške terapije 

zbog teške bolesti očiju koju je dobio na Istoku. 


— Travanj-svibanj: u Sieni, tijekom pogoršanja bolesti, diktira ukratko svoju 
posljednju »volju«: 

— Oporuka iz Siene (usp. AsZb 59). 

— Franjo je premješten isprva u Celle di Cortona, zatim u Bagnari, blizu 
Nocere, i onda je otpraćen u Asiz, u biskupski dvor. Na vijest o bliskoj smrti 
diktira posljednju strofu Pjesme brata Sunca. 

— Rujan: vjerojatno u zadnjim tjednima života diktira posljednju Oporuku, 
»podsjećanje, opomenu, pouku« (r. 34): tekst opće prihvaćen kao primjeran za 


1227. 


1228. 


1228-1229. 


1230. 


1232. 


1232-1235. 


1234. 


1234-1238. 


1239. 


1241. 


1242. 


1245. 


duhovnost i način života sv. Franje, ali koji treba biti smatran takvim i za 
vjernost Crkvi i zavjetovanom Pravilu (usp. Opor 38-39). 

— »Malo prije svoje smrti« piše spis Posljednja volja Klari i sestrama (usp. 
PrK1 6,69; OporK1 33). 

— 3. listopada: Franjo umire u Porcijunkuli, u subotu uvečer 3. listopada 
(poslije zalaska Sunca, po srednjovjekovnom liturgijskom vremenu 4. 
listopada). Dan poslije tijelo mu je položeno u crkvi sv. Jurja u Asizu (crkva 
je danas uklopljena u baziliku sv. Klare), gdje je »kao djetešce naučio čitati i 
pisati, i gdje je kasnije po prvi put propovijedao« (1Bon 15,5). 


— 19. ožujka: kardinal Hugolin izabran za papu, uzima ime Grgur IX. 
— 30. svibnja: Ivan Parenti izabran za generalnog ministra reda. 


— 16. srpnja: Grgur IX. slavi Franjinu kanonizaciju, bula kanonizacije Mira 
circa nos objavljena je 19. srpnja. 

— 17. rujna: Klara dobiva od Grgura IX. Povlasticu siromaštva za samostan sv. 
Damjana u Asizu. 


— Po nalogu Grgura IX. Toma Čelanski piše životopis sv. Franje: Život 
blaženog Franje, ili Prvi životopis (1ČCel), od pape odobren možda 25. veljače 
12209. 


— 25. svibnja: prijenos Franjinih relikvija iz crkve sv. Jurja u baziliku 
sagrađenu u njegovu čast. 

— 28. rujna: zamoljen od komisije fratara, Grgur IX. izdaje bulu Quo elongati, 
koja negira pravnu valjanost Franjine Oporuke i razjašnjava neke sumnje u 
svezi s tumačenjem Pravila. 


— Brat Ilija, nekadašnji Franjin vikar, biva izabran za generalnog ministra 
Reda. 


— Julijan Špajerski sastavlja Život sv. Franje. 


— 11. lipnja: Janja, kći Otokara III., kralja Češke, objavljuje svoju odluku 
za redovnički život. 


— Prva tri Klarina Pisma Janji Češkoj. 
— 15. svibnja: brat Ilija je smijenjen sa službe; u nazočnosti Grgura IX. 
generalni kapitul izabire Alberta iz Pise, po prvi put svećenika na čelo Reda; 


proglašavaju se prve Konstitucije. 


— Prije 25. listopada: Početak ili osnutak Reda (Nepoznati Peruđinac), djelce 
vjerojatno izišlo iz pera brata Ivana, učenika Egidija iz Asiza. 


— Na generalnom kapitulu u Asizu, Krescencije iz Iesia, generalni ministar, 
potiče skupljanje svjedočanstava, da bi se popunile praznine primijećene u 
Prvom životopisu (1Cel) Tome Celanskog. 


— 14. studenog: Inocent IV. objavljuje bulu Ordinem vestrum kao tumačenje 


franjevačkog Pravila. 


1246. — 11. kolovoza: Leon, Rufin i Anđeo, Franjini drugovi, šalju u Greccio 
Krescenciju iz Iesia svoja sjećanja; također i građani Asiza šalju svoje 
svjedočanstvo, koncentrirajući se na Franjinu mladost. 


1247. — Ivan Parmski je izabran za generalnog ministra. 
— Toma Čelanski završava Drugi životopis sv. Franje (2Čel) koji biva odobren 
od generalnog kapitula. 
— 18. kolovoza: Inocent IV. proglašava »Oblik života« za ženske samostane 
reda sv. Damjana. 


1252-1253. — Toma Čelanski završava Spis o čudesima sv. Franje (3Čel). 

1253. — Četvrto pismo Janji i Oporuka sv. Klare. 
— 9. kolovoza: Inocent IV. odobrava Klarino Pravilo za samostan sv. Damjana 
u Asizu. 


— 11. kolovoza: Klara umire u Sv. Damjanu. 
— 18. listopada: Inocent IV. zapovijeda otvaranje postupka proglašenja Klare 
Asiške svetom. 


1255. — 15. kolovoza: papa Aleksandar IV. proglašava Klaru svetom u Agnaniju (iako 
datum nije u potpunosti siguran, svakako je onaj koji je najvjerojatniji). 


1250-1260. — Napisan Savez sv. Franje s gospođom Siromaštinom. 


1257. — Smijenjen sa službe Ivan Parmski; za generalnog ministra biva izabran 
Bonaventura Banjoređijski. 


1260. — Generalni kapitul u Narboni povjerava Bona venturi mandat da napiše novi 
životopis sv. Franje i proglašava nove generalne Konstitucije. 


1263. — Generalni kapitul u Pisi odobrava Veći životopis sv. Franje Bonaventure 
Banjoređijskog. 
1266. — Generalni kapitul u Parizu naređuje uništenje svih životopisa sv. Franje, 


osim djela Bonaventure Banjoređijskog. 
1276. — Generalni kapitul u Padovi naređuje ponovno prikupljanje sjećanja na sv. 
Franju. Poslije toga datuma, s materijalom koji je prikupio Krescencije iz 


Iesia, nastaju Asiški zbornik (ili Peruđinska legenda) i Legenda trojice drugova. 


1289. — 18. kolovoza: bulom Supra montem Nikola IV. službeno uspostavlja Treći 
franjevački red, priključujući mu prethodne pokorničke pokrete. 


1305. — Ubertino Kasalski, pritvoren na La Verni, piše prvu verziju svog djela 
Arbor vitae crucifixae Jesu Christi (Stablo raspetog života Isusa Krista). 


1318. — Nastaje Ogledalo savršenstva. 


10 


1325. — Anđeo Klarenski završava djelo Knjiga kronika ili nevolja Reda manje 
braće. 


1327-1337. — Nastaju Zgode bI. Franje i njegovih drugova, odakle će, vulgarizacijom 
nepoznatog autora, nekoliko desetljeća kasnije nastati čuveni Cvjetići. 


Izvor: 
Franjevački izvori-Fontes franciscani (str. 47-54) 


Sveti Franjo i dijete Isus 

Prvi životopis sv. Franje, 
Vita prima s. Francisci 
(1228-1229) 
fra Toma Čelanski, 
prijevod Damjan Damjanović. 
Jaslice što ih je načinio za Dan rođenja Gospodnjega 


(...) 84. Njegova najveća pozornost, posebna želja i vrhovna nakana bijaše: uvijek i u svemu 
opsluživati sveto evanđelje i sa svom budnošću, svim nastojanje, najvećom željom duha i svim 
žarom srca provoditi "'nauk Gospodina našega Isusa Krista i slijediti njegove stope''. U 
neprestanu je razmatranju sebi dozivao u pamet njegove riječi i pronicavošću duha opetovano 
je razmišljao o njegovim djelima. Njegovu je pamet napose zaokupljala poniznost što se 
objavila Utjelovljenjem i ljubav što se očitovala u Muci; tako je jedva htio razmišljati o 
nečemu drugom. Treba se zato sjetiti i čuvati u časnoj uspomeni ono što je učinio tri godine 
prije svoga slavnoga preminuća (29) kod gradine koja se zove Greccio na Dan rođenja 
Gospodina našega Isusa Krista. u onom je kraju živio neki čovjek imenom Ivan. Uživao je 
dobar glas, a bio je još boljega života. Blaženi Franjo ga je na poseban način ljubio jer, 
premda je u svom kraju uživao glas čovjeka plemenita i vrijedna svake hvale, pogazio je 
plemenitost tijela, a stekao plemenitost duha. Njega je blaženi Franjo, kao što je često 
običavao, petnaestak dana prije Božića pozvao k sebi i rekao mu: "'Ako želiš da ovogodišnji 
Božić proslavimo u Grecciu, požuri se i brižljivo pripravi što ću ti reći. Želio bih obnoviti 
uspomenu na ono Dijete koje je rođeno u Betlehemu i na njegove djetinje potrebe i neprilike, 
tj. kako je bilo smješteno u jaslice i položeno na slamu u nazočnosti vola i magarca (30) da bi 
se to moglo tjelesnim očima gledati"'. Kad je to ovaj dobri čovjek čuo, brzo je otišao i na 
spomenutome mjestu pripravio sve što je svetac rekao. 


85. I približio se dan veselja, došao je dan klicanja. Iz mnogih mjesta pozvana su braća. 
Muškarci i žene onoga kraja prirediše prema svojim mogućnostima svijeće i zublje da bi 
rasvijetlili noć koja je blistavom zvijezdom rasvijetlila sve dane i godine. Napokon je došao 
svetac Božji. Kad je vidio da je sve pripravljeno, obradovao se. Pripravljene su jaslice, 
donesena je slama, dovedeni su vol i magarac. Čast se ondje iskazivala jednostavnosti, 
uzvisivalo se siromaštvo, preporučivala se poniznost, a Greccio kao da postade novi Betlehem. 

Noć, rasvijetljena poput dana, bijaše ugodna i ljudima i životinjama. Pristiže narod i novom 
se radošću raduje novom otajstvu. Šuma odjekuje glasovima, a na zanosto klicanje 
odgovaraju stijene. Braća pjevaju, dužnu hvalu Gospodnju daju, i svu noć odjekuje zanosno 
klicanje. Svetac Božji stoji pred jaslama, od silnog ganuća uzdiše, shrvan krotkošću, a 
ispunjen čudesnom jakošću. Jasle su oltar gdje se služi svečana misa; u neočekivanoj utjehi 
uživa svećenik. 


(29) Bilo je to dakle 25. prosinca 1223. 

(30) Evanđelje ovih dviju životinja ne spominje. No spominju se u zapisanoj predaji već tamo 
od IV. st., a to ima svoj korijen u proroka Izaije gdje čitamo: "Vol poznaje svoga gospodara, a 
magarac jasle gospodareve - Izrael ne poznaje, narod moj ne razumije'' (Iz 1,3). 

86. Svetac Božji oblači levitsku odjeću, jer bijaše đakon, i zvonkim glasom pjeva evanđelje. 
A njegov glas! Glas je to neodoljiv, glas sladak, glas jasan, glas zvonak! Sve poziva na najveću 
nagradu. Zatim propovijeda okupljenom narodu. Njegove riječi o rođenju siromašnoga kralja 
u malom gradu Betlehemu teku poput meda. A često je, kad je htio izgovoriti presveto ime 
ISUS, govorimo silnim žarom. Nazivao ga je betlehemskim Djetešcem, a ime BETLEHEM 
izgovarao je poput ovce koja bleji. Usta su mu bila ispunjena glasom, ali još više slatkim 
osjećajima. Kad bi spominjao betlehemsko Djetešce ili izgovarao ime ISUS, sve bi oblizivao 
usne, jer je sretnim nepcem kušao i gutao slatkoću ove riječi. Množe se ondje darovi 
Svemogućega, a neki kreposni čovjek imao je viđenje. Vidio je naime kako u jaslama leži 
prestrašeno Djetešce i Božjega sveca koji Djetetu pristupa kao da ga hoće oda sna probuditi. 
To viđenje nije bilo neumjesno, jer je Dijete Isus bilo zaboravljeno u srcima mnogih u kojima 
je djelovanjem milosti po njegovu sluzi Franji bilo probuđeno i duboko utisnuto u vjerno 
pamćenje. Konačno je dovršeno svečano bdjenje i svi se radosni povratiše kući. 


87. Sačuvano je sijeno koje je bilo prostrto u jaslama, da bi Gospodin sačuvao domaće 
životinje kao što je umnožio svoje sveto milosrđe. I tako se postupalo. Mnoge životinje u 
onome kraju koje su imale različite bolesti, ako su jele od ovoga sijena, bile su oslobođene od 
svojih bolesti. Štoviše, i žene koje bi imale težak porod, kad bi na se stavile nešto od ovoga 
sijena, sretno bi rodile. Ondje bi vjernici obaju spolova, pogođeni kakvom bolešću, zadobivali 
zdravlje. Mjesto jaslica posvećeno je time što je ondje podignut hram Gospodnji, a na čast 
blaženoga oca Franje povrh jaslica je načinjen oltar i posvećena crkva da bi ondje gdje su 
jednoč životinje jele sijeno ubuduće ljudi za zdravlje duše i tijela blagovali tijelo neokaljanog i 
netaknutoga Jaganjca, Gospodina našega Isusa Krista, koji nam se s najvećom i neizrecivom 
ljubavlju dao za hranu, on koji s Ocem i Duhom Svetim živi i kraljuje Bog uvijek i slavan 
kroz sve vijeke vjekova. Amen. 


Izvor: 
Franjevački izvori-Fontes franciscani; str. 292-293. 


Sv. Franjo propovijeda na prvoj ponoćki 


13 


Život sv. Franje 
Vita s. Francisci 
(1232-1235) 
fra Julijan Špajerski 


(...) 53. Osim toga tri godine prije sretne smrti blaženoga Franje dogodi se jedna čudesna 
stvar koju, puštajući po strani mnoge druge, smatram vrijednom spomena. Sam naime sveti 
muž posebno je ustrajno razmatrao sve što se zbivalo oko Krista i od onoga što se pripovijeda 
u svetim knjigama evanđelja nije htio, koliko je mogao, prekršiti nijednu jotu ni zarez. 
Štoviše, od svega što je našao zapisano o Kristu, više od svega što se događalo u njegovu životu 
želio je iskusiti Gospodinov slatki jaram i lako breme (usp. Mt 11,30). - Kad se dakle jednom 
bližila svetkovina Gospodnjega rođenja, želeći što vjernije predočiti ponizno siromaštvo 
djeteta Spasitelja koje se rađa u Betlehemu, čovjek je Božji poslao nekoga pobožnog plemića 
imenom Ivan u grad Greccio. On mu je pribavio vola, magarca i jasle za radost nadolazećeg 
slavlja. 


54. Došla je napokon svečana noć, bijaše ondje blaženi Franjo s mnogo braće okupljene oko 
njega. Stavlja se dakle slama u pripremljene jasle, dovode se za jasle vol i magarac i tako se s 
radošću započinje svečano bdjenje. Pošto se dakle iz raznih mjesta slilo mnoštvo puka, postala 
je ona noć puna neuobičajene miline, osvijetljena svijećama i bakljama, i po novom se obredu 
slavi svetkovina novog Betlehema. I braća su molila dužne hvale Gospodinu; a svi koji bijahu 
prisutni pljeskahu novim radosnim pjesmama. Pred jaslama pak stajaše blaženi Franjo; 
stajaše, velim, pun uzdaha od radost; stajaše obliven neizrecivom slašću. Napokon nad tim se 
jaslama slavi svečana sveta misa, kad i sam sveti Božji levit, odjeven u svečanu odoru, 
zvonkim glasom naviješta evanđelje, a potom puku slatko propovijeda o siromašnome Kralju 
rođenu u Betlehemu. A toliko ga slatka ljubav prema već rečenomu Kralju djetetu obuzimaše 
da ga, kad je htio imenovati Isusa Krista, gotovo tepajući od prenježne ljubavi nazivaše 
"betlehemskim djetešcem''. 

55 Ali da se ne bi mislilo kako je sve ovo učinjeno bez Božjeg poticaja, ovako čudesno 
viđenje ondje je imao neki krepostan čovjek. Vidio je naime kako blaženi Franjo prilazi k 
često spominjanim jaslama i kao iz teška sna budi nekog dječačića koji ondje, činilo se, ležaše 
mrtav. Vjeruje se dakle kako je Gospodin Isus Krist onome koji je na ovaj način razmišljao o 
njegovu djetinjstvu to objavio kao razložno; jer onaj koji je u srcima mnogih po zaboravu 
usnuo i umro, po nauku i primjeru blaženoga Franje probuđen je i vraćen u sjećanje. Pošto se 
dakle toliko slavlje svršilo s veseljem, svatko se veseo vratio svojoj kući. - Sačuvanom slamom 
iz jasala na razne su načine otklonjene mnoge opasnosti od ljudi obaju spolova, a i bolesnim 
nerazumnim životinjama pružen je lijek ozdravljenja. - Nadalje, mjesto jasala biva posvećeno 

kao Dom Gospodnji (usp. 1 Kr 8,63), a oltar načinjen nad samim jaslmama biva posvećen na 
čast svetoga oca i kao spomen na taj događaj. 


Izvor: 
Franjevački izvori-Fontes franciscani; str. 393-394. (U izvorniku piše Dom Jahvin, napomena 
Milan Kušnjačić) 

Sv. Franjo (desno) razgovara s plemićem 


Vol i magarac 

Sveti Franjo i dijete Isus 

Legenda o sv. Franji u stihu 
Legenda s. Francisci versificata 
(1283) 


Henrik Avranški 


(...) 
Tako je jednom rođenje Kristovo slaviti htio, 

Pa je naložio da se načine jaslice; vol i 
Magarac sijeno - svoju hranu - dovuku; i sve se 
Nabayvi što je nužno da se Djevičin porod 
Dostojno predstavi. Narod se skupi u crkvi da slavi 
Svetu službu; zasvijetle svijeće, zamiriše tamjan. 
Nakon jutarnje molitve počne se slaviti misa. 
Toga blagdana; Franjo snažno, medenim glasom 
Pročita evanđelje, zatim je narodu, što je 
Sjeo, propovijedao, te je stvrdnuta srca (usp. Iv 12,40) 
Mekšao, a iz tvrdoga kamenja tekle su rijeke. 
Osjećaj krivnje miješao se s radošću, suze su pljeskom 
Bivale sušene, ruke što plješću vlažne od plača. 
Blagdanska pjesma se produži kroz cijelu tu noć i 
Sljedeći dan - svi slavljahu Dijete što rodi ga Djeva. 


Primajući otajstva što sa nj su slavljena, Krist je 
Nagradom uzvratio: blago što ga je bolest 
Nadula, ozdravi jedući preostalo sijeno. 
Dotičući to sijeno trudnice što su se dugo 
Mučile lako su se rješavale boli, a djeca su 
Bez teškoća izlazila kroz raširen otvor. 
Mjesto tih jasli je sada, na radost cijeloga puka, 
Mala kapela posvećena svetome Franji. 


Izvor: 
Franjevački izvori-Fontes franciscani; str. 496-497. 

Asiški zbornik 
ili 
Peruđinska legenda 


Compilatio Assisiensis 
seu 
legenda Perusina 


(1244-1260) 


Ga) 
14 


U subotu uvečer nakon večernje, kad se blaženi Franjo preselio Gospodinu, prije nego što se 
spustila noć, mnoštvo je ševa doletjelo iznad krova kuće u kojoj je ležao blaženi Franjo, ali 
nisu visoko letjele, nego su naokolo lijetale i pjevale. Mi koji smo bili s (usp. 2 Pt 1,18) 
blaženim Franjom i koji smo ovo o njemu napisali svjedočimo (usp. Iv 21,24; 3 Iv 12) da smo 
više puta čuli kako govori: »Budem li razgovarao s carem, molit ću ga da iz ljubavi prema 
Bogu i na moju molbu izda pisanu naredbu: Neka nijedan čovjek ne ubija sestre ševe i neka 
im ne čini nikakvo zlo. Isto tako neka bi odredio da svi upravljači gradova i gospodari 
tvrđava i sela imaju svake godine na Božić narediti ljudima da po putovima izvan gradova i 
tvrđava nabacaju pšenice i drugoga zrnja da bi napose sestre ševe i druge ptice imale hrane 
na dan tolike svetkovine. I neka iz poštovanja prema Sinu Božjemu, koga je blažena Djevica, 
njegova Majka, položila u jasle (usp. Lk 2,7) između vola i magarca, te noći svaki čovjek stavi 
obilno krme braći volovima i magarcima. Isto tako neka bogataši na Božić nahrane 

sve siromahe.« Blaženi je Franjo svečanije slavio Rođenje Gospodinovo negoli ostale 
Gospodinove blagdane jer, iako je Gospodin i po otajstvima ostalih svetkovina izveo djelo 
našega spasenja, ipak kad nam bijaše rođen (usp. Iz 9,6), kao što je govorio blaženi Franjo, on 
nas je spasio. Zato je htio da svaki kršćanin toga dana radosno kliče u Gospodinu i da svaki 
čovjek za ljubav njemu koji nam je dao samoga sebe (usp. Tit 2,14) bude radosno darežljiv ne 
samo prema siromasima nego također i prema domaćim životinjama i prema pticama. 


Izvor: 
Franjevački izvori-Fontes franciscani; str. 596 


Car 

Sv. Franjo hrani ptice 


Češljugar na hranilici sa suncokretom, Gornji Stupnik, 6.2.2021. 


Snimio Milan Kušnjačić 

Drugi životopis sv. Franje 
Vita secunda s. Francisci 
(1246-1247) 
fra Toma Čelanski 


(...) 


Božićna pobožnost, i kako je htio da se svima pritekne u pomoć 


199. Rođenje djeteta Isusa slavio je neizrecivom radošću, više negoli druge svetkovine. 
Nazivao je Božić svetkovinom nad svetkovinama, jer je Bog, postavši malenim djetetom, bio 
priljubljen uz ljudske grudi. Likove onih djetinjih udova nježnom je mišlju ljubio, a 
profinjeno suosjećanje s Djetetom prouzrokovalo je u njegovu srcu da je poput nejake 
dječice tepao slatke riječi. Njegovo mu je ime u ustima bilo slatko poput meda i medovine. 
Kad se povela riječ o tome da se na Božić ne jede meso, jer bijaše petak, bratu Moriku je 
odgovorio: »Griješiš, brate, jer petkom nazivaš dan kad nam je rođeno Dijete. Hoću« — reče — 
»da toga dana i zidovi jedu meso, pa kad to ne mogu, neka se njime samo namažu!« 


200. Htio je da bogataši toga dana dosita nahrane siromahe i gladne, a volovima i magarcima 
da se dade više nego obično krme i sijena. »Kad bih se« — rekao je — »našao kod cara, zamolio 
bih ga da izda opću odredbu da svi kojima je moguće po putovima prospu žita i sjemenja pa 
da ptičice, a napose sestre ševe, uživaju izobilje na dan tolike svetkovine.« 


Izvor: 
Franjevački izvori-Fontes franciscani; str. 795-796. 


Sv. Franjo na Božić maže zidove s mesnim odreskom 

Veći životopis sv. Franje Asiškoga 
Legenda maior s. Francisci 
(1260-1263) 
fra Bonaventura Banjoređijski 


(-..) 7. Dogodilo se tri godine prije njegove smrti. Da bi što je moguće svečanije proslavio 
uspomenu rođenja Djeteta Isusa kod gradine Greccio i razbudio pobožnost, od vrhovnog je 
svećenika zamolio i dobio dopuštenje da se to ne bi shvatilo kao neka novotarija. Dao je 
napraviti jasle, donijeti slame, dovesti vola i magarca. Pozvana su braća, zgrnuo se narod, 
šuma je odjekivala klicanjem. Ta je sveta noć po mnogobrojnim zubljama, po glasnim i 
gromkim pjesmama i sjaju postala vrlo svečana. Čovjek je Božji, obuzet pobožnošću, stajao 
pred jaslama. Bio je obliven suzama i ispunjen radošću. Ispred jasala slavila se svečana misa, 
a Kristov đakon Franjo pjevao je evanđelje. Nakon toga je nazočnom puko (sic) propovijedao 
o rođenju siromašnoga Kralja. Kad ga je htio nazvati imenom, zbog nježne ga je ljubavi 
nazvao Betlehemskim Djetešcem. 

Neki je vitez, gospodin Ivan iz Greccia, čovjek krepostan i istinoljubiv, napustivši iz ljubavi 
prema Kristu vojsku, s čovjekom Božjim bio tijesno povezan. Taj je tvrdio da je u onim 
jaslama vidio vrlo lijepo djetešce kako spava. Činilo mu se kao da ga je blaženi otac Franjo 
objema rukama zagrlio i htio probuditi. 

To viđenje pobožnoga viteza nije prihvatljivo samo zbog njegove svetosti nego ga potvrđuju 
nedvojbena istinitost i čudesa koja su nakon toga uslijedila. Franjin je naime primjer, što ga 
je svijet promatrao, razbuđivao srca koja su s obzirom na vjeru u Krista ohladila, a sijeno iz 
jasala, što ga je narod sačuvao, služilo je kao lijek bolesnim životinjama i uklanjalo od njih 
različite pošasti. Bog je po svemu tome proslavljivao svoga slugu, a čudesima je očitova 
djelotvornost njegove svete molitve. 


Izvor: Franjevački izvori-Fontes franciscani; str. 969-970. 


Ogledalo savršenstva 
Speculum perfectionis 
(1318) 


(Sabatierovo izdanje) 


(...) 
114 


Kako je htio nagovoriti cara na donošenje posebna zakona da ljudi o Rođenju Gospodinovu 
dobro skrbe za ptice, vola, magarca i siromahe 


Mi koji bijasmo (usp. 2 Pt 1,18) s blaženim Franjom i ovo napisasmo svjedočimo (usp. Iv 
21,24) kako smo ga mnogo puta čuli da govori: »Ako budem govorio s carem, molit ću ga i 
nagovarati neka Bogu i meni za ljubav donese poseban zakon da nijedan čovjek ne lovi i ne 
ubija sestre ševe i ne čini im nikakvo zlo. Isto tako da svi gradonačelnici i gospodari utvrda i 
sela moraju svake godine, na dan Rođenja Gospodinova, prisiliti ljude na prosipanje žita i 
drugoga zrnja po putovima izvan gradova i utvrda da se na dan tolike svetkovine nahrane 
sestre ševe i druge ptice. I da svatko tko ih ima, iz poštovanja prema Sinu Božjemu koga te 
noći preblažena Djevica Marija između vola i magarca položi u jasle (usp. Lk 2,7), mora 
dobro nahraniti vola i magarca. Isto tako da bogataši toga dana moraju dobrim 
jelimanahraniti sve siromahe.« 

Blaženi Franjo naime više štovaše Rođenje Gospodinovo nego druge njegove svetkovine 
govoreći: »Pošto nam se Gospodin rodio (usp. Iz 9,6; Lk 2,11), trebalo je da se mi spašavamo.« 
Stoga je htio da se toga dana svaki kršćanin u Gospodinu veseli i da svi za ljubav onome koji 
sebe dade za nas (usp. Iz 9,6; Lk 2,11) izdašno skrbe ne samo za siromahe nego i za životinje i 
ptice. 


Izvor: 
Franjevački izvori-Fontes franciscani; str. 1196. 


Kronika Salimbenea Parmskog 


(...) 


Božić u Grecciu 

9. ... U samostanu Greccio, gdje je blaženi Franjo pjevao evanđelje za Božić, i prikazao 
betlehemskog dječaka s jaslama, sijenom i djetetom (str. 442); ovaj je događaj šire obrađen u 
njegovim legendama (str. 451). 


Izvor: 
Franjevački izvori-Fontes franciscani; str. 1626. 

Sveti Franjo Asiški, Jens Joergensen, Zagreb, 2000. 


(...) Otkad je bio u Svetoj zemlji i u Betlehemu, gojio je osobitu ljubav prema božićnom 
blagdanu. Jedne je godine Božić pao na petak i brat je Morico zastupao među braćom 
mišljenje kako se te godine ne bi smjelo jesti meso na Božić. "Kad je Božić, onda nema 
petka"', odgovori Franjo. "I kad bi zidovi mogli na taj dan jesti meso, dao bih ga i njima, a 
kad ne mogu, barem ću ih namazati s njim!"' Često je govorio: "Da poznam cara, molio bih ga 
da svima naloži, neka na taj dan bace pticama žita, osobito našim sestrama ševama, a tko ima 
blaga, neka mu na taj dan od ljubavi prema novorođenom Isusu dade što bolju krmu. A 
bogataši trebaju na taj dan nahraniti sve siromahe!" (Čel. Vita sec. II, 151 (d' Alenc.), Spec. 
perf, gl. 114.) 


God 1223. zamislio je Franjo proslaviti Božić kako svijet još nije vidio. U Grecciu je imao 
prijatelja i zaštitnika imenom Messer Giovanni Vellita, koji je njemu i njegovoj braći darovao 
pošumljenu pećinu nasuprot Greccija, da se tamo nastane. Toga čovjeka pozove Franjo u 
Fonte Colombo i kaza mu: "Želim božićnu noć proslaviti s tobom, pa čuj kako sam to 
zamislio! U šumi kraj samostana naći ćeš pećinu, u nju ćeš staviti jaslice pune sijena. Dovest 
ćeš vola i magarca, upravo kao u Betlehemu. Rado bih jednom ozbiljno proslavio dolazak 
Sina Božjega na zemlju i svojim rođenim očima vidio kako je htio biti siromašan i kukavan 
poradi nas"'. 


Giovanni Vellita uredi sve kako mu reče Franjo, a Svete noći oko ponoći, dođu braća iz 
Fonte Colomba i skupi se sav narod iz okoloce. Svi su donijeli goruće zublje, a oko jaslica su 
stajala braća sa svijećama, te se u pećini vidjelo kao da je bijeli dan. Misa je služena nad 
jaslicama, koje bijahu mjesto žrtvenika, da i i tu bude božansko dijete nazočno pod prilikama 
kruha i vina, kao što bijaše nazočno tijelom u Betlehemu. Giovanniju Velliti načas se pričini 
kao da vidi u jaslama pravo dijete, ali kao da je mrtvo ili da spava. Brat Franjo dođe k 
djetetu, uzme ga u ruke i dijete se probudi. Smiješilo mu se i gladilo ručicama njegovo obraslo 
lice i sivu, grubu haljinu... A ova prikaza ne iznenadi ni najmanje Giovannija Vellitu; jer je 
Isus već bio mrtav u mnogom i mnogom srcu ili barem bijaše zadrijemao, a brat je Franjo 
svojom besjedom i primjerom opet oživio božansko Dijete ili ga probudio iz sna. 


Kad je otpjevano Evanđelje, stupi pred narod Franjo kao đakon. "Duboko uzdišući pun 
skrušene pobožnosti, prožet čudnom radošću, stajaše Božji svetac pokraj jasala"', veli Toma 
Čelanski. (Vita prima I, c. XXX. Cfr. Tractatus de miraculis c. II, br. 19.) "I njegov glas, 
njegov jak i blag glas, njegov čist i zvonak glas pozivaše sve da traže vječna dobra". 


Brat Franjo propovijedaše o djetetu Isusu. 


"Riječima, iz kojih kaplje slast, govori on o siromašnomu Kralju, koji je ove noći rođen. 
Gospodin Isus u gradu Davidovu. I kadgod htjede izgovoriti ime Isus prevladao bi ga žar 
ljubavi i on bi mjesto toga rekao dijete iz Betlehema. Riječ Betlehem izgovorio bi kao janješce 
kad bleji, a kad bi spomenuo ime Isus, liznuo bi jezikom preko usnica, kao da kušava slačinu 
što je ostala iza toga imena. Nakon svete pobožnosti, koja je završila kasno u noć, svatko se 
vratio razdragan svojoj kući. 


Na mjestu gdje su bile jaslice podigoše kasnije crkvu Gospodnju, a nad jaslicama izgradiše 
oltar u čast našemu svetom ocu Franji. I gdje su nekoć nerazumne živine jele iz jasala sijeno, 
tamo sada primaju ljudi na spasenje duše i tijela nedužno Janje, Gospodina našega Isusa 
Krista, koji je iz neiskazane ljubavi prolio svoju krv za život svijeta (...) 

Život Sv. Franje Asiškoga, Yves Ivonides, Zagreb, 1963., str. 77-79. 
Božić u Grecciu 


Ga) 

Početkom prosinca krenuo je u rietsku dolinu. Približavao se Božić, divan blagdan Božje 
dobrote i ljubavi. Djetinja Franjina duša očekivala ga je svake godine s neopisivom radošću. 
Dolazak Sina Božjega u liku milog i ljupkog djeteta izazivao je u Franjinu srcu duboke i 
uzbudljive osjećaje zahvalnosti, sreće i ljubavi. Rođenje u štalici, jaslice i božansko Dijete u 
njima bili su za Franju izvor zanosa i nedostiživ primjer poniznosti i siromaštva. Njegova 
raspjevana, anđeoska duša kupala se u svjetlu božićne noći, a pjesma srca slijevala se s 
anđeoskim pjevom iznad betlehemskih polja. 


Svaki Božić htio je doživjeti što snažnije i dublje. Te godine iskrsnula mu je u duši nova 
misao. Povjerio ju je svom prijatelju Ivanu Velitta, vlastelinu u Grecciu. On će u jednoj od 
svojih šuma izabrati podesnu pećinu, napraviti jasle, donijeti slamu i dovesti u nju vola i 
magarca. Na ulazu u pećinu treba prirediti jednostavan oltar na kojemu će se služiti ponoćka. 


Na božićnu noć pristizali su ljudi sa svih strana s upaljenim svijećama u rukama. Oživjela je 
šuma i dolina. Točno u ponoć započela je sveta Misa. Pod zvjezdanim nebom, u šutljivoj šumi, 
zajedno s ponoćnim vjetrom zaorila je pjesma radosti u čast božanskom Djetetu. Svjetla 
zemlje i neba, glasovi anđela i ljudi, šum šume i kucaj srdaca - sve se ujedinilo u zajednički 
hvalospjev Božjoj dobroti i ljubavi. 


Franjo je na Misi pjevao Evanđelje. Njegov glas - topao i milozvučan - razlijegao se 
brijegom i dolinom. Blagu vijest o dragom događaju slušale su te noći ptice u krošnjama, 
vukovi na proplanku, zvijeri na vrletima. U toj dragoj noći kao da je za čas svu prirodu 
ostavila njezina divljina, a blagost, milje i dobrota razlili se nebom, zemljom, morima... Divni 
Bože! Cio svijet se pretvara u jedno veliko srce koje osjeća tvoju bliskost, razumije tvoju 
ljubav pa u skladnom ritmu, zanosno i glasno, pjeva tvoju slavu. 


Svijet se razišao iz Greccija, davno je utihnu Svečev glas u sabinskim klancima, ali od tada 
se prave jaslice za Božić po svim crkvama. Uz njih vjernici molitvom, a djeca svojim 
sunčanim pogledima izražavaju radost nad rođenjem Božjeg Djeteta. 

Franjo nam je približio Isusa kao Marija u Betlehemu. 


Božićne jaslice u špilji 

Vječni zaljubljenik, Yves Ivonides, Zagreb, 2008., str. 251-252. 


() 

Prošli Božić Franjo je proveo u Betlehemu. Tada još na mjestu Isusova rođenja nije bilo 
zlatne zvijezde ni današnjega natpisa. Sve je bilo u stilu spilje i ubogarstva, pa mu je sijevnula 
misao. Zamoli prijatelja Ivana Vllitu da u šumici kamenitoga Greccija, na njegovu imanju, 
proslave Božić neobičnim načinom. U pećini će napraviti jasle, u nju uvesti vola i magarca, 
donijeti slamu, na ulazu podići oltar na kojemu će se služiti polnoćka. Ljubav je stvaralački 
dosjetljiva. 

Smišljeno, učinjeno! Novost je bila tolika da su ljudi sa svih strana, neki izdaleka, s 
upaljenim svijećama, u skupinama, stizali pred spilju. Točno u ponoć počela je sveta misa. 
Pod zvjezdanim nebom, u šutljivoj šumi, zajedno s ponoćnim vjetrom, zaorila je pjesma 
radosti u čast Božanskoga Djeteta. Svjetla neba i zemlje, glasovi anđela i ljudi, šum šume i 
kucaji srdaca - sve se sjedinilo u zajednički hvalospjev Božjoj dobroti i ljubavi. 


Franjo je na misi pjevao Evanđelje. Glas, topao i milozvučan, razlijevao se brijegom i 
dolinom. Blagu vijest o dragome događaju slušale su te noći ptice u krošnjama, vukovi na 
proplancima i zvijeri po vrletima. U toj najljepšoj nići kao da je za trenutak svu prirodu 
ostavila njezina divljina, a blagost, milje i dobrota razlili se nebom, zemljom, morima. Čitav 
svijet pretvorio se u jedno veliko srce koje osjeća Božju bliskost i shvaća njegovu ljubav pa u 
skladnu ritmu pjeva njegovu slavu. 


Svijet se razišao iz Greccija, davno je utihnuo Svečev glas u Sabinskim klancima, ali od tada 
prave se jaslice za Božić po svim crkvama da bi se što zornije predočio dolazak Boga među 
ljude. Franjo je uvijek sav zoran. On treba živu sliku kao što je sam bio živa slika Božje 
milosti. Franjevaštvo će uvijek osjećati potrebu te zornosti: u životu, liturgiji, odijelu, 
umjetnosti, pjesmi, pobožnostima, u svemu... 


Sveti Franjo i mali Isusek 

Franjo, Nazareno Fabbretti, Sarajevo, 1982., str. 65-67. 


Ivan Belitag gospodin iz Greccija, primi fratra koji je došao u njegov dvorac. 

"Šalje me Franjo", reče redovnik. "i pita da li možeš doći k njemu u osamu Fonte 
Colombo". 

Gospodin iz Greccija se odrekao trgovine oružjem, otkako je ušao u Treći red, red 
pokornika. Čovjek prije žestok i nasilan, sada je učinio da je izgubio sve što bi ga podsjećalo 
na rat i sukobe. Čim u da ga zove Franjo, odmah se uputu na konju prema njemu u 
osamljeno boravište. 

Tame (sic) se franjo (sic) povukao kako se vratio iz Rima, da bi mogao živjeti u tišini i miru 
moleći i razmišljajući. Gore, u šumskoj tišini koju samo ometa šum potočića, iščekivao je 
Franjo blagdan Božića. Taj je dan za njega uvijek bio dan velike radosti. Proživljavao je 
siromaštvo Djevice sa njenim Sinom u Betlehemskoj špilji. 

Raznježio bi se i u radosti okupljao svoju braću. 

"Ovo je dan Gospodnji, pustimo se nutarnjem veselju i radosti", tumačio bi on. 

Otkako je došao u Fonte Colombo malo po malo jednu misao je već do u detalje razvio. Te 
godine je želio slaviti Božić na novi način, siromašan, a u isto vrijeme zadivljujući. Zbog ovoga 
je poslao po gospodina iz Greccia. 

"Ja bih želio"', reče mu netom je došao, "'s tobom slaviti nastupajući blagdan Otkupitelja. 
Sjetit ćemo se njegova rođenja u Betlehemu, da uvidimo sve siromaštvo koje je morao 
podnijete počevši od djetinjstva da bi spasio nas grešnike". 

Vitez je stajao pitajući se na koji ga način može zadovoljiti. "'Evo"', objasni mu Franjo, 
"želio bih da u kakvoj spilji u brdu što ga posjeduješ podigneš kakvu štalu sa sijenom i da 
dovedeš vola i magarca, upravo onako kako je bilo u Betlehemu. Na božićnu noć doći ću ja i 
moji i molit ćemo zajedno u spilji". 

Kad se pročulo da Franjo želi slaviti Božić gore, fratri okolnih pustinjačkih boravišta, 
pastiri i seljaci odluče slijediti ga. U noći bdijenja svijet se već primicao ka brdu Greccia. 
Ubrzo se oformila procesija sa bakljama po vrtoglavim stazama samoga brda. 

Noć je jasna, nebo puno zvijezda, šuma odsijeva na svjetlu baklji. Na brdu je odjekivao pjev 
psalama što su ih fratri pjevali zajedno s okupljenim mnoštvom. 

Franjo se polako pomicao gore uzbrditim putem. Veselje je učinilo da zaboravi i na bolest 
očiju. Vratio mu se onaj jaki glas i pjevajući u šumi prisjećao se svoje mladosti i pjeva po šumi 
Subazija. Pjevao je himan što ga je sam spjevao s riječima psalama. 

"Bog je naša snaga. Bog je velik i presvet i iz visina je poslao svoga sina rođena od Djevice 
Marije. Slatko djetešce nam je dano i položeno u štalu." 

U spilji je sve bilo pripremljeno. Između vola i magarca, što su ih jedva po uzbrdici doveli 
gore, stavljene su jasle sa sijenom. U jednom kutu bio je pripremljen oltar. Na oštrim 
izbočinama stijena postavljene su baklje da svijetle. 

Uokolo na takvom svjetlu okupila se masa. Seljaci, pastiri, žene sa zaspalom djecom u 
naručju, isčekivali su kao da će se dogoditi čudo. Kao da se te godine prenio Betlehem na vrh 
brda Greccia. Gospodinovo rođenje nije bilo više tako daleko u prošlosti, ni u takvoj zemlji 
koju nikada nisu vidjeli, već je bilo na brdu koje su svi dobro poznavali, između onih šuma 
gdje su išli po drva, blizu pašnjaka gdje su čuvali svoja stada. 

Franjo uđe u spilju obuzet trenutkom. Životinje su se primakle jaslama kao da im je bila 
jasna uloga koju su morale tumačiti. Franjo ih pomiluje i ostane diviti se jaslama punim 
sijena. Okrene se i uputi prema mnoštvu, zaustavi se kod jedne mlade majke s djetetom u 
naručju umotanom u ogrtač, koje je spavalo na njenom ramenu. Žena je razumjela i preda 
mu uspavano dijete. On ga pažljivo položi na sijeno. Nastavio je mali blaženo spavati, a otac i 
majka se spontano probliže (sic) jaslama. 

Narod se divio sceni igotovo nježan do suza. Čudo se skoro dogodilo: sada su u spilji Isus, 

Marija i Josip. 

Pozove svećenika da započne svetu misu. Franjo je ministrirao, pjevao Evanđelje i htio 
propovijedati. Toliko je bio zanešen da je to teško učinio. Više je uzdisao doli govorio, a 
njegove bolesne oči punile su se suzama. 

Bijaše to predivna noć. Nije bilo moguće zadovoljiti njihovo veselje kada su sašli s brda. 
Narod se okupi oko Franje želeći ga dotaći i svatko ga je htio štogod upitati. 

Iako nije volio ovakvo divljenje njemu, ipak je bio zadovoljan, jer je mogao biti zajedno sa 
jednostavnim i siromašnim svijetom. Zadovoljan je, jer je njihovim očima i njihovim srcima 
predočio u ovoj noći sliku Betlehema i Djeteta Isusa. 

Poruči im da ostanu u veselju i da to podijele i s drugima. 

"Dapače"', nadoda govoreći seljacima, "kad dođete kućama, idite u svoje staje i dajte 
dvostruki obrok sijena magarcima i volovima, sjećajući se onog vola i magarčića što su svojim 
dahtanjem zagrijali Dijete Isusa". 

Gospodin iz Greccia nije dopustio da Franjo ode te noći. Povede ga sa sobom i svoj dvorac 
gdje je pripremio večeru i spavanje za njega i sve fratre koji su s njim došli. U dvorcu su još 
dugo razgovarali o onome što su doživjeli na brdu. Franjo je bio i sada jednako zanosan. 
Govorio je o radosti koju su morali ove noći doživjeti i ljudi i životinje. 

"Kad bih mogao vidjeti cara"', reče okrečući se domaćinu, "'zamolio bih ga da izda naredbu 
da se božićne noći razbaca po putevima klasje i žito, da noćas i naše sestre ptice budu 
zadovoljne". 

Domaćin je ostao bez riječi na ovu njegovu misao. Kad je Franjo izišao, on ode u žitnicu, 
uzme veliku vrećuz žita. Noću izađe podaleko i započne prosipati zrnje sve do dvorca 

"Tako", reče u sebi,"'sutra će biti lijep Božić i za naše sestre ptice"'. 


Franjo hrani ptice 

Živjeti evanđelje s Franjom Asiškim, Anton Rotzetter i Thaddee Matura, Zagreb, 1984, str. 41 
Greccio - slavljenje Božića 


1223. godine Franjo je u jednoj od mnogih nastambi u koje se često povlačio da zaroni u 
promatranje Boga. Sada je to Greccio u Rietskoj dolini. Za Božić se sjeti nečega naročitog. 
Htio bi Nevidljivi opipati, vidjeti, čuti, božićnu tajnu scenski prikazati, u slobodnoj prirodi i 
povezanu s Euharistijom. Zamoli dopuštenje u Pape da poveže već postojeće igre jaslica sa 
Sakramentom. I kad je sve gotovo, sakupi se veliko mnoštvo ljudi oko jaslica. Svećenik slavi 
Euharistiju, Franjo pjeva Evanđelje i propovijeda na temu "'Deus semper minor'': Bog je 
uvijek manji, u bespomoći još uvijek moćan, u smrti još uvijek živ, u malome velik, u Djetetu 
neshvatljivi Bog. (Usp. 1 Čel 84-87; LM X, 7). 


Seljaci sa zubljama kod špilje 

Sveti Franjo Asiški ilustrirani životopis, Valentino Turetta, Imotski, 1981, str. 54-55. 
Jaslice u Grecciu 
Približavao se Božić 1223. Gajdaši su svirali i pjevali svoje pastirske popijevke. 


Franji - koji je neizrecivom ljubavlju ljubio Isusa - sinu u pameti veličanstvena zamisao. 
Pozove Ivana Velitu, imućnog gospodina i vrijednog trećoretca, pa mu reče: "Želio bih 
oživotvoriti onu svetu noć. Vidjeti svjim očima Dijete Isusa kako se rodio u Betlehemu u štali, 
siromah i ubožan, iz ljubavi prema nama. Pođi u Greccio i potraži u šumi među stijenama 
prikladnu spilju. Pripremi jaslice sa slamom i dovedi vočića i magarčića. S braćom i narodim 
proslavit ćemo Gospodnji dolazak na zemlju". 


Tako su iz Franjina srca, koje je bilo zaljubljeno u Krista, nastale one jaslice koje nas svake 
godine potiču da što bolje proživimo tajnu Božje ljubavi. 


S velikim oduševljenjem sve je bilo pripravljeno za svetu noć. Došli su fratri iz udaljenih 
prebivališta. S upaljenim bakljama napravili su vijenac oko pećine. Pridružili su se ljudi i 
žene iz obližnjih zaselaka. 


O ponoći je započela sv. Misa. Franjo je bio đakon i pjevao Evanđelje o Gospodnjem 
rođenju. Potom je milozvučno govorio o velikoj tajni Spasiteljeva rođenja. 


Kad je u jaslice položio dječji kip, svi su nazočni bili zaneseni i učinilo im se kao da je ono 
drveno djetešce oživjelo i micalo se kao živo. 


Tim je čudom Isus htio nagraditi Franjinu neizrecivu ljubav a ustanovom jaslica htio je 
svake godine opčarati milijune djece i zagrijati milijune hladnih i nehajnih srdaca. 


PRVE JASLICE U GRECCIU 


Prve jaslice u Grecciu 


29 


Brat Franjo, Julien Green, Zagreb, 2004., str. 274-276. 
Božić 


Prije napuštanja Rima Franjo dobiva od pape (...) pravo da slavi Božić s posebnim sjajem i 
prema svojim osobnim zamislima. Izabrao je Greccio, jer je gospodar mjesta Giovani di 
Velita, koji je "manju važnost pridavao plemenitoj krvi nego plemenitoj duši", poklonio 
Franji šumovitu planinu koja se uzdizala nad njegovim selom na litici i nad dolinom Riettija 
sve do plavičastih brda koja su se pružala na horizontu. 


Na čvrstoj kamenoj podlozi Franjo je podigao malo samotište koristeći kao obično jednu od 
špilja koje mu je ponudila priroda. Ona je pretvorena u kapelu. Na njegov zahtjev unutra su 
postavljene jasle bogato napunjene slamom. Uvedoše vola i magarca, svjedoke koje zahtijeva 
predaja. 


Usred noći, buktinje se upališe a okolno stanovništvo penjalo se sa svih strana kroz drveće s 
plamenom u ruci tako da su planinske staze treptale poput potoka svjetlosti. Jedan je svećenik 
došao održati misu koja je slavljena kraj jasala pretvorenih u jaslice, presepio tako drag 
Talijanima, a Franjo je, odjeven u dalmatiku đakona, čitao evanđelje rođenja. Mnoštvo 
zadivljeno ponovnim otkrićem velikog otajstva pažljivo je pratilo i najmanje pojedinosti 
svečanosti i mnogima se učini da su vidjeli na Franjinim rukama Dijete okupano sjajem. 
Vjera srednjega vijeka, bliža djetinjstvu od naše, nagonski je tumačila vjerske istine 
viđenjima koja su bolje govorila njenom srcu. 


Ova je noć imala izuzetnu blagost koja nije nikada zaboravljena. Braća su pjevala u šumi a 
svjetla su nježno sjala posvuda kao da se stapaju u erupciju neočekivanog veselja i 
odgovaraju na tamni sjaj neba. Bila je to naša polnoćčka, prva, puna one poezije koju je jedino 
Franjo Asiški bio u stanju naći. (...) 


Sveti Franjo i dijete Isus 

Nauk i djelo Franje Asiškoga u hrvatskome pjesništvu i prozi od 16. do kraja 18. stoljeća 
(Doktorska disertacija), Mirko Tomasović, Zagreb, 2004., str. 229-230. 


(...) Jerolim Filipović se u propovjednoj katehezi koristi i Svečevim primjerom kao uvodnim 
motivom u poetskom opisu Badnje večeri i slavljenja Božića kao blagdana radosti i ljubavi 
prema Djetetu Isusu, što opisuju i Svečevi životopisci (Usp. "Čovjek je Božji obuzet pobožnošću 
stajao pred jaslama. Bio je obliven suzama i ispunjen radošću. Ispred jasala se slavila svečana 
misa, a Kristov đakon Franjo pjevao je evanđelje. Nakon toga je nazočnom puku propovijedao o 
rođenju siromašnoga Kralja. Kad ga je htio nazvati imenom, zbog nježne ga je ljubavi nazvao 
Betlehemskim Djetešcem."' Bonaventura, 1981:101/X/7; FF, 1998:605 (1186)) 

Nakon uvodnog motiva Svečevih božićnih jaslica, slijedi uzneseni i svečani opis obiteljskoga 
praznikovanja Isusova rođenja. 

"Evo ovako dočekuje se i sprovodi taj radosni blagdan pravi kršćanin, sav proniknut 
svetimi čuvstvi ljubavi i zahvalnosti prema malenomu Isusu. I vidljivo slavi on taj sveti spomen 
na rodjenje svoga Spasitelja u svojoj kući, praveć si po primjeru sv. Franje Asiškoga jaslice i 
steruć si sobom slamu. Za cielo liepo je i ganutljivo viditi pravu kršćansku obitelj te svete večeri i 
tih sv. Božić dana, kako se sa Kristom i u Kristu blaži i raztapa od milinja u svetom veselju, i 
oduške daje tim svetim čuvstvom miloglasnom pjesmom Božićnom." 

(Filipović, 1890:399). 

Iako je za Jerolima Filipovića Franjo Asiški znak za radosno i zahvalno štovanje blagdana 
Isusova rođenja i tvorac prvih jaslica, on ne opisuje njegovu proslavu Božića, nego nizom 
retoričkih pitanja i sugestijom blagdanskoga ozračja nastoji u čitatelja potaknuti uzneseno i 
pobožno raspoloženje. Stoga je motiv jaslica Franje Asiškoga u funkciji propovjednikove 
sugestije svečanoga i blagdanskoga ugođaja. 

"Tko da si ne želi biti tih dana u takvoj pravoj kršćanskoj kući? Tko da se i sam ne uznese 
medju takvom kršćanskom obitelju do svoga spasitelja srcem, te mu se svom dušom presmierno 
ne pokloni? Tom svečanom i radostnom zgodom vesele se i uzhićuju do pravoga zanosa 
pravednici Božji, tom zgodom se lievajući radostinske suze, ožalošćeni i trpeći ljudi, a ta sv. noći 
taj sv. dan Božić potresa dušom istome griešniku."' (Filipović, 1890:399). (Ibid) 

Povijest sv. Franje Asiškoga II. dio (1919) Lav le Monier (Zagreb, 1919., str. 62-64) 


(...) Franjo se okoristio svojim boravkom u Rimu, da izvede osnovu koju je odavna u svojoj 
pameti snovao. On je gojio veliku pobožnost prama rođenju našega Gospoda. To je, rekao bi 
često, svetkovina nad svim drugim svetkovinama. Tko je uvjeren, da nema tako mlakih i 
nehajnih kršćana, koji ne bi osjetili živi utisak milosti, kad bi se mogla vidljivim načinom 
predočiti tako velika božanska dobrota. Do onoga ga je u tom samo jedna stvar ustavljala. Da 
bi se naime Crkvi učinila velika ta novost?. Tu on svoju sumnju očitova papi. Sasvim prijatni 
oedgovor neizrecivom zadovoljnošću napuni srce našega franje, koji nijednoga časa ne počasi, 
nego odmah na 10. prosinca pozva jednog gospodina iz Grećija, nekoga Ivana, čovjeka iz 
odličnoga roda, a još odličnijega duha. Budući da je bio vrlo odan i privržen Franji, reče mu 
ovaj: "Ja bih želio s tobom proslaviti božićnu noć, te ako pristaneš, evo kako ćemo to učiniti. 
Ti ćeš izabrati u svojoj šumi kakovo krasno mjesto ili spilju, ako je tu ima; u njoj načini 
jaslice, u ove metni malo sijena, a za njih priveži vola i osla: to će biti upravo kao u 
Betlehemu. Ja bi htio, koliko je moguće vidjeti na svoje oči porođenje i uboštvo božanskoga 
Djetešca''. Ivan rado pristane na prijedlog svoga prijatelja. Sve se dakle pripravi, kako je bilo 
ugovoreno, te su i braća u samostanu bila obaviještena o tom prizoru; uz to_ još na Franjinu 
želju dođu na svečanost i žitelji iz susjednih sela. U određeno vrijeme veliko mnoštvo naroda s 
lučima i svjetiljkama u ruci, stiže na označeno mjesto da budu nazočni tome ganutljivom 
obredu. Sva je šuma izgledala kao u vatri, a noćnu tamu obratile su baklje u bijeli dan. Braća 
su veselo pjevala božićne pjesme, koje je skupljeni pobožni narod i odziv pećina s njima divno 
opetovao. Franjo je stajao na čelu svima i prvi do štalice te tako skrušeno i pobožnošću 
shrvan, veli njegov povjesničar, promatrao otajstvo utjelovljenja, da nije izgledao kao čovjek, 
nego kao pravi anđeo nebeski. (1) 

U pol noći zapoće sv. Misa upravo kod jaslica. Svetac se obuče u levitsko ruho, te slatkim i 
milozvučnim glasom otpjeva sv. evanđelje. Duša mu je posve zaronila u pobožnost, 
promatrajući ganutljivi opis porođenja Isusova po sv. Mateju. Zatim propovijedaše okolo 
stojećemu narodu o porođenju ubogoga Kralja i o slavi Betlehema, toga maloga, ali zauvijek 
glasovitoga grada. (2) Neizrecivom nježnošu i ljubavlju nazivao je Spasitelja betlehemskim 
Djetešcem, a izgovarajući tu riječ Betlehem, oduljivao glas, kao da je htio oponašati ovcu kad 
bleji. (3) Kad bi pak izgovarao ime Isusovo, oblizivao bi usne, kao da bi med okusio. Obuzelo 
bi ga neko sveto djetinjstvo, slaveći sv. Djetešce. Svi su nazočni bili u nekom svetom ushićenju, 
a odlični i vrli prireditelj svečanosti, Ivan Grećijski svjedočio je, da je vidio u jaslicama 
djetešce divne ljepote, zaista božansko Djetešce, koje se činilo kao da spava, a Franjo ga 
nježno ljubio, kao da ga je htio probuditi. Takova je bila ta "divna noć"', kako je zove pobožni 
pisac "Dies irae"'. To je nazočne tako ganulo, te su mislili, da sudjeluju pobjedi prostote, 
uboštva i poniznosti, te se vesla srca vratiše svojim kućama i sačuvaše o svem, što su vidjeli, 
vječnu uspomenu, a kad je Franjo nakon pet godina uvršten u broj svetaca, na mjestu, gje je s 
njima slavio tu pobjedonosnu svetkovinu, podinuše kapelicu u čast novome svecu. 


(1) I. Cel., pag. 70. 

(2) I. Cel., I. c. 

(3) Tada je živio u Crkvi divni dramatički genij, pun odvažnosti i smjelosti. Majka je mnogo 
dopuštala svojoj djeci. U našim su se katedralama slavila otajstva. Tu su se držale posve 
drugačije realistične svečanosti: osla, luđaka i t d. To je bivalo osobito na godišnjicu 
Porođenja Kristova Obrezovanja, na sv. tri Kralja, na mladence, kao također u dane, kad je 
ljudstvo, oslobođeno od đavla uživalo neizrecivo veselje: na Božić i na Uskrs. Tomu je 
sudjelovalo i samo svećenstvo. (Michelet, Hist. de France, tome II. p. 656.) Grećijska spiljica i 
Franjino polublejanje, posve se razlikuje od tog neurednog veselja. 

Nova revija br. 3-4/1926, Petar Grabić; (str. 277) 
Evanđeosko siromaštvo u životu sv. Frane (Dr. fra Juraj Božitković. - Makarska) 
4. Franjina zaručnica. 


Hristov naputak apostolima kod Mt. 10, 5b-15. poglavito je uplicao na razvoj Franjina 
najstrožega i najvišega, evanđeoskog siromaštva. On ga je uveo u najdublje razmatranje i 
nasljedovanje Hristova siromaštva u betlehemskoj štalici, kada je zorno u Greciju 1223. na 
Božić utemeljio pobožnost jaslica betlehemske noći [Bonar., Leg. maior. T. VIII. 535]. Pred 
ovim jaslicama on stajaše pun pobožnosti, orošen suzama i razdragan od veselja. (...) 


Nova revija br. 3-4/1926, Petar Grabić, str. 373-374 


Duhovna nauka sv. Franje Asiskoga,Fra 1. Bajić - Visovac, 


4. Kristocentrizam Franjine duhovne nauke. 


Duhovnim životom mi ljudi bivamo dionici Božjega života. Isus Krist nam je zaslužio i 
pribavio ovaj duhovni život. Krist je dakle izvor našega duhovnog završenstva (sic). On je i 
put, uzor našega sjedinjenja s Bogom. 

Povijest duhovnog života jednoglasno priznaje, da je sv. Franjo najjači sredovječni pokretač 
štovanja i pobožnosti Utjelovljenoj Riječi. Njemu je Evanđelje otkrilo Krista, a on je svojom 
neobičnom čuvstvenošću potican milošću Božjom, stao otkrivati kršćanskim dušama 
Č o v j e k a-Boga u Betlehemu, na Kalvariji i u Euharistiji. Franjo je svojom pobožnošću ka 
Kristovu Čovječanstvu p ri bli ži o Isusa čovječjem srcu i pokazao je svakom kršćaninu, da 
je Kristovo čovječanstvo najbliži put, kojim ćemo upoznati i zaljubiti se u Kristovo Božanstvo, 
a kroza Nj ćemo doći k našemu Ocu nebeskom. 

Celano pripovijeda, da je posebnom privlačnošću Sveca osvajala poniznost Utjelovljenja i 
ljubav, koju nam je Krist na Križu očitovao, da je jedva mogao na išta drugo i misliti. (26) 
Franji je Božić svetkovina nad svim svetkovinama, jer na taj dan Bog je postao malo dijete i 
hranio se majčinim mlijekom. (27) On bi se vas duhovno topio od milinja, kad bi si predočio 
sliku Isusova rođenja, te umišljajući pred sobom malo djetešce kao najnježnija majka 
govorkao bi kakve slađahne riječice. (28) 

Prije sv. Franje u nekim rimskim bazilikama nalazimo božićne Jaslice. Donesene su od 
Istoka sa istočnjačkim osobinama ukočenosti i patosa. Pred njima su posjetioci učili, kakve bi 
imale biti betlehemske Jaslice. Zadovoljavale su samo umnu znatiželjnost. Franjo prvi 
oživljuje mrtve Jaslice rimskih bazilika, te u Greccio iznosi na pozornicu živu sliku Kristova 
rođenja. U ovoj drami, pred očima na tisuće pobožnih duša Svetac želi "da predoči uspomenu 
onog djetića, što se rodio u Betlehemu i htjede da za nas pretrpi sve nepogodnosti rođenja; 
želim, reče, da mojim tjelesnim očima vidim, kako je on ležao u koljevci i počivao na slamici 
među volom i tovarčićem''. (29) 


(26) Celano I. 84. 

(27) Celano II. 199-200. 
(28) Ibi. 

(29) Celano I. 84-86. 

Spomenica prigodom sedamstote godišnjice blažene smrti svetoga Franje, 
Hrvatska franjevačka provincija sv. Cirila i Metoda, Zagreb, 1927., str. 33-34; 50-51; 74-75 


Pinxit: prof. Baner. (Fot, Fr. Filip Ostin O. TM) 
Sv. Franjo u prirodi. — S. Franciscus inter animalia. 


(Zastor na pozornici samostanske dvorane na Trsatu. — Preoscenii velum in aula Conventus, Trsat 


Sv. Franjo u prirodi. (Zastor na pozornici samostanske dvorane na Trsatu.) 
Slika u Spomenici, stranica 56. 


Nakon puta u sv. Zemlju, sv. je Franjo sačuvao posebnu pobožnost prema djetinjstvu 
Isusovu za božićnu svetkovinu. Govorio je, da bi taj dan trebalo nahraniti sve ptice i životinje 
na spomen životinja kod jaslica Gospodnjih. Isto tako da bi morali bogataši daj dan obilno 
pogostiti sve siromahe. Zato je htio god. 1223. proslaviti taj blagdan tako, kako još nije svijet 
vidio. Pozove dakle svoga dobrotvora Ivana Velita, koji je braći poklonio romantični Fonte 
Colombo, pa ga zamoli, da mu uzajmi vola i magarca. Na to načini kod Grečia (Greccio) u 
jednoj spilji jaslice, gdje je bio smješten i oltar, pozove sve okolišne ljude u ponoći na sv. misu. 
Sve je bilo udešeno, kao kod narođenja Kristova. Nakon pretvorbe opaze ljudi, da se u 
jaslicama pojavilo pravo djetešce Isus. Sv. Franjo mu se približi, primi ga na svoje ruke, a 
božansko ga djetešce pomiluje ruicom po njegovom garavom licu... Nakon zadnjeg evanđelja, 
Franjo odjeven đakonskim odijelom, govorio je tolikim zanosom o djetešcu Isusu, da je sav 
svijet ostao uronjen u najsvetije misli i čuvstva, kao nekada pastiri kod pravih jaslica 
Kristovih u Betlehemu... Otada se proširila po cijelom svijetu pobožnost pravljenja jaslica za 
božićnu noć... (...) (str. 33-34) 


(...J Ljubav je njegovu rasplamsala osobito pomisao na Kristovo utjelovljenje i njegovo 
trpljenje. Toma Celano kaže: "'Poniznost Isusova rođenja i ljubav njegova trpljenja tako su 


okupljale dušu svečevu, da mu je mučno bilo misliti na što drugo"'. (Thom. Cel. I. n. 84.) 

Jaslice i križ, to su uopće dva pola svečeve pobožnosti. A os, oko koje se pokretao sav njegov 
unutarnji religiozni život, bila je vječna ljubav. Ljubav progovara preko jaslica, ljubav izvire 
iz križa. Zato su serafskom ocu jednako dokaz božanske ljubavi jaslice i križ. Plan božanskog 
otkupljenja prepleten je veseljem i boli. Zato Franjo punom odanosti i ljubavi prislanja na 
grudi božićno djetešce, odraz veselja i radosti, ali jednakim osjećajem ljubavi diže ruku 
prema križu, da primi na sebe i prožme u sebi sve, što je sadržano u simbolici križa. 
"Svetkovinu rođenja djeteta Isusa, piše dalje isti T. Celano, slavio je većim duševnim veseljem 
i ćutljivijom ljubavi i pobožnosti nego li ostale velike svetkovine. On ju je nazivao 
svetkovinom nad svetkovinama, jer je u njoj najuzvišeniji Božji Sin postao siromašno ljudsko 
dijete. Sliku Kristovih povoja on bi poljubio golemom požudom duha, a sažaljenje s njime, 
koje se prolilo u njegovo srce, činilo je, da je on poput djeteta tepao riječi pun slatke raskoši". 
(Thom Cel. II. n. 199.) Jest preveliku nježnost, jednostavnost duše i golemu ljubav pokazao je 
Franjo štovanjem djeteta Isusa u jaslicama. Kako pripovijeda brat Leo, koji je uvijek bio uz 
njega, često je govorio: "'Kad bih mogao govoriti s carem, zamolio bih ga, neka iz ljubavi 
prema Bogu i meni izdade posebni zakon za zaštitu božićnog mira. Nikome ne smije biti 
dozvoljeno ubiti sestre ševe ili im učiniti zlo. Sva poglavarstva u gradovima, tvrđavama i 
selima neka potiču ljude, da sestrama ševama i drugim pticama pospu hrane po putu, da na 
božićnu svetkovinu ne moraju trpjeti gladi. I jer je presveta Djevica Marija u ovoj noći božjeg 
Sina u jaslama sklonila među volom i magarcem, morao bi svatko, tko imade vola ili magarca, 
dati mu u toj noći najbolju hranu. I svi bi siromasi morali na taj dan biti od bogataša nasićeni 
dobrom hranom. Svi bi se pak kršćani u ovo vrijeme morali u Gospodu radovati. 

U božićno doba g. 1223. otišao je u Greccio u dolini Riete, gdje je imao veoma otmenog i 
dobrog prijatelja Ivana. Po Franjinoj želji naredio je Ivan u nedalekoj šumi jaslice te doveo 
onamo jednog vola i magarca. Braća te susjedni muževi i žene dođoše sa svijećama i bakljama 
i probdješe ondje cijelu noć pjevajući u čast Gospodinu. Franjo je cijelu noć iz prepunog srca 
molio pred jaslicama. Tamo je služena i sv. misa, a Franjo je u liturgičkom odijelu 
propovijedao o tajnama upućenja. Kad bi spominjao ime betlehemskog djetešca zapinjao bi 
mu od ganuća jezik. (Str. 50-51) 


(...) "Isus je, veli Celano, Franji bio sve, Isus u srcu, Isus u ustima, Isus u očima, Isus u ušima i 
u rukama i u cijelom biću'"'. Nasljedujući stope Kristove obukao je Franjo samoga Krista, 
mislio i čuvstvovao ono, što bijaše i u Kristu Isusu. Među svim otajstvima života Kristova 
najvolio je tajne porođenja, muke i presvete Euharistije. Uz izričitu dozvolu pape Honorija 
III. već je nekoliko godina prije smrti svoje (1223.) dirljivo slavio Božićnu polnoćku pred 
jaslicama u grećijskoj šumi uz zanosno učestvovanje obližnjeg naroda, i tako je postao 
pokretač zornog prikazivanja Božićnog otajstva. Betlehemsko mu je Djetešce bilo utjelovljena 
ljubav Božja, koja se ukazala ljudima. Znao je reći Isusu: "Ti si se rodio iz ljubavi, ne iz tijela, 
ti si ljubav učinjena čovjekom, da spaseš ljude". Božićno ga je otajstvo tako ushitjelo, da mu 
se činilo, kao da na taj blagdan svatko mora plamtjeti vječnom ljubavlju. Češće bi rekao 
bratu Leonu: "Kad bih mogao govoriti s carem, molio bih ga, da za ljubav Bogu i meni izdade 
posebni zakon u zaštitu mira Božićnoga"'... (Schnuerer, 110.) (...) (str. 74-75) 

Najstarije božićne jaslice, otok Košljun kod Krka, 17 st. 


Fotoreprodukcija na izložbi božićnih jaslica u Etnografskom muzeju u Zagrebu, 31.1.2004. 
Snimio Milan Kušnjačić 


Sv. Franjo s braćom hodočasti u svetu Zemlju 


36 


pana ača ku. 
o 


Sv. Franjo kod pape Honorija III. 


https://commons.wikimedia.org/wiki/File:Giotto_-_Legend_of_St_Francis_-_-17-_- 
_St_Francis_Preaching_before_Honorius_IIl.jpg 


Giotto, Public domain, via Wikimedia Commons 

BOŽIČNE JASLICE 
Izložba u Etnografskom muzeju Zagreb 


Snježana Pavičić 
Hrvatski povijesni muzej 
Zagreb 


Nastavljajući tradiciju prigodnih izložaba uz Božić te nastojeći tako pokazati stare 
kršćanske i pretkršćanske običaje, u zagrebačkom je Etnografskome muzeju polovicom 
prosinca 1995. godine otvorena izložba “Božićne jaslice''. Tema više nego pogođena za 
blagdansko raspoloženje, a zanimljiva i zato što prije nje u Hrvatskoj zapravo i nije bilo 
sustavnog prikaza jedne ““jasličke priče. 

I dok u drugim zemljama, posebno u Austriji i Italiji već duže vrijeme postoji relevantna 
literatura o povijesti, tipologiji, ikonografiji i ostalim osobitostima božićnih jaslica, u nas se, 
osim započetih istraživanja uglednog etnologa dr. Vitomira Belaja, njima nitko nije stručno 
bavio. Spominjane su samo kao efemerni, nostalgičarski i pomalo romansirani inventar 
božićnog ugođaja i ništa više. Zato je značenje izložbe u Etnografskome muzeju još i veće. 

No iako je termin izložbe naizgled vrlo privlačan, upravo su zbog tog termina nastale i neke 
poteškoće pri samoj realizaciji izložbe. U božićno su vrijeme, naime, crkveni prostori gotovo 
nezamislivi bez jasličkih uprizorenja. Te su inscenacije vrlo privlačne i s velikom znatiželjom 
ih obilaze svi, i mladi i stari. Razumljivo je stoga zašto su na izložbi u Etnografskome muzeju 
nedostajali neki najatraktivniji i najraskošniji primjerci crkvenih jaslica, kakve su samo u 
Zagrebu one iz crkve sv. Blaža što ih je 1915. godine napravio Vojta Braniš, ili iz Katedrale i 
franjevačke crkve.Posudbe jednostavno nisu došle u obzir. 

Prema Lukinu evanđelju, Marija i Josip dolaze u Betlehem u vrijeme cara Augusta. Oko 
pojave i razvoja jaslica, kao uostalom i oko samog Božića, još ima dosta pitanja i dvojbi. Ipak 
u jasličkoj se “povijesti'* obavezno uvijek spominju one prve, ujedno i najimpresivnije ““žive 
jaslice koje je navodno na Badnjak, a točno tri godine prije svoje smrti upriličio sv. Franjo 
Asiški. On je 1223. godine izveo prvu živu inscenaciju Isusova rođenja u jednom vrlo 
skromnom ambijentu u gradini Greccio, nedaleko od talijanskoga grada Rietija.Toj je 
neobičnoj polnoćki tada prisustvovalo mnoštvo znatiželjnog i uzbuđenog svijeta koji je 
bakljama osvjetljavao put ka središnjem događaju, ka liku malog djeteta u jaslama. 

Iz Italije se običaj dalje širi cijelom Europom, a preko Njemačke i Austrije stiže i do naših 
krajeva. No pored tih živih jaslica, i još mnogo prije njih, Isusovo je rođenje postalo neiscrpna 
tema raznovrsnih umjetničkih nadahnuća. O “Rođenju' su tako skladane pjesme, a kasnije i 
oratoriji, koncerti te baleti slavnih majstora Bacha, Corellija, Liszta, Čajkovskog... U 
likovnim umjetnostima Isusov je dolazak na svijet prikazivan na slikama, reljefima i brojnim 
crkvenim predmetima. U nas je dobro poznat bjelokosni diptih iz Riznice zagrebačke 
katedrale nastao u 11. stoljeću s prikazom “Kristova rođenja", zatim prikaz na pluteju crkve 
sv. Nedeljice u Zadru. Impresivni su i reljefi na luneti trogirske katedrale majstora Radovana, 
pa na Buvininim vratnicama splitske katedrale, kao i na zvoniku te iste katedrale. 

“Rođenje" je naslikano također na fresci crkve sv. Marije na Škriljinah u istarskom Bermu, a 
znatno manjim dimenzijama ostvareno je u Hrvojevu misalu iz 1404. godine, ili trogirskom 
beneventanskom evanđelistaru iz 11. stoljeća. Nalazimo ga istkanog i na oltarnom antependiju 
zagrebačke katedrale slavne vezilačke radionice Wolfganga Jakoba Stolla iz 17. stoljeća, kao i 
na još mnogim drugim predmetima. Prve skulpturalno izvedene jaslice najvjerojatnije su one 
iz kapele franjevačkog samostana na otočiću Košljunu, kraj Punta na Krku. Na njima je 
jedan vrlo talentirani, ali nepoznati majstor17. stoljeća prikazao Svetu Obitelj uz glave vola i 
magarca. 

Istodobno s tim umjetničkim dosezima o jaslicama pišu, za njih skladaju i s ljubavlju ih 

oblikuju i mnogi drugi uglavnom anonimni autori i amateri. A njihovi “Betlehemi'* ulaze u 
kategoriju naivne, priproste i jednostavne “radnje. 

I baš kao što u tekstu izložbenoga kataloga napominje autor izložbe iz Etnografskog muzeja 
prof. Josip Barlek, te su se jaslice “radile za djecu, a radili su ih najviše oni poput djece? . 
Dakle, pomalo infantilni i maštarijama skloni ljudi koji se, oblikujući svoje igračke, 
intenzivno prisjećaju djetinjstva i svih onih svijetlih svečanih trenutaka punih kolača, 
neobaveznosti i veselja. To su te pomalo smiješne pučke jaslice s mnoštvom šarenih, često 
nespretno obrađenih drvenih, glinenih i papirnatih figurica. No, i u toj grupi svakako valja 
izvojiti neke primjere, recimo drvene figurice za jaslice iz kapelice sv. Roka u Kumrovcu s 
kraja 19. stoljeća, pa zatim jaslice od drva i papira iz Bistre, ili one iz Velaluke na otoku 
Korčuli, iz Čučerja i Donje Kupčine. Posebno su pak zanimljivi primjeri starozagrebačkih 
jaslica skromne izrade, s papirnatim predlošcima jasličkih likova nalijepljenih na drvene 
daščice. Popularnost im naročito raste potkraj 19. i u početku 20. stoljeća, a poznati 
zagrebački prirodoslovac Dragutin Hire jednom ih prigodom 1900. godine slikovito opisuje 
ovim riječima: “Jaslice staroga Zagrebčana su jednostavne, ali prirodne i oku mile. Na 
prikladnoj daski sagradi se najprije štalica sa slamnatim krovom, koji se složi obično od 
pšeničnih klasova. Desno i lijevo od štalice podignu se briegovi od svježe mahovine. Nuždne 
bojadisane slike, kojima vele u Zagrebu “kipci?, kupe se na božičnom vašaru, pod kojim 
šatorićem, priliepe se o drugi papir i onda pozorno izrežu. Ovaj posao obavlja koji den pred 
božić ili na badnjak sam otac, jer valja sliku izrezati točno i lijepo uz obrub boja, dočim od 
djece jedan reže “klince?, a drugi ih zaoštrava, a treći keljem (tutkalom) maže i slike o nje 
ljepi. Kolike li naslade, koje li radosti za djecu, kad im otac te poslove porazdijeli.? 
Govoreći o dometima izložbe “Božićne jaslice? treba reći kako je prikupljeno 118 eksponata, 
od kojih će neki kasnije biti poklonjeni muzeju. Većina ih pripada tradicijskim i obiteljskim 
jaslicama, a manji broj crkvenima. Otkriveni su također brojni etnografski aspekti budućih 
istraživanja, a i locirana su pojedina područja veće zastupljenosti, primjerice, u selu 
Plemenšćina kraj Klenovnika, gdje gotovo svi stanovnici izrađuju jaslice, no ima i prostora 
vrlomalog interesa za ovu temu. Osim toga izložba će razgovorima, radionicama i sličnim 
animacijama sigurno motivirati daljnje prikupljanje, kategoriziranje i obradu ovoga 
zanimljivog segmetna naše kulturne baštine. Usput, njome se podsjeća i na običaje božičnih 
čestitara, takozvanih betlehemara koji su u predbožićno vrijeme, odnosno na sam Badnjak 
nosili kućicu s jaslicama pjevajući božične pjesme. U tom su kontekstu, kao prateći 
blagdanski rekviziti značajni i predmeti koji nose ime “zvijezde svetih triju kraljeva, ustvari 
sito na štapu oblijepljeno šarenim papirima s likovima kraljeva, cvjetićima, božičnim 
čestitkama, svjećicama i tome slično. 

Osim “starinskih? jaslica na izložbi su prisutne i njihove suvremene interpretacije. Od 
mnogobrojnih autora, među kojima su Vinko Fabris, Ivan i Jelena Antolčić, Eugen Kokot, 
Ratko Petrić i drugi, valja izdvojiti smiono simbolističko viđenje mladoga varaždinskog 
skulptora Alena Novoselca, koji je Boga Oca prikazao čvorom zastora, Krista zupčanikom 
“kotačićem u kojem sve prestaje i počinje", Mariju kao “okrenuti pehar... gral, vola kao 
stolac i magarca kao piramidu s kuglom. U tom suvremenom konteksu prisjećam se i 

nekih jaslica koje ukrašavaju izloge naših trgovina, kao što su, na primjer, konstruktivni 
oblici izrađeni od lego kocaka ili pak božični crkveni performansi kakve smo posljednih 
nekoliko godina imali priliku vidjeti u crkvi Majke Božje Lurdske u Zagrebu. 

Pored svih vrijednih obilježja izložbe o božičnim jaslicama ipak je šteta što je tako privlačna 
tema, koja u sebi uključuje maksimalnu sceničnost i teatralnost, prilično suhoparno 
prezentirana. Isto se odnosi i na “dizajn? pratećega kataloga. 

Božićne jaslice autora ak. kipara Vinka Fabrisa na izložbi “Božićne jaslice“ u Etnografskom 
muzeju u Zagrebu 


Božićne jaslice autora ak. kipara Vinka Fabrisa na izložbi "'Božićne jaslice"' u Etnografskom 
muzeju u Zagrebu 


Izvor: 
https://hrcak.srce.hr/144374 


Rođenje Isusovo 

Sveta božićna noć, Zbornik, Stanislav Belaj, Đakovo, 1988 (str. 101-102) 


IZ BETLEHEMA 


Mjesto Spasiteljeva rođenja bilo je kršćanima oduvijek sveto, pa su već zarana dolazili 
putnici, da se ondje pomole. Za svetu spilju iza Betlehema znao je sv. Justin, pisac II. vijeka, 
rodom iz Palestine (Dialogus 78. M.G. 6658). Iz Origena, kršćanskog učitelja u Aleksandriji 
(Contra Celsum I .51. M. G. 11.755) doznajemo, da je to mjesto bilo dobro poznato i 
poganima. Car Hadrijan pokušao je oko g. 135. izbrisati uspomenu Spasiteljevu u Betlehemu, 
pa je nad svetom spiljom postavio kip Adonisov. Na to se bolno tužio sv. Jeronim, koji je u 
svetoj spilji provodio pustinjaki život (Epist. 58, 3. M. L. 22581). On govori: »In specu, ubi 
quondam Christus parvulus vagit. Veneris amasius plangebatur«. — U spilji, gdje se rodio 
Krist i gdje je kao djetešce plakao, štovao se Venerin ljubimac Adonis!« Prema vijesti 
Eusebija, biskupa i povjesničara, koji je opisao život cara Konstantina, tek je Konstantinova 
majka, carica Jelena dala srušiti Adonisov kip u Betlehemu. Njezin sin je ondje dao sagraditi 
raskošnu baziliku (De vitaConstantini III. 41.M. G.20.1102). 


Izvještaj sv. Jeronima vrlo je važan, jer nam potvrđuje ispravnost stare predaje. Prema 
tome rodio se Krist baš ondje, gdje je Hadrijan dao postaviti kip Adonisov. Tako je car 
Hadrijan budućim naraštajima točno označio mjesto Kristova rođenja. Nažalost sv. Jeronim 
bio je jedini svjedok ove predaje. Zato se njegov izvještaj primao s nekim nepovjerenjem, s 
nekom hladnoćom. Tek godine 1934. potvrdila se istinitost Jeronimova izvještaja. Adonisov 
kip stajao je baš nad mjestom, gdje je danas srebrna zvijezda s natpisom: »Hic de Virgine 
Maria Jesus Christus natus est.« (Ovdje se rodio Isus Krist od Marije Djevice). 


God. naime 1934. odlučila je engleska uprava u Palestini, da će popraviti dosta trošan pod u 
betlehemskoj bazilici. Nitko nije slutio, kakova će velika iznenađenja doekati ueni svijet 
uslijed ovoga rada. Na proljeće god. 1934. bio je izvađen pod u svim uzdužnim lađama, a pod 
njim se našao raskošan stari pod od dragocjenog mozaika. Posve je sigurno grčka radnja, 
koja potječe vjerojatno iz Justinijanova hrama. U jeseni iste godine počelo se raditi i u 
poprečnoj lađi. I tu je bio otkriven sličan stari pod od mozaika. 


Prvobitno svetište Konstantinove bazilike nije bilo građeno u obliku triju apsida, kako to 
danas vidimo, nego je imalo oblik oktogona (osmerokuta). U sredistu svetišta stajao je 
također osmerokutni oltar. Bio je upravo točno nad spiljom rođenja Isusova. Pod tim oltarom 
bio je pronađen ornamentikom urešeni klesani podstavak, na kojemu je nekoć stajao kip. Oko 
njega je bila valjda kao neki hramić ili kapelica. Nitko ne sumnja, da je uspjelo pronaći 
podstavak kipa Adonisa. Taj je kip stajao točno nad mjestom rođenja Isusova. 


Tako nas i historija i sačuvani kameni spomenici vode sve u vremena Isusova. I zajamčuju 
Isusovu povjesnu opstojnost. 

Album svete Zemlje, Komisarijat sv. Zemlje u Zagrebu, 1914. 


(2) 
Betlehem 

Betlehem leži 770 m. nad morem na dva brežuljka, među kojima je krasna dolina. Osobito 
mnogo imade maslina i vinograda, koji pružaju ljepote oku. Stanovništvo je veoma uljudno. 
Osobito se ističe ljepota žena, a i njihova čistoća. Grad broji oko 12 tisuća stanovnika, od 
kojih je 6 tisuća katolika. U vrijeme rođenja Isusova ležao je grad na zapadnom brežuljku, 
dočim je spilja Narođenja na istočnom. Danas je znatno veći, te se proširio i oko spilje. 

To je svakom kršćaninu najmilije mjesto, jer je rodno mjesto našeg dragog Spasitelja. Tu je 
vječni Božić, tu hodočasnici u svako doba godine pjevaju mile božićne pjesme. 


Crkva poroda Isusova 


Nad spiljom Narođenja stoji velika crkva koja je njekož bila vrlo lijepa i sjajna. Ta crkva, 
bazilika bila je njekć katolička, dok nam ju nepravedno ne oteše Grci i Armenci, te je sada 
zajedničko vlasništvo Katolika, Grka i Armenaca. Svetište je isključivo grčko i armensko, 
pregradili su si ga na silu g. 1842., ostali dio crkve na 5 lađa služi samo kao prolaz i znatno je 
zapušten. Franjevci su bili prinuždeni, da si sagrade kraj bazilike novu crkvu na tri lađe i 
posvetiše ju sv. Katarini Aleksandrijskoj. Nedavno je ta crkva proširena, popravljena i 
uređena krasnim slikarijama. 


SI. 40. Betlehem. 


Spilja rođenja imade oblik pravokuta, nalazi se pod svetištem bazilike; stijene su zastrte 
lijepim zastorima, inače su iste kao u vrijeme narođenja. U spilju vode dva stubišta. Na 
mjestu narođenja (sl. 43.) nalazi se grčki oltar, a pod njim je zlatna zvijezda s latinskim 
napisom "'Hic de Virgine Maria Jesus Christus natus est"' (Ovdje je od Djevice Marije rođen 
Isus Krist). Nekoliko koraka na desno je mjesto sv. jaslica, u koje je Marija položila Isusa. 

Nasuprot tome mjestu je katolički oltar sv. triju Kralja, koji se dođoše sa istoka pokloniti 
Isusu. U stijeni iza spilje rođenja nalaze se vrata, koja vode u hodnik i u razne podzemne 
prostorije. Tu imade više kapela. Prva je sv. Josipa sa žrtvenikom, a podsjeća na objavu 
Božju, da Josip bježi u Egipat. Odavle silazi se na pet stuba u spilju Mladenaca (sl. 44). Po 
staroj predaji sahranjena su u njoj dječica, koju je Herod dao pogubiti. Tu je i kapela sv. 
Jeronima, gdje je prevodio sv. pismo. 


SI. 41. Betlehemka. 

Sngressus ad locum WNativ. Dni 


SI. 42. Ulaz u mjesto Gospodinovog Narođenja. 

SI. 43. Mjesto Gospodinovog Narođenja. 

U svetoj Zemlji: opisi svetih mjesta, uspomene-doživljaji, Petar Vlašić, Beograd, 1937. 


(-..) 
U Betlehemu, na Duhove 20. svibnja 1934. 


O Betleheme, grade slavni od Boga, 
Najveći si ti od grada svakoga, 

Jer iz tebe nam izađe vojvoda, 

Isus dragi Davidova poroda. 


Ove riječi mile pjesme, koja se o Božiću razliježe po našim crkvama, razliježe se danas, na 
svečani dan Duhova, mojim srcem i napunja ga neizrecivom radosti, neizrecivom srećom. 

Evo me, zdravo i sretno, u Betlehemu. 

U lijepom i dragom Betlehemu, lijepom i dragom već zbog prirodnog položaja, ali puno 
ljepšem i dražem zbog uzvišenog Božićnog otajstva, koje se ovdje izvršilo. 

Koliko sam puta i njemu sanjao! Koliko sam o njemu čitao i slušao govoriti! Koliko sam i 
sam o njemu govorio i propovijedao! Koliko sam ga puta u raznim svojim djelima spomenuo! 

Još kao malom djetetu lebdio mi pred očima kao čarobni dvorac s istoka, obasjan sav 
neizrecivim sjajem, kojim ga je obasjala nebeska svijetlost prve božićne noći pred 1934. 
godine. I u svojoj djetinjoj mašti zamišljao sam ga svega od srebra i zlata, a malu štalicu, gdje 
se rodilo nebesko Čedo, svu od samog bisera i dragoga kamenja. 

Danas sam uvidio, da je i Betlehem grad sličan zemaljskim gradovima, zidan od zemlje i 
kamenja; vidim vlastitim očima, da je štalica Porođenja nebeskoga Kralja prostija od 
najprostije kolibe sinova ljudskih. Ali ipak to nimalo u mojoj duši ne umanjuje mističnu 
ljepotu kojom je obavito ovo dražesno mjesto Porođenja Spasitelja svijeta. 

Betlehem leži sedam kilometara od Jerusalema, prema zapadu, u plodnom i marljivo 
obrađenom kraju. U isto je vrijeme i uzvišen kao Davidovi psalmi i ljubak kao proljetna bijela 
ruža. Rasprostro se na dva brežuljka, na istoku i zapadu, koji su među sobom povezani 
kratkim sedlom. Kad ga čovjek iz daljine gleda, pruža divnu sliku: skup bijelih manjih i većih 
kuća s ravnim krovovima, kao što su sve kuće na istoku. Kupole i tornjevi crkava kao da su 
izrasli iz maslina, smokava, banana, palama, vinograda i zelenih polja. 

Betlehem je udaljen od Sredozemnoga mora 12 sati hoda, pa se nad njim izdiže na uzvisini 
od 775 metara. Do Mrtvog mora ima 6-7 sati pješke. S najvišeg vrha grada do Mrtvog mora 
treba da se putnik spušta 1169 metara. 

U doba Kristovo Betlehem je bio malen gradić -toliko malen, da je prorok Miheja o njemu 
kazao, da je jedan od najmanjih gradova Judinih, ali da će postati velik, jer će iz njega izići 
vođa izraelskog naroda, to jest Krist. Ni danas po broju pučanstva nije Betlehem velik. Prema 
najnovijem popisu broji kojih osam hiljada stanovnika, većim dijelom kršćana, a oko 2000 
muhamedanaca. Kršćanski stanovnici odlikuju se prirodnom ljepotom, plemenitošću i 
odvažnošću, a uz marvogojstvo i poljodjelstvo bave se većinom izraživanjem svetih stvari iz 
bisera, maslinovog drveta i zrnaca maslinova ploda. 

Došao sam u Betlehem danas, na svečani dan Duhova, popodne. Putem, kojim sam se vozio 
autobusom, gledao sam u duhu pred sobom dvije svete osobe ravno pred 1934. godine, koje su 
se ovim istim putem jedne zimske večeri žurili, da dođu prije noći u grad. Zaigralo mi je srce 
u grudima, kad sam s autobusa opazio prve kuće betlehemske. Autobus je stao na prostranom 
trgu, mislim većem nego li je Jelačićev trg u našem Zagrebu. Trg je sav asfaltiran, kao što je 
asfaltiran put od Jerusalema do Betlehema, i uopće svi glavni putovi po Svetoj Zemlji, od 
kako je Sveta Zemlja potpala pod suverenitet Engleske. 

POGLED NA BETLEHEM PREMA CRKVI 

Čim sam sišao s automobila pogled mi se zaustavio na trima velikim zgradama, kao trima 
golemim tvrđavama. Samo, što iz tih tvrđava ne vire ubojiti topovi, nego se na njima blago 
njišu miroljubiva zvona. Jedna od tih zgrada, prema sjeveru, jest prostrani samostan 
katoličkih redovnika, Franjevaca, "Čuvara Svete Zemlje"'; druga na jugu veliki je manastir 
pravoslavnih kaluđera Grka i Armenaca, a po srijedi je veličanstvenabazilika Porodj 
enja Kristova, koja se diže baš nad onom špiljom, u kojoj se ove svete noći rodio 
Spasitelj svijeta. Tojenajstarija crkvana svijetu.Niu Jeruzalemu ni u Rimu 
nit igdje drugdje na svijetu, nema crkve tako stare kao što je ova: sagradila ju je početkom 
četvrtog vijeka po Kristu carica sv. Jelena, majka Konstantina Velikoga. Dok su se mnoge 
druge crkve, pa i bazilika Sv. Groba, koje je ova pobožna carica bila podigla na svetim 
mjestima, tijekom vijekova sasvim izmijenile tako, da od prvobitne crkve nije ostalo ništa, 
ovu baziliku Rođenja Kristova nije uništio ni zub vremena ni turska sila, nego se, uz male 
popravke, sačuvala sve do danas onako, kako je bila sagrađena u 4. vijeku po Kristu. Divna 
građevina, sa prekrasnim pročeljem, koje predstavlja vrhunac graditeljske i mozaičke 
umjetnosti iz Konstantinovih vremena. 


UNUTRAŠNJOST BAZILIKE ROĐENJA ISUSOVA 


Naravski, prvi moj korak u Betlehemu bio je upravljen k toj bazilici, jerse u njoj čuva ono 
nadasve sveto mjesto: špilja, u kojoj se rodio Spasitelj. Ali, na prvi korak doživio sam 
neugoodn (sic) razočaranje. Gledam pred sobom pročelje veličanstvene bazilike, ali ne 
nalazim vratiju kroz koja bih unutra unišao. Gledam i vidim dvoja prostrana visoka portala 
sa rimskim lukovima na vrhu, ali oba uzidana. Upitao sam jednoga svećenika franjevca, koji 
se tu našao, kuda se ulazi u crkvu. On mi pokaza jedan niski otvor sa strane pročelja. Čovjek 
treba da se prilično duboko sagne, ako hoće u crkvu. Drugog ulaza sa trga nema. I rastumačio 
mi, zašto je to tako. Bila su prvotno dvoja velika vrata, ali su sada oba zazidana. Jedna su 
zazidali Turci uprkos kršćanima, a druga kršćani uprkos Turcima. Naime, kad su Turci 
osvojili Svetu Zemlju priječili su kršćanima pohađanje svetih mjesta, među kojima se, pored 
Svetog Groba, vazda na prvom mjestu ubrajala špilja Rođenja Kristova, koja se nalazi u ovoj 

bazilici. Turci su dakle jedna vrata ove bazilike uzidali, a na drugima je bila straža, koja je 
samo za skupe novce puštala unutra hodočasnike. Međutim događalo se, da su bahati Turci 
znali na konjima ulaziti kroz ova visoka i prostrana vrata u crkvu te ju obeščašćivati. Da to 
unaprijed zapriječe, kršćani se dogovoriše i jedne noći uzidaše i ova druga vrata, a napraviše 
sa strane jedan mali otvor, kroz koji može ući čovjek sagnut, a konj ne može nikako. 

Sagnuo sam se i ušao unutra. Ostao sam zadivljen. Pred mojim očima otkrila se sva 
unutarnja ljepota veličanstvene bazilike, duge 58 metara, široke 26 met., visoke 16 metara. 
Golemi jednokameni stupovi od granita, sa crvenom venaturom (žilama) i korintskim 
glavicama, poredani u četiri paralelna reda, po deset u svakom redu, dijele unutrašnjost 
bazilike na pet lađa. Središnja je lađa najšira i nad njom su visoke kamene podloge krova, 
dok su na pobočnim lađama masivne drvene grede. U davnini su te kamene podloge bile 
iskićene krasnim mozaicima, a stijene sporednih lađa pokrivene mramorom. Još i danas se na 
nekim mjestima vide ti mozaici. Sa unutrašnjeg krova bazilike vise mnogobrojna kandila od 
zlata, srebra i mjedi, veća i manja, u kojima gori maslinovo ulje. Nabrojio sam ih do 300 tih 
kandila, dalje nisam brojio, a držim da ih ima blizu hiljadu. -Darovi su to raznih kršćanskih 
vladara, knezova, odličnika i pojedinih naroda. 

Ispod velikog oltara vide se dva polumračna otvora, jedan sa sjeverne, drugi sa južne 
strane. Sa tih otvora kroz 16 već izlizanih kamenitih stepenica silazi se u jednu naravnu špilju 
od vapnenastog kamena. Špilja se proteže od istoka prema zapadu u dužini od 12 metara. 
Široka je 4 m, a visoka 3 m. Stijena i pod pokrite su najfinijim mramorom, a zidovi su povrh 
toga obloženi debelim damaskom, da profane ruke ne odrežu koji komad stijene i ponesu 
sobom na uspomenu, kako su to prije običavali, te time kvarili špilju. Jer tojeonasveta 
špiljau kojoj se presvete Božićnenoćirodio SpasiteljSvijeta 
Krist Gospod. 


KRIPTA POROĐENJA 

Na tom svetom prostoru vise 53 dragocijena kandila, ne veća od čovječje šake, a sve od 
samoga suhoga zlata, u kojima neprestano gori prečisto ulje iz betlehemske okolice i sa 
Maslinske gore. -One rasprostiru po špilji mistično svijetlo i označuju mjesto, gdje se rodilo 
Svijetlo svijeta. 

U kripti su dva mala oltara. Ispod jednog, na podu, nalazi se jedna velika srebrna zvijezda, 
na kojoj zlatnim slovima piše na latinskom jeziku: "Hic de Maria Virgine Jesus 
Christusnatusest-Ovdje jeod Marije DjevicerođeniIsus Krist 
". Drugi je oltar Sv. Triju Kralja tri četiri metra podalje kraj jedne izdubine u kamenu, koja 
ima oblik kolijevke. Tu su bile nekada jasle za stada betlehemskih pastira, koje su Božićne 
noći postale kolijevkom Sina Božjega. I ona zvijezda i ono mjesto jaslica obasuto je 
bezbrojnim poljupcima pobožnih hodočasnika. 

Jest, jednostavno je ovo mjesto, ali koliko govori ljudskoj duši! Kad sam stupio nogom na 
ovo posvećeno tlo, kad sam se našao u ovoj podzemnoj kripti, kad sam cjelivao ona sveta 
mjesta već izlizana od mnogobrojnih cjelova, obuzelo me slatko ganuće. Oči moje kao da nisu 
gledale stvarnost; pred mojim očima iskrsla je sva mistična ljepota Betlehema, napose 
betlehemske štalice, koju su toliki pjesnici opjevali, toliki umjetnici najčarobnijim bojama 
prikazali, milijuni vjernika titrajima svoga srca pozdravljali. Mali grad Betlehemčinio 
mi se ljepšim nego da je sav od srebra i zlata, kako ga sebi zamišljaju nevina dječica, kad o 
njemu sanjaju, amala štalica s jaslicamamilijom nego da je sva od bisera i 
dragog kamenja, kako ju opet zamišljaju čiste djetinje duše. 


U Betlehemu, 21. svibnja 1934. 


Imao sam rijetku sreću. Na tom svetom mjestu, baš ovdje gdje su bile jaslice, u noći između 
Duhovske nedjelje i ponedjeljnika, (između 20. i 21. maja t. god.), čitao sam sv. Misu, Božićnu 
Misu, onu istu, koju se drugdje u svijetu govori samo na Božić, a ovdje se smije govoriti svaki 
dan osim Velike Sedmice, te blagdana Uskrsa, Duhova i Velike Gospe. 

Bila je to noć za me neobično svećana noć, sveta noć, prava Božićna noć usred ljeta. Nije se 
razlijegalo brujanje golemih orgulja, nije razdragani narod pjevao božićne pjesme, nije bilo 
svečane asistencije ni drugog sjaja, koji se razvija po našim crkvama svete Božićne noći, ali je 
sve to, u punoj mjeri, nadomještala okolnost samog mjesta: to je mjesto na kojem se rodio naš 
Spasitelj. Pomisao na to držala je moju dušu kroz čitavo vrijeme, što sam govorio sv. Misu, u 
slatkom uzbuđenju. 

Kad je brat laik po sata prije ponoći pokucao na vrata moje sobice, bio sam već budan. 
Molio sam oficij i u slatkom uzbuđenju očekivao sretni čast. Išao sam za njim u sakristiju. On 
je svijetlio malom lojanicom. Kad sam stao oblačiti sjajno ruho bijele boje zlatom izvezeno, 
začuđeno sam kazao bratu sakristanu: "'Ovako svečano ruho oblače kod nas samo na Božić!" 
-""Pa ovdje je svaki dan Božić," odgovorio mi je on, pridodavši pri tom, da imade još sjajnijih 
paramenata, darovanih od raznih kršćanskih vladara. Ono, što oblači jerusalemski patrijarha 
s asistencijom svete Božićne noći od neprocjenjive je vrijednosti. Pokazat ću vam ga sutra". 

Točno u ponoć, kad je velika ura na zvoniku otkucala 12 sati, izišao sam iz sakristije, krenuo 
kroz veliku i prostranu franjevačku crkvu sv. Katarine, na tri lađe, za bratom sakristanom. 
Uz to su još došla dva brata redovnika, pak smo sva četvorica ušli u veličanstvenu baziliku 
Porođenja, a onda niz onaj mali otvor sa sjeverne strane, niz sklizave stepenice, u samu kriptu 
Porođenja. Malene zlatne lampade, koje ondje sveđerno gore, obasjavale su tajanstvenim 
umilnim svijetlom onu svetu špilju. Sišli smo do oltara sv. Triju Kralja sučelice onoj izdubini 
u pećini, gdje su stajale jasle, i gdje je bila kolijevka Božjega Sina. 

Duša mi je plivala u radosti, kad sam počeo čitati na početku mise: "Puer natus est nobis - 
Sin nam se rodio" itd. Gledajući onu izdubinu pećine, u kojoj su bile jaslice, a gdje sada 
sveđerno gori dvanaest srebrnih kandila napunjenih uljem iz betlehemske okolice, činilo mi 

se, kao da prisustvujem prvom Božiću, onom znamenitom Božiću od otrag 1934. godine, o 
kojem čitamo na Božićnoj ponoćnoj Misi: 

"I dogodi se, kad bijahu ondje (Marija i Josip), ispuniše se dani da ona porodi. I porodi Sina 
svoga prvorođenoga, i povi ga i položi u jasle; jer im ne bijaše mjesta u svratištu. A bijahu 
pastiri u onome kraju bdijući i čuvajući noćnu stražu kod stada svojega. I gle! Anđeo 
Gospodnji stade kraj njih, i svijetlost Božja obasja ih, i prepadoše se veoma. I reče im Anđeo: 
Nemojte se bojati, jer evo naviješćujem vam radost veliku, koja će biti svemu narodu; jer vam 
se danas porodi Spasitelj, koji je Krist Gospod, u gradu Davidovu. I eto vam znaka: Naći ćete 
Djetešce povito, gdje leži u jaslama." 

To je sve, kao na živo, lebdjelo pred mojim duhom, kad sam uz sitno umilno svijetlo 
voštanica i uljenica i uz podvorbu trojice braće redovnika čitao noćas Božićnu Misu u špilji 
Porođenja Isusova u Betlehemu, na malom oltaru pred jaslicama Isusovim. I kad sam tu 
izgovorio: "Gloria in excelsis Deo", činilo mi se, da eto nad sobom gledam neviđeni rajski 
prizor: "I ujedamput nađe se s Anđelom mnoštvo vojske nebeske hvaleći Boga i govoreći: 
Slava u višnjih Bogu, a na zemlji mir ljudima dobre volje". 

A kad sam se na "'Dominus vobiscum'' okrenuo i vidio kroz polutamu one kripte braću 
redovnike, kako se pobožno mole, činilo mi se, da vidim pobožne pastire, koji, čuvši anđeosku 
veselu vijest, stadoše govoriti jedan drugom: "' Hajdemo do Betlehema, da vidimo to što se 
dogodilo, što nam je Gospod objavio. I dođoše hitno: i nađoše Mariju i Josipa i Djetešce, gdje 
leži u jaslama:"' 

Stvarno je one noći ležalo, poslije pretvorbe božansko Djetešce pod prilikom Kruha na 
oltaru kao u jaslama, i moje su Ga oči gledali, i moja Mu se duša klanjala. I kad sam se sa 
onog svetog mjesta vraćao u sakristiju, poslije otslužene ponoćke, i sa mnom se zbivalo ono što 
i sa sretnim betlehemskim pastirima, koji se vratiše "slaveći i hvaleći Boga za sve što čuše i 
vidješe."' 


si 


Ovaj moj ljetni Božić, duhovski Božić; ova moja Ponoćka na samom mjestu Porođenja 
Božanskog Spasitelja, ostati će neizbrisiva u mojoj pameti; sjajit će se vazda kao jedan od 
najsvijetlijih momenata moga života. 


U Betlehemu, 22. svibnja 1934. 


Treći je dan što se nalazim u dragom Betlehemu. Razgledavam grad i okolicu, a najčešće se 
navraćam u svetu špilju Porođenja i u njoj po čitave sate boravim prepuštajući se struji 
pobožnih čuvstava, koji u punoj mjeri ovdje iz duše izviru. Ja sam tu špilju kroz ona četiri 
dana što sam bio u Betlehemu, posjetio bar 30 puta i svakoga puta bio sam neobično milo 
uzbuđen. A došlo je jedne večeri, kad sam se tu nalazio,poljsko hodočašće. Bilo je 
oko 200 hodočasnika, sa dva biskupa na čelu. Sišli su u kriptu sa malim voštanim svijećicama 
u ruci. Bilo je među njima mladića i djevojaka, muževa i žena, pa i postarijih. I svi su se s 
ganućem sagibali i cijelivali onu zvijezdu, koja kazuje mjesto rođenja Kristova, kao i onu 
kamenitu izdubinu, gdje su bile jaslice, na koje je bilo položeno Božansko Čedo. A kada su 
stali u toj podzemnoj kripti pjevati svoje poljskebožićne pjesme, voštane svijećice u 
njihovim rukama podrhtavale su od silnog uzbuđenja, a niz lice im tekle suze radosnice. 

U ovoj kripti služi se svakoga dana u 8 sati svečana misa s azistencijom. Ljubezni o. 
gvardijan ponudio je sinoć meni, da ju ja otslužim. Prihvatio sam to veoma rado i s osobitim 
zadovoljstvom. Tako sam eto imao sreću da i drugu sv. Misu otčitam u kripti Porođenja 
Isusova na oltaru sv. Triju Kralja pred mjestom jaslica. Mladi novaci, među kojima ima i 
jedan Hrvat s otoka Brača, pjevali su veoma lijepo '"'Misu Angelorum"' uz pratnju harmonija, 
koji svaki put prenesu ovamo, kad je pjevana misa. Nigdje ne pristaje tako zgodno 
"anđeoska misa"' kak baš ovdje u ovoj špilji, nad kojom su kori anđeoski rajskim glasovima 
pjevali malenome Isusu. Na "Gloria" i "Credo"' sjedio sam s azistencijom na jednoj kamenoj 
klupi, pokrivenoj ćilimom, u neposrednoj blizini jaslica, pri zidu. Sigurno je na toj klupi, jer 
je ona od same pećine postala, sjedjela i Bl. Djevica Marija i tu dojila maloga Isusa, ili Ga sa 
sv. Josipom promatrala kako u jaslicama blaženo spava. Ta pomisao napunjala me 
neizrecivim zadovoljstvom. 

Poslije te pjevane mise, u pratnji o. Anzelma, išao sam u "dolinu pastira", dvadeset 
minuta daleko od špilje Rođenja. Tu su one božićnje noći nekoji betlehemski pastiri bdjeli 
čuvali noćnu stražu kod stada svojega, pak ih je o ponoći obasjala svijetlost Božja i Anđeo 
Gospodnji stao kraj njih, a oni se prepali veoma. I reče im anđeo: "Nemojte se bojati, jer evo 
naviješćujem vam radost veliku, koja će biti svemu narodu, jer vam se danas porodi Spasitelj, 
kji je Krist Gospod u gradu Davidovu. I eto vam znaka: "Naći ćete Djetešce povito, gdje leži u 
jaslama." Tu nema nikakve crkve, nikakove zgrade, još je sve onako primitivno, prirodno, 
kao pred 1934. godine. Još i danas tuda pasu svoje stado priprosti betlehemski pastiri, 
odjeveni u duge bijele, dolame kao pred devetnaest stoljeća, sa pastirskim štapom u ruci, a 
stac im je vitak i krepak, lice jasno smeđe boje, kosa sasvim crna. Tu su i nekoje pećine, u koje 
se za nevremena zaklanjaju sa svojim stadom i u njima prenoćuju. Tu su još po obroncima 
brežuljaka i po livadama pašnjaci, kuda pasu bezazlene betlehemske ovčice, debele vune, 
širokih repova, dugih ušiju, koje kao da te nekako ljubopitljivo a bez straha promatraju, kad 
kraj njih prolaziš. Sve kao u vrijeme Kristovo. 

Bio sam u špilji "Majčinog mlijeka", udaljenoj 250 m od bazilike Porođenja, a za koju 
špilju starodrevna predaja kaže, da je tamo našla utočište Bl. Djev. Marija, kad je okrutni 
kralj Irud dao bezbožnu zapovijed, da se pogube sva betlehemska djeca od dvije godine 
unatrag, pak je tu danas podignuta lijepa crkvica, koju posjećuju ne samo kršćani nego i 
muhamedanci. 

Bio sam i u kripti Nevine Dječice, od okrutnog Iruda pogubljene, a neposredno u blizini 
kripte Porođenja,kaoiuonoj pećini,u kojoj je punih trideset godina boravio naš slavni 

zemljak sv. Jeronim, Dalmatinac, gdje je on tolika učena djela napisao i cijelo 
Sveto Pismo iz hebrejskog izvornika na latinski preveo, gdje se bio u prsa govoreći: "'Parce 
mihi, Domine, quia Dalmata sum - Prosti mi, Gospode, jer sam Dalmatinac"'. Ne kao da je 
grijeh biti Dalmatinac, pače sve drugo; nego je sv. Naučitelj time optuživao svoju naglu 
vatrenu južnjačku narav, koja se i preko reda znala kadgod oštro ispoljiti protiv 
neprijateljskih jezičnih strelica. A svetac je imao dosta protivnika. - 

Svako popodne, poslije večernje uđu svi redovnici sa upaljenim svijećama u procesiji najprije 
u kriptu Porođenja, pak onda u onu sv. Josipa, sv. Nevine Dječice i sv. Jeronima, pjevajući 
naročite pjesme. 

Pokazali su mi u crkvi sv. katarine, na jednom zatvorenom oltaru dva prekrasna kipa 
Maloga Isusa, napravljena od nepoznatog španjolskog umjetnika iz finog maslinovog drveta. 
Jedan je u ležečem stavu, drugi u sjedećem na zlatnom prijestolju. Svake godine na Badnju 
večer dođe iz Jerusalema patrijarha sa mnogo svećenika i vjernika, da na Božić obavi svečane 
pontifikate u ponoći i pred podne. Pošto je u kripti Porođenja tijesno, a bazilika Porođenja 
pripada Grcima, to se svečani pontifikat vrši u velikoj franjevačkoj i župnoj crkvi sv. 
Katarine, koja je tik do bazilike Porođenja. Na ponoćnom pontifikalu, prije nego će se 
započeti pjevati evanđelje, uputi se svečana povorka put svete špilje. Patrijarha nosi onaj kip 
Maloga Isusa. U samoj kripti đakon pjeva božićno evanđelje. Kad dođe do riječi: "I porodi 
Sina svoga prvorođenoga"' uzme onaj mali kip i položi ga na onu zlatnu zvijezdu, na kojoj 
piše: "Hic de Maria Virgine Jesus Christus natus est - Ovdje je od Marije Djevice rođen Isus 
Krist'"'. - Zatim proslijedi pjevajući: "I povi ga"'. Pri tom uzme svilene povoje te njima povije 
onaj mali kip. Onda opet nastavi pjevajući: "I položi ga u jasle". Tada onaj kip Malog Isusa 
postavi na mjesto gdje su bile jaslice, u kojima je bila prostrta slama. 


KIP MALOGA ISUSA U BETLEHEMU ' 

Nakon otpjevanog evanđelja, pošto su pokadili tamjanom i cjelivali malog Isusa u jaslicama, 
vrate se svi u crkvu sv. Katarine i nastave ponoćnu službu Božju. A onaj mali kip stoji ondje u 
jaslicama sve do blagdana Bogojavljenja. Toga dana na svečanoj prvoj večernji dignu taj kip, 
koji predstavlja malog Isusa, kako leži, a na oltar sv. Triju Kralja postave onaj drugi kip, koji 
predstavlja malog Isusa na zlatnom prijestolju. Mora da su neobično mili i dirljivi ovi obredi. 
A milina te prožme, kad gledaš one dražesne kipove, iz kojih otsjeva rajska ljepota božanskog 
Djetešca, u koliko to može čovjek, pa bio i najveći umjetnik, na drvenom kipu prikazati. 

Teško mi je otići iz dragog Betlehema. Teško mi je odijeliti se od ove svete špilje. Želio bih 
dugo i dugo u njoj i kraj nje boraviti, poput mog slavnog zemljaka sv. Jeronima, koji je ovdje 
30 godina boravio i blaženo preminuo. O kako bih i ja želio do smrti ovdje ostati u blizini tako 
dragog, tako svetog mjesta! Ali moram se rastati. Sa suznim očima poljubio sam posljednji 
put onu zvijezdu, na kojoj piše: "Ovdje je od Marije Djevice rođen Isus Krist'"', kao i ono 
dražesno mjesto gdje su bile jaslice, u kojima je bilo položeno Božansko Djetešce. Postavio 
sam na ta mjesta mnoge krunice, medaljice, sličice, kupljene u Betlehemu, postavio sam i svoj 
štap od cedra libanonskoga, da sve te stvari prime blagoslov od ovih blagoslovljenih mjesta, i 
evo se spravljam na daljnji put po Svetoj Zemlji, tragom Božanskoga Spasitelja. (...) 


Svjetlo božićne noći (zbornik), Stanislav Belaj, Rijeka, 1975. (str. 120) 


BOŽIĆU 


če bi rekel Božiću, 


Kaj želim si ja, 
Rekel bi, naj vsakomu 
Puno srdca dA. 


Da bu narod narodu 
Kak i bratu brat, 

I da zadovolen bu 
Jenput i Hrvat. 


DRAGUTIN DOMJANIC 

Alojzije Stepinac: hrvatsko hodočašće u svetu Zemlju 1937. 
Naklada Zadro 1995. 


(...) 
Betlehem 


Betlehem (hebr. kuća kruha) smjestio se nedaleko od Jeruzalema, na prekrasnom obronku 
prekrivenom kućama, crkvama, samostanima, obogaćenom bujnim zelenilom, maslinama, 
smokvama, vinovom lozom... Betlehem je kraljevski grad, grad Davidov, Jišajev, Joazov, 
Rutin... Iznad svega grad Isusov! Isus mu je pronio slavu svijetom! Car Hadrijan je 135. 
poslije Krista uveo u grad kult boga Adona. Godine 330. oslobodio ga je car Konstantin i 
predao kršćanima. Odonda gradić je središte kršćanskog monaškog pokreta. Godine 384. 
stiže onamo Jeronim Dalmatinac, a za njim 386. godine rimska plemkinja matrona Paola iz 
obitelji Scipiona s kćerkom Eustohijom i mnogim drugim djevojkama. Paola je ondje 
sagradila dva samostana: jedan za Jeronima i njegove drugove, a drugi za se i za svoje 
drugarice. Podigla je i veliki gostinjac za hodočasnike, što dokazuje da je već onda bilo 


Pam 


razvijeno hodočašćenje. 


Nad špiljom, u kojoj se prema kršćanskoj predaji rodio Isus, car Konstantin dao je 326. 
sagraditi veličanstvenu baziliku, koja dijelom postoji i danas. Ona je na sebi doživjela svu 
povijest kršćanstva. Razarali su je i pustošili, obnavljali, mijenjala je vlasnike; mogli bismo 
kazati da je ona povjesnica kršćanstva u tom dijelu svijeta. 


U špilji je rođenja Isusova zvijezda s natpisom: "'Ovdje se rodio od Djevice Marije Isus 
Krist!" Onaj koji se ondje rodio nije onamo nikad više navratio (koliko se zna). Nije ondje 
propovijedao ni činio čuda. Uz špilju rođenja Isusova nalaze se i druge špilje koje imaju svaka 
svoje značenje i svoju prošlost. To su špilje svetog Josipa, svete Paule i svetog Jeronima. 
Nedaleko od mjesta Isusova rođenja nalazi se i tzv. Mliječna špilja. Predaja tvrdi da je u njoj 
Presveta Bogorodica dojila svoje božansko Djetešce i da joj se pritom prolila kap mlijeka, pa 
odatle špilji sjaj bjeline a odatle i naziv "Mliječna špilja". 


cikt sie 
NA: sE LA 


Crkva Rođenja Isusova u Betlehemu 


20 


Betlehem 


Sveta misa u špilji Rođenja Isusova. Služio ju je nadbiskup dr. Alojzije Stepinac. 

Moj put u svetu Zemlju, Antun Bogdan, 1966. 


(2) 
29.VI. 1966. - Srijeda. sv. Petar i Pavao 


Već u pola sedam pošli smo taksijem u Betlehem. Bili smo i opet nas trojica: dva svećenika 
Slovaka: vlč. Andrej G., Ferdinand V. i ja. Tu u Jeruzelemu je lako uzeti auto-taksi. Ima u 
gradu dosta određenih mjesta, gdje oni čekaju za vožnju u raznim pravcima. 

Dan je prilično oblačan, ali se nitko ne boji kiše. To su oblaci od isparivanja rijeke Nila, no 
kiše nema. 

Putem imamo i neprilika. Arapin koji sjedi preda mnom češće otvara prozor i pljucka kroza 
nj. Izgleda slab, kao da ima sušicu. I njegova je žena slaba. Pljuvanje kroz prozor za vrijeme 
vožnje vrlo je neugodno; pogotovo za one koji sjede otraga. Mi se cijelim putem branimo tako 
da svaki put stavljamo šešir pred lice. 

Put od Jeruzalema do Betlehema nije dalek - 13 km. Iza nekoliko brda opazili smo Betlehem. 
Lijep je to gradić sa oko 25.000 stanovnika. Izgleda gotovo ljepši nego Jeruzalem. 


Betlehem 


Taksi se zaustavi odmah na ulazu. Pitamo gdje je bazilika Porođenja Isusova. Šofer nam 
pokaže rukom. Nije bilo ni 50 metara od nas. 

Pođemo prema bazilici. Pred ulazom stoji jedan franjevac, baš kao da nas očekuje. 
Svećenici Slovaci se poveseliše jer su mislili da je to njihov zemljak, fra Romano. Upitaju ga 
za ime, no to nije on. Ništa ne smeta. "Izvolite odmah reći mise. Bolje da imate odmah, jer je 
sada prazno", reče redovnik. 

Tako je i bilo. Prvo je misio monsinjor i dekan Andrej G., drugi franjevac Ferdinand, a treći 
ja. 

Svete smo mise imali u špilji gdje se Isus rodio. Tamo su dva oltara: jedan je na samom 
mjestu, gdje se rodio Isus, a drugi je ondje gdje su bile jaslice. Mi smo govorili mise na oltaru 
gdje su bile jaslice; jer oltar gdje se rodio Isus imaju grkoističnjaci (pravoslavni). I opet je 
nemoguće opisati ona divna čuvstva i zadovoljstvo što ga svećenik osjeća pri čitanju svete 
mise na tom svetom mjestu. Kao da mali Isus ponovo dolazi u betlehemsku štalicu i ponovo se 
rađa na oltaru... 


Bazilika Porođenja Isusova 


Kad smo svršili svete mise, došao je i fra Salezije s nekim slovačkim hodočasnikom i 
njegovom gospođom. Sada smo svi zajedno razgledali najprije baziliku pravoslavnih. Ona je 
iz vremena Konstantinova. Ima tri lađe. Iz bazilike se preko dvadeset stepenica silazi u špilju 
Porođenja Isusova. Svi smo vrlo uzbuđeni. Zrak je prilično težak i vruč. Spilja je podijeljena 
tako da grkoistočnjaci imaju pola i katolici pola. Grkoistočnjaci imaju oltar na samom 
mjestu, gdje se Isus rodio, a katolici tamo gdje su bile jaslice i gdje su došla tri kralja ili tri 
mudraca da se poklone Isusu. Tamo gdje su bile jaslice vidi se kao valov za ovce. Sada je sve 
to u mramoru. Tako je mramor i na mjestu ispod oltara gdje se Isus rodio. Na Mramoru je 
velika zlatna zvijezda i na njoj latinski natpis: "Ovdje se rodio Isus, Spasitelj svijeta". Strop 
je potpuno ravan, kao u naravnoj špilji, samo je malo pocrnio od dima jer unutra nema 
nikakvih prozora. Na zidu je postavljen ventilator za osvježenje zraka. Bilo mi je krivo što su 
sa strane obložili zidove svilom. To je talijanski običaj da cijelu crkvu obuku u crvenu ili 
bijelu svilu, već prema liturgijskom danu. Šteta! Mi bismo svi htjeli naći sva sveta mjesta u što 
naravnijem obliku; ali pobožnost prema takvim mjestima dodaje šošta po svojem ukusu. 

I ovdje sam se, pod svetom misom, sjetio svojih iz domovine. Molitva je ovdje tako laka i 
tako pobožna. 

Špilja Porođenja Isusova 


\ 


Kip maloga Isusa 


Izašli smo na drugu stranu, gdje je crkva svete Katarine djevice. Ona se neposredno 
nastavlja na baziliku pravoslavnih. Kako je malo mjesta u samoj špilji gdje se Isus rodio, bilo 
je nužno da franjevci sazidaju veću crkvu za vjernike. Crkva je lijepa, zračna i prostrana. S 
lijeve strane glavog oltara, u samom zidu, nalazi se dijete Isus, koje o Božiću odnose u špilju 

Porođenja Isusova. Zatvara se velikim staklenim prozorom. Kip je mio i drag kao da gledaš 
malo nevino dijete. U sakristiji je također kip Maloga Isusa. 


To je malo dijete Isus ili, kako Talijani kažu, Bambino. I taj je kip zatvoren staklenim 
prozorom, ali je slučajno bio ključić u njemu pa sam otvorio i pozdravio se s Isusom. S lijeve 
strane u crkvi je na samome zidu kip svetoga Jurja, mučenika, u naravnoj veličini: sveti Juraj 
i konj. Čudio sam se, kako ta težina kipa može stajati na zidu i zaželio: kamo sreće da ga 
mogu prenijeti u našu crkvu sv. Jurja u Derventi. 

Iz te franjevačke crkve sv. Katarine silazi se u špilje, gdje je boravio sv. Jeronim kad je 
prevodio Sveto pismo s grčkog na latinski (njegovim se latinskim prijevodom i danas Crkva 
služi). Jedna je prostorija kao spavaonica s kamenim krevetom. Sačuvane su i stepenice kuda 
je prolazio sv. Jeronim kad je silazio u špilju. Te su iskopine otvorene tek prošle godine. 

I ovdje je, kao i u Jeruzalemu, odmah uz sveta mjesta Casa Nova - hotel za svećenike i 
hodočasnike; a u neposrednoj blizini je franjevački samostan. 

Pošto smo sve ovdje pregledali, otišli smo na mjesto gdje su pastiri čuvali ovce kad im je 
anđeo javio da se rodio Isus. To se zove Pastirsko polje (Il campo dei pastori). Udaljeno je 2-3 
km od bazilike Porođenja Isusova. Na tom je mjestu sazidana lijepa mala crkva. Najnovijeg je 
datuma. Ima unutra lijepe fresko-slike, koje nam obnavljaju spomen na pastire. Naslikao ih je 
slikar Noti iz Trsta. Ovdje je boravo tri mjeseca da bi što bolje proučio cijelu okolinu i 
običaje. U neposrednoj blizini vide se i sada velike špilje, u koje bi pastiri tjerali svoje ovce 
kad bi bilo nevrijeme. Uđem u špilju. Htio sam okom izmjeriti njezinu veličinu. Čini se da ima 
30 metara u dužinu i 15 metara u širinu, a oko dva i po u visinu. Potpuno naravna špilja. 
Nema nijednog stupa da zadržava teret tog masivnog kamena. (...) 


Crkva na mjestu gdje su pastiri čuvali ovce 

Pripovijest o Bibliji: s puta po biblijskim zemljama, Silvije Grubišić, Chicago, 1979., slike 
prije str. 70. i stranice 102-107. 


ho dug i m d+ = 

BETLEHEM 

U Isusovo doba Betlehem je bio malo mjestance. U nj je došla Ruta sa svojom svekrvom Naomi. 
Onda je ovdje došla Djevica Marija s Josipom. 


h 

2 KIP CARA AUGUSTA 

7 

a U one dane izađe naredba cara Augusta da se 
( popiše sav svijet. Bio je to prvi popis izvršen 
m. za Kvirinijeva upravljanja Sirijom. Sv. Luka, 


2:1-2 

OVDJE... 


Zvijezda na podu označuje mjesto Isukrstova rođenja. 


OVDJE... 
Zvijezda na podu označuje mjesto Isukrstovog rođenja. 

OLTAR NAVIJEŠĆENJA ISUSOVA ROĐENJA 


Nalazi se u crkvi Naviješćenja u Nazaretu. Latinske riječi znače hrvatski: Ovdje se je Riječ utjelovila. 


Oltar Naviješćenja Isusova rođenja 
Nalazi se u crkvi Naviješćenja u Nazaretu. Latinske riječi znače hrvatski: Ovdje se Riječ 
utjelovila. 

žalosna priča bazilike rođenja 


Desetak kilometara na sjevero-istok od Imotskoga, u prančioku ispod krševite 
strane, nabio se jedan komšiluk kuća. Obične su to seljačke kuće, zidane isklesanim 
kamenom na četiri ćoše. Ničim kuće ne upadaju u oči; sve su od bjelkastog zida, s 
crvenim ciglanim krovovima; jedne su s jednim, druge s dvojim vratima; s dva ili 
Četiri prozora, već prema tome ili je kuća pravljena na dvoje ili samo na jednu 
trenicu. Tek se jedna kuća razlikuje od svih drugih. Pokrivena je slamom i šiljasta 
krova. No ni svojim slamnatim i šiljastim krovom ne upada u oči toliko, koliko 
svojim uskim i niskim vratima. Našavši se jednom pred onom kućom, pitao sam: 
 »Zašto su joj vrata onako malena, uska i niska?« 

»Ona je kuća građena za turskog zuluma,« odgovori mi vlasnik Rajko. »Onako 
malena vrata ostavljena su zbog potrebe. U teškim vremenima, kad je kuća 
pravljena, spahije su znale zajahati svoje bedevije i po selu ugoniti porez. Jao si ga 
kućaninu, koji ne bi mogao dati koliko je turčin tražio! Ljuta spahija zatrkala bi se 
nz konju u kuću; gnječila staro i nejako. Da tome izbjegne, jaani je svijet pravio 
malena vrata na svojim kućama. Stoga su ovako malena ostavljena i na Ovoj.« 

Jedan jediti put našao sam se pred onom kućom. No toliko mi se usjekla u pamet 
svojom tužnom pričom, da je nikad ne mogu zaboraviti. 

Ono je rodna kuća moje majke. 


Mnogo žalosniju priču pripovijeda Bazilika Rođenja u Betlehemu ima blizu 400 
godina. I njezina su vrata s pročelja vrlo uska i niska, jer su morala biti zazidana 
zbog istog razloga: da konjanici ne taru puk, dok se unutar Bogu molio. Tako je, 
nekoć krasno pročelje bazilike Rođenja, danas iznakaženo. Mene se je jednako bolno 
dojmilo kao i rodna kuća moje majke. 


Vanjština crkve govori o dugim i teškim godinama, koje je proživljavala. Više sliči 
glomaznoj tvrđavi, nego crkvi. U 17. stoljeću Turci su s nje skinuli olovni krov i 
upotrijebili ga za salijevanje taneta. Čitao sam negdje, da je jedan od uzroka 
Krimskoga rata bila bazilika Rođenja. U Britanskoj enciklopediji stoji, da su uzroci 
onoga rata između Rusa s jedne, a Engleza i Fancuza s druge strane, zapleteni i 
nejasni. Bi li ih ispitivanje u vezi s gornjom tvrdnjom imalo moglo objasniti? 


Uz baziliku Rođenja prislonjena je crkva Sv. Katarine. Njom upravljaju franjevci. 
To je župska crkva za betlehemske katolike. Crkva Rođenja danas je vlasništvo 
pravoslavnih. Iz nje su katolici isključeni. Tako vjernik, koji se nađe na mjestu, gdje 
se je rodio Knez Mira, doživljuje istodobno dvije boli: jednu, što nastaje iz znanja, 
da ondje nije bilo mira u prošlosti; da mir ondje i danas vjesi o tankoj niti; a drugu, 
što pred sobom gleda očit dokaz o podjeli Kršćanstva. Sve se to ondje zorno očituje, 
ive srce para. 


Betlehem se spominje na više mjesta u Starom Zavjetu, dok u Novom o njem više 
ema spomena poslije pripovijesti Rođenja. Ime gradu prvotno znači: Kuća božice 
ahame. Šemitski Beth-ilu-Lahama. Kasnije su Židovi prozvali grad: Beth-lehem - 
Kuća kruha. Kad se je koncem 4. stoljeća u Betlehemu nastanio sv. Jerko, pisao je: 
žetlehem, najsvetije mjesto na zemlji, sad je naš... Zasjenio ga je bio Tamuzov ga]j..., 

a u spilji, u kojoj je jednoć plakalo Dijete Mesija, bila je ljubavnice Venere, zbog 
čega smo jecali. Car Konstantin očistio je Betlehem od poganskih božanstava, a nad 
spiljom Rođenja podigao krasnu baziliku. Stotinu godina kasnije njegovu su crkvu 
srušili Samaritanci, pa je sagradio novu bizantinski car Justinijan u 6. stoljeću. 
Zidovi Justinijanove bazilike dobrim su dijelom postavljeni na prvu Konstantinovu 
baziliku. Zgrada je, istina, poslije više puta popravljana, dodavani su joj novi zidovi, 
ali je, uglavnom, sačuvana do danas onakova, kakova je bila na početku. 


ovdje 


Bazilika Konstantina-Justinijana prekriva spilju Rođenja. U spilju vode dvoje 
stepenice. Obje su kratke. Pođete li bilo niz jedne bilo niz druge, doći ćete pred 
Mjesto. Svakim vam se korakom čini, da se spuštate u dubinu, u neizmjernost. O 
bezdane bogatstva, mudrosti i znanja!, ponavljate sa sv. Pavlom. Pedeset i tri svje- 
tiljke prosiplju svjetlo da spilju rasvijetle, ali ne uspijevaju uklonuti Tajanstvenost, 
što se ondje zgrnula. Dušu obuzimlje nazočnost Boga, a tijelo treperi ritmom 
uljanica. Korak, dva i tu ste. Jedva da ste pročitali riječ Hic, padate na koljena. Hic 
de Virgine Maria Jesus Christus natus est — Ovdje je Djevica Marija rodila Isusa 
Krista. Tu je Riječ, postavši čovjekom, izišla iz Marijina krila i nastanila se među 
nama. Tu je Bog postao članom ljudske obitelji u krvi, mesu i kostima. 


No dok je porod u obitelji događaj svih članova, cijelog susjedstva; dok se svi nad 
porodom vesele, dotle su za Isusovo rođenje onog časa znale samo dvije osobe: 
Majka Marija i poočim Josip. Samo se je njih dvoje radovalo nad Isusovim 
porodom. Od svih drugih ljudi čas Isusova rođenja ostao je sakriven. Još više: 
Mjesto rođenja kao da je svemožni Bog htio sakriti. Računa se, da je selo Betlehem u 
ono vrijeme brojilo oko tisuću žitelja. Nijedan od njih nije znao, kako se važan 
događaj zbiva u njihovoj sredini. Bog je mogao vrlo lako osigurati porod svoga Sina 
u kakvoj doličnoj kući, mjesto u ovoj spilji. Istina, ono nije bila obična spilja, u 
kojoj se čovjek ne bi mogao ispružiti. Ona je bila prostrana, puna svježa zraka i 
topla. Ukratko: bila je priređena za stanovanje. U sličnim je spiljama u ono vrijeme 
živjelo mnogo svijeta. Nismo sigurni, ali po svoj prilici, da je sprijeda imala ozidanu, 
dodanu sobu s vratima. Takovih je spilja u onom kraju bilo mnogo, i svijet ih je 
iskorištavao za svoje stanove. U sobi sprijeda stanovala bi obitelj, a otraga bi spilja 
služila za marvu. Drži se, da one noći u spilji Rođenja nije bilo nikakve stoke. Čak ni 
za jaslama, u koje je Majka Marija položila Isusa, nije nikakvo živinče bilo privezano 
da Isusa grije svojim dahom, kako koji put propovijednici Božićnog panegirika 
tvrde. Jasle su služile za spremište slame. 


Postanak Božjeg Sina čovjekom tajna je Vjere. Bog je odabrao taj način, da izvede 
Otkupljenje ljudi. Ima još vjera, koje govore o utjelovljenju božanstva, na primjer: 
hinduizam. No u hinduizmu utjelovljenje slijedi iz pobožanstvenja svega, iz pan 
teističkog naziranja; u njem je utjelovljivanje bez osobnosti; bez osobitog značenja ! 
bez svrhe, da se izvede otkupljenje. Isusovo Utjelovljenje, naprotiv, i njegovo rođenje 
u Betlehemu biva po Božjoj promisli i s određenom svrhom: da se izvede Otkupljenj* 
ljudi. Tako, bez vjerovanja u Utjelovljenje, nema Otkupljenja. 

spilja — stan božjeg sina 


Sveta je Obitelj morala provesti u spilji nekoliko dana poslije prvog Božića. 
Betlehem je bio prenatrpan svijetom zbog popisivanja pučanstva, što ga je naredio 
car August iz Rima. August je htio znati, koliko ima podanika i koliko poreza može 
utjerati. Stoga je Josip morao čekati neko vrijeme, dok nađe ispražnjenu kuću. 
Pogledajmo stoga pobliže ovaj prvi stan Božjeg Sina. Pobožni su kršćani, naravno, 
spilju poljepšavali; obložena je mramorom od poda do vrha; nešto je i proširena, ali 
je, uglavnom, spilja sačuvala svoj prvotni oblik. Duljina joj je 12 m i 30 €; Širina je 3 
omil15c. Tri-četiri koraka od mjesta Rođenja nalazi se udubina, gdje su se nalazile 
Jasle, u koje je Dijete bilo položeno. Ovo je jedino mjesto, koje pripada katolicima. 
Nad njim bdiju franjevci i k njemu vode ophod svake večeri. Prema predaji, Jasle se 
danas nalaze u crkvi Santa Maria Maggiore u Rimu. Na dnu spilje nastavlja se prolaz 
u podzemne prostorije ispod crkve Sv. Katarine. U ovim se prostorijama nalaze: 
/ Kapelica Nevine djece, sobica Sv. Josipa, Radna soba sv. Jerke; u njoj je Svetac 
prevodio Bibliju; njegov grob, ali bez kostiju Sveca; kosti se sv. Jerke čuvaju u 
rimskoj crkvi gdje se nalaze i Jaslice. Usto se još vide grobovi: sv. Euzebija, sv. Paule 
i njezine kćeri. 


Kako su god stoljećima ruke kršćana kitile ukrasima spilju Rođenja, tako je i 
mašta oko nje plela pobožne priče. 


priča i zbilja o zvijezdi mudraca 


Jednu sam priču onih dana čuo prvi put. To je priča o Zvijezdi Mudraca. Obiluje 
Starinskim poimanjem o zvijezdama. U ovoj se priča: Kad je konačno Zvijezda 
dovela Mudrace k Isusu, da mu se poklone, upala je u bunar, te se i danas nalazi na 


njegovu dnu, ali je mogu vidjeti samo ljudi čistoga srca. Bunar sa Zvijezdom nalazi 
Se na kraju spilje Rođenja. 


U opisu Matejeva Evanđelja pojava je Zvijezde čudesno Božje djelo. Ono je 
nebesko tijelo proizvedeno u tu svrhu. Takovim su ga smatrali mnogi stari 
tumačitelji. Za to tumačenje prianjaju i mnogi suvremeni pisci, među njima i G. 
Ricciotti, čije djelo Život Kristov smatraju dosad nenadmašivim. Ima opet drugih, 
Koji čudesnu pojavu zvijezde povezuju uz naravno kretanje nekog nebeskoga tijela. 
Takovo je mišljenje Zastupao veliki svetopisamski učenjak Lagrange; a slično je 
Vrdio i poznati astronom J. Kepler. 
Ovakovo se tumačenje upravo nameće, kad se nastoji utvrditi godinu Kristova 
Ođenja. Danas je općenito prihvaćeno, da godinu Rođenja treba pomaknuti natrag. 
ve retke pišemo u osmini Božića. U kalendarima i knjigama stoji, da je ovo tisuću- 
leVet-stotina-šezdeset-sedmi Božić. A nije. Još je nekoliko više godina prošlo od 
Kristova rođenja, što ih našem brojenju godina treba dodati. 
Koliko godina treba dodati? Kako je došlo do pogrješke u određivanju godine 
Vog najvažnijega događaja na svijetu? 
Evo ovako: 

Poimanje vremena i vremenskog dijeljenja na: prošlost i budućnost starim je 
arodima bilo nepoznato. Oni su mjerili vremenske razmake nekom vidljivom 


67 


promjenom; vezali razdoblja uz nešto predmetno, konkretno. Tim je počinjao i 
svršavao njihov vremenski odsjek. Izlaz sunca označivao je početak dana; sunčani 
zalaz označivao je konac, noć. Kad bi na jesen obrali plodove, smatrali su, da su se 
dani izredali, krug se dopunio, te bi počinjali brojenjem drugoga, novog kruga. 
Biblijski naziv za godinu šanah, znači zapravo povratak na nešto, dakle: početak 
nove godine, u kojoj će se opet obnoviti dva doba: kišno i sušno. Egipćani su dijelili 
godinu prema pojavama na rijeci Nilu u doba: natapanja, isušivanja polja i na 
bezvodno doba. Kako je poznavanje nebeskih tjelesa napredovalo, tako je godina 
stjecala svoju praviju mjeru. Napokon je odmjerena prema Suncu na 365 dana. Ako 
baš želite biti točni, dodajte ovamo još onu dugu odmjerenu brojku: 24219879. Sad 
vam je račun točan. U jednu riječ: stari su duljinu vremena označivali jednim 
dopunjenim, zatvorenim krugom zbivanja ili prirodnih pojava. 

Grčki su se mudraci konačno dovinuli i počeli podijeljivati vrijeme na jednake 
računske jedinice od neke zamišljene točke sad naprijed i natrag, u prošlost i 
budućnost. Ovakovo je poimanje vremena navelo Grke da počnu računati svoje 
godine prema Olimpijskim igrama. Slično su opet Rimljani računali svoje godine od 
Utemeljenja Rima. Bilo je i drugih računanja; svaki se je skoro narod držao svog 
vlastitog brojenja godina. Nije bilo jednakosti, vladao je nemar za točnost, osobito 
za početak dobi. Tako su Egipćani najednom počeli računati svoje godine od nastupa 
cara Dioklecijana na prijestol. Toga se računanja i danas drže Abesinci i Kopti. 
Dioklecijan je rodom s našeg jadranskoga žala; negdje, nedaleko Splita, vele, da je 
ugledao svjetlo dana. Svakako, pod svoje stare dane povukao se u Solin i bavio se 
vrtlarstvom, gdje je razmišljao o svojim ludostima iz dana carevanja. Tako, iako ga 
možemo smatrati listom svoje gore, ne mislim, da se njim možemo ponositi. Bic je 
okrutan dozlaboga. Na početku vladanja pokazivao se pametnim i dobrim carem. 
Već prošireno kršćanstvo puštao je na miru. I njegova žena Priska i kći mu Valerija, 
ako nisu već bile primile sv. krsta, bile su na putu primiti ga. No poslije se car 
Dioklecijan prometnuo u pravu mdru ondašnjega svijeta. On je bio onaj, koji je 
upriličio posljednje progone kršćana. Njegovi su progoni trajali dugo; bili opći i vrlo 
krvavi. U današnjim hrvatskim zemljama baš najkrvaviji. Iz njegovih dana imamo 
mučenike: sv. Ireneja, sv. Anirina, Dominika i Filipa iz Siska. Zato je nazvano 
vladanje Dioklecijanovo: doba mučenika. Stotinu godina poslije Dioklecijanove 
smrti svijet je još živo pripovijedao o njegovim progonima. Tako su se bili usjekli u 
pamćenje! Pa kad je sv. Ćiril Aleksandrijski, svetac 5. stoljeća, izrađivao Vazmenu 
tablicu da odredi nadnevak za slavljenje Isusova uskrsnuća, računao je godine od 
Dioklecijanova vladanja. No stotinu godina kasnije tablicu je nastavio Dionizije 
Mali. Prozvao se malim ne zbog stasa, nego iz poniznosti. Dionizije nije računao 
godine od Dioklecijanova vladanja nego od Utjelovljenja Gospodinova. Odbacivanje 
prijašnjeg računanja obrazložio je: Nismo hijeli vezati svoje doba uz ime bezbožnog 
progonitelja, nego smo radije odlučili godine bilježiti od Utjelovljenja našega 
Gospodina Isusa Krista. Tako je tada prvi put počelo računanjem godina, kako se 
danas služimo. 

No Dionizije Mali uzeo je 754. godinu od Utemeljenja Rima za godinu Isusova 
rođenja — prvu našeg kršćanskoga doba. Iz drugih izvora, međutim, znamo, da J€ 
godina Rođenja morala biti 749. Krist se je, dakle, rodio pet godina prije. To jest: 
Božić, 1967., jest zapravo: tisuću-devet-stotina-sedamdeset-drugi Isusov rođendan. | 

Taj prvi svoj Božić Sveta je Obitelj skromno proslavila u betlehemskoj spilji: 

Kratko vrijeme poslije iz spilje je izišla i nastanila se u nekoj kući u Betlehemu. Tu je 
provodila dane kao i svaka druga, koju je rođenje obradovalo. U ono nekoliko 
tjedana poslije Rođenja u Betlehemu se ništa važno nije dogodilo. Zamukao je bio 
anđeoski pjev; pastiri su obavili svoje klanjenje i povratili se k svojim stadima. 
Marija i Josip prepustili se u ruke Božje i gledali, kako će se zaputiti natrag u 
Nazaret, kad se vrijeme učini, kad zimske kiše prestanu. 


Gore u Jeruzalemu sjedio je na Davidovu prijestolu siledžija Herod. Tri je vlastita 
sina ubio, smakao ženu Mirjamu, iako ju je od svih svojih deset žena najviše ljubio; 
na drugi je svijet poslao nekoliko članova svoje najbliže rodbine. Stoga je car August 
rekao: Sigurnije je biti Herodovo svinjče, nego njegov sin. Car je nešto znao o 
židovskim običajima. Znao je, na primjer, da Židovi ne kolju svinje za hranu. Držao 
je, da i Herod opslužuje taj zakon. Herod je, međutim, prihvatio židovsku vjeru 
samo prividno, da se svidi židovskom narodu, dok je u svojoj duši i dalje ostao 
poganin. Istina, sagradio je veličanstven Hram za Židove u Jeruzalemu, ali isto je 
tako i u isto vrijeme gradio i poganski hram u Cezareji na Moru. S jednom nogom 
već u grobu, naredio je, da se četrdeset mladića užga kao zublje i pred Hramom spali. 
A kad se je svalio na smrtnu postelju, izdao je naredbu, da pohvataju sve židovske 
prvake i poubijaju. Tim je mislio osigurati naricanje za sobom na dan svoga pokopa. 


Koju godinu prije nego je smrt uklonula Heroda s ovog svijeta, stigne u Jeruzalem 

skupina ljudi s Istoka. Ne znamo točno, koliko ih je bilo. Kršćanska ih je predaja 
svela na trojicu. A moglo ih je biti i više. Ni njihov zavičaj ne znamo sigurno. Naziv s 
Istoka može obuhvatiti sve zemlje istočno od Jordana. Općenito je ipak mišljenje, da 
su stigli iz Irana. To pokazuje njihovo ime magi. Tamo i Ricciotti postavlja njihovu 
domovinu. Onamo dakle, na iranskim visoravnima, kolijevci naroda iranskoga 
podrijetla, koje su još u starini proizvodile krepak svijet, da napuči mnoge zemlje na 
apadu, treba tražiti zavičajno mjesto naših »naga — Mudraca. Tko zna, možda da u 
kojem od mnogih iranskih naroda, koji su nadživjeli sve duge vjekove, i danas kola 
Njihova krv. Mudraci su bili po svoj prilici članovi obrazovanog svećeničkog staleža 
Svoga vremena, sljedbenici velikog Zaratuštre. Mnogi suvremeni povjesničari drže, da 
Je Zaratuštra živio u vrijeme židovskog Babilonskog sužanjstva. Tako se je i sam 
mogao upoznati s vjerovanjem Židova o dolasku Mesije. Svakako, u učenju njegovih 
Sljedbenika, koje je sačuvano u knjigama Aveste, govori se o pojavi nekog božanskog 
pomoćnika, o spasitelju. Općenito je mišljenje vladalo, da će se pojaviti u Palestini. 
»Gdje je novorođeni židovski kralj? Vidjesmo, naime, njegovu zvijezdu gdje 
izlazi, pa dođosmo pokloniti mu se.« 
Tako su u svojoj bezazlenosti Mudraci pitali po Jeruzalemu. Kakovim je okrutnim 
posljedicama urodilo njihovo pitanje, pripovijeda sv. Matej. Kralj Herod poklao je 
Mušku novorođenčad u Betlehemu i okolici i tako dodao ionako premnogim kr- 
Voprolićima još drugih dvadesetak. 


Zvijezda, koja je vodila Mudrace ovdje nas posebno zanima. O jednoj novoj 
ZVijezdi, što se je pojavila na istočnom nebu u vrijeme Isusova rođenja, nedavno su 
objelodanjeni stari kineski spisi. Prikupio ih je jedan američki profesor-pisac sa 
Sveučilišta u Berkeley i iznio potanko u svom djelu Priručnik za biblijsku 

kronologiju. Osobno osjećam veliku zahvalnost prema gosp. profesoru, a držim, da 

ćete mui vi biti zahvalni, kad ih, u suštini, ovdje pročitate. 


Astronomi su nedavno ustanovili, da su stari Kinezi vodili najtočniji popis o 
pojavama novih zvijezda. Tako je otkriveno, da se u njihovim spisima nalaze potanki 
podaci o zvijezdama repaticama od 611. godine prije Krista do 1640. poslije Krista. O 
takozvanim novama od 134. prije pa do 1828. poslije Krista. Kineski su podaci o 
zvijezdama toliko pouzdani, da se suvremeni astronomi njima i danas služe u 
proučavanju radio-aktivnosti pojedinih zvijezda. Sedmi Međunarodni kongres 
povijesnih znanosti, držan 1953., ovako je izjavio: 


Pretpostavka, da je Zvijezda Mudraca bila jedna nova dobiva 
mnogo na snazi, kad znamo, da se je pete godine prije Kristova 
rođenja pojavila jedna nova, koju su opazili kineski promatrači 
zvijezda. Opstoje dva različita izvora o ovoj, očito, sjajnoj pojavi. 
U jednom izvoru stoji, da se je nova vidjela više od 70 dana, u 
drugom, da se je vidjela 70 dana. Prema tome, Mudraci su mogli 
imati dostatno vremena stići iz bilo koje zemlje s Istoka. Tako su 
se mogli naći u Jeruzalemu za trajanja ove nove. 


Naziv nova poklapa se s našom riječi i znači: nova zvijezda. Pojavi se u nebeskim 
visinama naglo i u sjajnom svjetlu. Prema nauci zvjezdoznanaca njezina svjetlost 
može potrajati nekoliko tjedana, ili čak mjeseci. Onda iščezne s obzorja. A sad se 
povratimo opet piscu gore spomenute knjige, sveučilišnom profesoru g. Jack 
Fineganu. Ovako on završava svoje razlaganje: 


Predmet, koji su vidjeli Kinezi u travnju četiri godine prije 
Krista, zove se po hing — munjevita zvijezda. To je mogla biti 
jedna nova; mogla je biti nebeska pojava u pozadini izvještaja o 
Betlehemskoj zvijezdi. Ona repatica iz ožujka, pet godina prije 
Krista, koju su također Kinezi zabilježili, mogla je navesti Mudrace 
na njihovo putovanje. Morali su stići u Judeju prije Herodove 
smrti, što ga je snašla između 12. ožujka i 11. travnja 4. godine 
prije našega računanja godina. Repatica iz travnja 4. godine mogla 
je sjati u to vrijeme. Kako je Herodova naredba o pokolju djece 
uključivala djecu od dvije godine i više, Isusovo rođenje moglo je 
biti čak dvije godine prije proljeća 4. godine. No budući da su 
Mudraci došli, kad je Isus bio rođen i budući da su ga našli s 
Marijom, njegovom Majkom — pri tom evanđelist upotrebljava 
riječ dijete — što se čini vjerojatnim, da se rođenje nije zbilo prije. 
Tako, postavljanje nadnevka Isusova rođenja možda nekad u zimu 
od 5 do 4 godine prije sadašnjega računanja najbolje zadovoljava 
sve dokaze, koji su nam na raspolaganju. 

Znanost, dakle, pojavu Zvijezde ne isključuje. 


Morao sam se dosta naglo oprostiti s Betlenemom. Popodne već trebalo mi je poći 
na sjever. Lica naše pripovijesti, koja su Betlehem označila najsvetijim mjestom na 


zemlji, morala su također iz njega naglo seliti. 

Božji vitez, Isidor Kršnjavi, roman iz 13. stoljeća, 1926. Nastavak romana Božji Vitez. 


(...) 

Jakobeja se nekoliko dana iza svečanosti u Grečiju vratila u Rim. Kad ju je kardinal Ugolino 
opet jednom pohodio, ispričala mu je sve, kako je bilo. 

-Poznate li, uzoriti gospodine, gradić Grečio? Prislonio se uz pećine kao dijete uz majku... 
-Poznam, -odgovori kardinal, -kako ne bih poznavao! Papa Honorije rado ide u onaj 
romantični šumoviti gorski kraj. Tamo je doista divno. 

-Zar ne? Pomislite, uzoriti, u šumi kraj Grečija načinjene jasle, pune sijena. U njima djetešce 
zlatokoso prekrasno. Uz jasle vol i pravo magare. Nad jaslama podignut žrtvenik. O ponoći 
misa. Svjetine cijelo more. Sve rasvijetljeno bakljama, lučima i voštanicama. Kao da je dan. 
Samo sve čarobnije, svečanije. Franjo je pjevao Evanđelje Matijino pa je iza toga nadovezao 
krasne pjesme o porođenju Spasiteljevu. Izrekao je i prodiku o tom. Bio je tako vanredno 
ushićen, gotovo izvan sebe od zanosa, da se čitavo pučanstvo uznijelo s njime motreći 
Franjinu uzvišenu pobožnost. 

-Tako je i pravo! - reče kardinal Ugolino. - Franjo je očito od Boga poslan, da svlada 
materijalizam, što smo ga od prošloga, dvanaestoga stoljeća baštinili. 

-Kako vi to mislite? - upita grofica. 

-Već prije nekih trideset godina nastalo je u Franceskoj i u Italiji opasno stanje hinjenoga 
kršćanstva. Pravo zanimanje za znanost je utrnulo; samo su se bavili još dijalektikom, 
poglavito u tu svrhu, da potkopaju i razore svaki autoritet. Bezdušna je književnost sebi 
stavila zadaćom, da najsjajnija imena prošlosti okalja. Đače nedouče htjelo je u svim granama 
znanosti poučavati svoje učitelje. Svaku su predaju zabacili pa su svoju nesavršenost 
međusobnom pohvalom uzdizali nad sve staro, savršeno, jer da je njihovo tobože novo i 
zato bolje. Ti nihilisti proglasili su bankrot (propast) znanosti, kojoj nisu bili dorasli. 

-Sad razumijem, -reče grofica, -zašto je Franjo pun nepovjerenja prema znanosti, i njegovu 
srdžbu, što je učeni Stacijo htio Malu Braću upućivati u dijalektiku. 

-Tako je! - odgovori kardinal smiješući se. -Naš je dragi idealista vidio, kuda ta vrst znanosti 
vodi. Ti učenjaci nisu više priznavali duševno djelovanje pa su samo vjerovali, što su mogli 
opipati. Mnogi klerici išli su još dalje pa nisu više ni vlasitim ćutilima vjerovali. Mnogi 
bogoslovi bacili se na učenje medicine ili su se znanosti sasvim odrekli pa su postali trgovci te 
su sasvim ogrezli u putenost. 

-Pa vi, uzoriti, mislite da će Franjo moći tu struju zaustaviti? 

-O tomu sam i čvrsto uvjeren. 


To čvrsto pouzdanje kardinalovo povisilo je grofičino oduševljenje za Franju,a to se 


odražavalo u njenim veličanstvenim darovima za ostvarenje Franjinih plemenitih 
čovjekoljubivih zamisli. (...) (str. 223-224) 

Isus Krist život Spasitelja svijeta, I. dio, Rudolf Vimer, 1925. 


(...) 


Rođenje Isusovo 


Sve je mislilo, da će se Isus roditi u Nazaretu, gdje su živjeli Blažena Djevica Marija i sveti 
Josip. Ali Bog je odredio, da se Isus kao potomak Davidov rodi u Betlehemu. Tako je javio 
prorok Mikeja još sedam stotina godina prije rođenja Isusova. Da se izvrši to prorštvo, 
pomogao je sam tadanji rimski car August. 

U to doba bio je gotovo cijeli tada poznati svijet samo jedno carstvo. Sve zemlje počevši od 
današnje Engleske pa do sjeverne obale Afrike, a s druge strane od Španjolske do sredine 
Azije skučili su Rimljani pod svoju vlast. Među tim zemljama bila je i Palestina. Godine 167. 
prije Kristova rođenja izvojštila su junačka braća Makabeji slobodu svomu narodu. No 
njihovi potomci, Hirkan i Aristobul, zavadiše se o vladu i zamoliše rimskoga vođu Pompeja, 
da im bude sudac. Ovaj dosudi godine 63. pravo starijemu bratu Hirkanu, potuče čete 
nezadovoljnog Aristobula i odvede njegove sinove kao zarobljenike u Rim. Pompej ostavi 
Hirkana, da vlada nad Židovima, ali mu nametne danak i podvrgne ga pod vrhovnu vlast 
rimske pokrajine Sirije. Godine 47. opet postavi rimski vođa Cezar krivobošca Antipatra, 
kralja Idumejskoga, za upravitelja židovske zemlje. Kad je taj umro od ubojničke ruke, 
naslijediše ga sinovi Fasael i Herod. To se dade nažao sinu pobijeđenog Aristobula, po imenu 
Antigonu, pa navali na njih i zasužnji Fasaela. Ali brat njegov Irud uteče sretno u Rim, gdje 
ga je godine 40. sabor imenovao za kralja židovske zemlje. Poslije tri godine svečano ga 
uvedoše rimski vojnici u Jerusolim. 


Kad se Isus imao roditi, izađe zapovijest tadašnjeg rimskog cara Augusta, da se popiše cijeli 
svijet. Da znade, koliku vojsku može podići, dade prebrojiti sve žitelje svoga carstva. Da 
poveća porez, dade izmjeriti sva polja i popisati imovinu svojih građana. Carska naredba 
zahvatila je i židovske zemlje, jer je kralj Irud bio rimski saveznik i u svemu je ovisioi o 
milosti carevoj. Rimljani mu dopustiše jedino to, da se u židovskim zemljama izvrši popis kao 
i mi danas, gdje je tko živio, a Židovi u mjestu, gdje se tko rodio. Svaki je Židov morao u 
svome zavičaju prijaviti svoje ime, dobu, obitelj, koljeno i pleme te priseći vjernost rimskom 
caru Augustu i židovskom kralju Herodu. Sveti Josip potekao je iz kuće i plemena Davidova, 
pa morade po toj naredbi poći iz Nazareta u Betlehem, rođeni grad Davidov. 

Premda je bilo zimsko doba, a put dalek i tegoban, ipak pođe s njime i Blažena Djevica 
Marija, jer je pred svijetom vrijedila kao njegova žena. 

Ni danas nema ceste od Nazareta do Jerusolima, pa se najviše putuje pješke. Ali se i u 
siromaka nađe za nevolju magare. I Blažena Djevica Marija morala je poradi svog stanja 
putovati na magaretu. 

U četiri dana prevališe Josip i Blažena Djevica Marija put od Nazareta do Jerusolima. 

Od Jerusolima do Betlehema imade samo sedam kilometara. Iz Jerusolima spustiše se naši 
putnici najprije u plodnu dolinu Rafain, gdje je David dva puta potukao Filisteje. Otprilike 
na polovini puta popeše se na jedan brežuljak, gdje danas stoji manastir sv. Ilije. Ovo je 
svakom kršćaninu nadasve mila točka, jer se odavle vide najvažnija mjesta iz života 
Gospodinova: Betlehem, gdje se Isus rodio, Kalvarija, gdje je umro i uskrsnuo, te Maslinska 
gora, s koje je uzašao na nebo. Što se čovjek od ovog brežuljka više udaljuje, to mu se 
Betlehem sve više diže pred očima. Dvadeset časaka pred Betlehemom prođoše sveti putnici 
pokraj grobnice Raheline, najmilije žene patrijara Jakova. Preko tri tisuće šest stotina godina 
rede taj grob i Židovi i kršćani i muslimani. Bit će poradi žalosne sudbine Raheline, jer je 
postradala dajući život Benjaminu, najmlađemu sinu Jakovljevu. Ovdje se spustiše Josip i 
Blažena Djevica Marija u duboku dolinu, da se tim teže uspnu do samog Betlehema. 


TZ 


Betlehem. 


Betlehem leži na leđima dvaju brežuljaka, pa je odasvuda zaokružen dolinom. Obronci tih 
brežuljaka puni su vinove loze, uljike, smokava, mandala i drugih voćaka, a dolina pod njima 
glasovita je radi svoje plodnosti. Ime Betlehem znači kuća kruha, mi bismo hrvatski kazali: 
žitnica. 


Kad padoše sveti putnici u Betlehem, nijesu imali kamo da se zaklone. Kao da je Gospodin 
Bog zaboravio one, koji su mu na ovom svijetu bili najmiliji i najbliži. Svratišta i gostionica za 
ono vrijeme nije bilo, a u napučenome mjestu nije ih ni trebalo. Gostoljubivost je na Istoku 
još i danas na glasu. Židovski učitelji učili su, da je svatko dužan primiti stranca na konak, i 
obećavali su raj onomu, tko tuđinca ljubezno podvori. Zato je i bila svaka kuća putniku 
otvorena, da mu dade krov, vode i malo kruha. S tim je istočnjak posve zadovoljan. Nego u to 
vrijeme dolazili su u Betlehem sa svih strana ljudi, da se popišu prema carskoj zapovijedi. 
Zato je sveti Josip uzalud pitao, tražio i molio, da nađe konačište. Svi su već primili one, koji 
su prije došli. Nitko dakle ne htjede da ustupi mjesto siromašnim pridošlicama, pa su tako bili 
primorani da se sklonu u jednu spilju, koja je služila za staju. 

Na Istoku gotovo ne znadu za građenu staju. Velike zime tamo nema, pa stoka noći boravi 
pod vedrim nebom. U zimsko doba, kad navale velike kiše ili pritisne jača zima, zatjeraju 
stoku na koji dan u spilje. 

Tu dođe Blaženoj Djevici Mariji vrijeme da rodi. Još nije nika nijedan znamenit svjetski 
događaj opisan tako jednostavno, kao što je opisano rođenje Isusovo u Svetome Pismu: "'I 
rodi Sina svoga prvijenca i jedinca i povi ga i metne ga u jasle", koje se slučajno nađoše u 
spilji. A Betlehem je mirno spavao ne sluteći, da se u njemu rodio onaj, koji će ga daleko više 
proslaviti, nego nekoć slavni kralj David. 

Isus je došao na svijet, da ljudima priredi stanove na nebu, a nije mogao naći stana, u kojem 
bi se rodio na zemlji. Kao najsiromašniji sluga ugleda svijetlo Božje u staji. Rijetko je koje 
dijete od početka svoga života bilo osuđeno na tolika stradanja. Siromaštvo, poniženje, borba, 
muka dočekala je Isusa kod jaslica, pratila ga cijeli život i oprostila se od Njega tek na križu. 
Jaslice su bila dolična koljevka za onoga, kome je smrtna postelja bio križ. Ali su jasle Isusove 
bile i propovjedaonica. Isus još nije znao govoriti, pa ipak je sve oko Njega propovijedalo. 
Rođenjem svojim htjede svijetu pokazati, da čovjeka ne čeka sreća u bogatstvu, u uživanju i u 
slavi. Primjerom je svojim naviještao, što je poslije riječima naučao. Jaslice su Isusove utješile 
neborjene siromahe, potakle kraljeve i bogataše, da ostave svoje časti i bogatsva, te priskoče u 
pomoć sirotinji, kako je i Isus iz ljubavi sašao na ovaj svijet, da spase bijedno ljudstvo. 

Ovo je rođenje bilo Isusu drugo. Prvi put se rodio kao Bog na nebu, drugi put kao čovjek na 
zemlji. Kod prvog rođenja imao je samo Oca bez majke, a kod drugog rođenja majku bez 
zemaljskoga oca. Tako je Blažena Djevica Marija dobila život od Isusa, jer je od vijeka bio 
njezin Bog, a dala je život Isusu, jer je rođena Majka Njegova. Kako smo mi primili tijelo od 
svoje majke, tako je i Isus primio tijelo svoje od Blažene Djevice Marije. Jer je dakle Bog bez 
ljudskog sudjelovanja od krvi Blažene Djevice Marije stvorio čovječju narav Isusovu, kja se s 
božanskom naravi Njegovom ujedinila u jedno lice, rodila je Blažena Djevica Marija ne samo 
ljudsko čedo, već Sina Božjega, pa se zato punim pravom zove Majka Božja ili Bogorodica. 
Toj časti nema ravne na nebu ni na zemlji, jer ima na zemlji samo jedna majka što je rodila 
Sina, komu je rođeni otac Bog na nebu. 


Rođenje Isusovo bilo je tako čudnovato kao i Njegovo začeće. Marija nije izgubila svoga 
djevojaštva, kad je Isusa rodila. Kao Djevica Ga je začela, kao Djevica Ga je i rodila. Kako 
sunčane zrake prođu kroz staklo, pa ga ne oštete, tako je i Isus doša na svijet, a da nije 
povrijedio djevojaštva Majke svoje. Kako zvijezde šalju svoje zrake na zemlju, a pri tom ništa 
ne izgube od svjetlosti svoje, tako i Marija nije ništa izgubila od svoga djevojaštva, kad je 
rodila Sina Božjega. I Rodila Ga je bez ikakve boli, jer je ona jedina žena, koja nije bila 
osuđena u raju, da rodi u mukama. Kako se zrelo voće bez napora i muke odijeli od grane, 
koja ga je hranila, tako se rodio i Isus. To nam kazuje i Sveto Pismo. Čim je Isus rodio, latila 
se Blažena Djevica Marija posla, koji u tom času čine tuđe, a ne majčine ruke. "'Povila Ga u 
pelenice i položila Ga u jaslice." Djevičanstvo Majke Božje prije poroda, u porodu i poslije 
poroda temeljni je članak naše vjerre. Zato pravi katolik, kadgod izusti ime Marijino, uvijek 
mu pridaje častan naziv: Blažena Djevica. 


Koliko je veselje oćutjela Blažena Djevica Marija gledajući Sina svoga u jaslicama! Začela 
Ga čudnovatim načinom vjerujući u poruku Božju, koju joj je donio anđeo. Rodila Ga 
čudnovitim načinom, jer nije povrijedio njena djevojaštva. Svim veseljem, što može da ga 
oćuti majka, odjeknulo je u taj čas srce Blažene Djevice Marije. Izljubila Ga kao svoga Sina, 
poklonila Mu se kao Bogu svome i klanjala Mu se, dok Mu anđeli ne poslaše druge poklonike. 


TA 


: Rođenje Isusovo. 
(U đakovačkoj katedrali naslikao Ljudevit Seitz.) 


Rođenje Isusovo, Ljudevit Seitz, Đakovo - katedrala 
Izvor: Dijecezanski muzej Đakovo 

The Holy Land and the Bible by Cunningham Geikie, Vol. I.-II., New York, 1888. 
(Sveta Zemlja i Biblija, Cunningham Geikie.) 


Chapel of the Nativity under the Church of Mary at Bethlehem. (The star in the grotto denotes the placo 
Of the birth of Jesus; on the right the ehapel of the manger.) (See page 259.) 


Kapela Rođenja Isusova ispod Marijine crkve u Betlehemu. Zvijezda u špilji označava mjesto 
Isusova rođenja, na desnoj strani je kapela jaslica (vidi stranu 259) 


Izvor: The Holy Land and the Bible by Cunningham Geikie, in two volumes. 
http://www.archive.org/details/holylandbible01geikuoft 

Franjo među Hrvatima: zbornik radova franjevačkih zajednica u prigodi smrti sv. Franje 
Asiškoga (1226.-1976.), Zagreb, 1976., str. 137-140. 


DOLAZAK SV. FRANJE ASIŠKOGA U HRVATSKU 


Fra Karlo Jurišić 


Neki noviji franjevački povjesničari tvrde, da je sv. Franjo Asiški triput 
dolazio u naše hrvatske krajeve: prvi put 1212. kada se uputio prema Svetoj 
Zemlji, pa ga oluja bacila na hrvatsku obalu; drugi put 1219. kada je ponovno 
poduzeo uspješno putovanje prema Palestini, i treći put 1220. kada se vraćao 
s Bliskog Istoka u domovinu. 

Ovdje ćemo donijeti nekoliko refleksija u vezi s prvim dolaskom sv. Fra- 
nje u Hrvatsku, jer povijesna vrela samo taj dolazak izričito spominju. 

O tom Franjinu dolasku u hrvatsku zemlju sačuvao nam je vijest mlađi 
Svečev suvremenik i njegov prvi životopisac fra Toma iz Celana (f oko 1260). 
U »Prvom životopisu sv. Franje« Toma među ostalim doslovno kaže: 

»Plamteći božanskom ljubavlju blaženi je otac Franjo uvijek nastojao 
poduzimati velike pothvate, te je idući putem Božjih zapovijedi čeznuo dosti- 
gnuti vrhunac savršenosti. Šeste godine svoga obraćenja, raspaljen ljubavlju 
prema svetom mučeništvu htjede poći u Siriju da Saracenima i drugim nevjer- 
nicima propovijeda Kristovu vjeru i pokoru. Kad se ukrca na neki brod, koji 
je imao tamo otploviti, stadoše puhati suprotni vjetrovi i on se s drugim 
putnicima nađe u krajevima Slavonije (... ventis contrariis flantibus in parti- 
bus Sclavoniae cum ceteris navigantibus se invenit)«. 

Toma, inače odličan i dosta pouzdan pisac, ne kaže nam — nažalost — ni 
točno vrijeme ni mjesto odakle se brod uputio, kao ni gdje je pristao. Naš 
poznati povjesničar fra Dominik Mandić (1889—1973) dokazao je da je Franjo 
svoj veliki put prema Bliskom Istoku (to su povjesničari ocijenili kao »obnovu 
misija u Katoličkoj Crkvi«!) poduzeo u listopadu 1212, ali ga je oluja prisilila 
da se iskrca na hrvatsku obalu Jadranskog mora. 

Nas u prvome redu zanima: Gdje se Svetac iskrcao i koje to naše sretno 
mjesto prvo primilo tako rijetkog i velikog gosta, izvanrednog sveca kato- 
ličke Crkve i jednoga od najsimpatičnijih likova svjetske povijesti? ... Toma 
Celanski kaže neodređeno »in partibus Sclavoniae« — u zemlji Slavoniji, kako 
su onda stranci zvali našu zemlju, a to znači cijelu istočnu obalu Jadrana od 
Istre do albanskih gora. Vrela o tome šute, i mi valjda nikada nećemo sigurno 
znati koje je zapravo mjesto primilo prve franjevce: sv. Franju i njegova 
nepoznatoga druga. 

I budući da nam povijest toga mjesta ne spominje, onda je domovinska 
i franjevačka ljubav stvorila ništa manje nego sedam mjesta, koja svako za 
sebe tvrde da ih je sveti Franjo pohodio i da je u njima osnovao svoj 
samostan. 

Te nas tvrdnje i nehotice podsjećaju na slučaj sa starim pjesnikom Home- 
rom i na onih sedam grčkih gradova, koji je svaki za sebe svojatao čast da 
se u njemu rodio najslavniji grčki epski pjesnik. O tome govore dva poznata 
grčka heksametra: 

Hećpta polćis dierizousin // peri rizan Home€rou: 

Smirna, Rod6s, Kolof6n, // Salamis, Hios, Argos, Athćnai. 

(»Sedam se gradova prepiru za Homerovo podrijetlo: Smirna, Rod, Kolo- 
fon, Salamina, Hios, Arg i Atena«). 

Trebalo je, dakako, da u tu kombinaciju uđe i glavni grčki grad! Jednako 
i glavni grad Hrvatske, Zagreb, makar stotine kilometara daleko od Jadrana, 
sebi prisvaja pravo da ga je sv. Franjo posjetio i osnovao samostan na 
Kaptolu, gdje već stoljećima postoji i ljupka kapelica baš na onome mjestu, 
gdje je Svetac, navodno, konačio! 

Ali, to isto tvrdi i hrvatska Atena, Dubrovnik, kako to hoće stari i 
ugledni dubrovački pisci: Gundulić i Lukarić, pače i natpisi i slike, koji govore 
o Franjinu dolasku u metropolu Republike. 

Jednako tako tvrdi predaja za Dioklecijanov grad i samostan franjevaca 
konventualaca u Splitu na obali. 


Stara predaja također hoće da je sv. Franjo osnovao još četiri samostana 
na moru: bivši franjevački samostan izvan gradskih zidina u Trogiru, pa 
samostan sv. Duje nedaleko od Tkona i Čokovca na Pašmanu, a negdje se 
također čita da je Svetac bio i na Rijeci-Trsatu. Međutim, najstarija i najbo- 
gatija, premda ne i sasvim sigurna, predaja kaže da je Serafski Svetac 1212. 
došao najprije u Zadar, gdje je čudesno ozdravio teško bolesnu opaticu samo- 
stana benediktinki sv. Nikole, a ove mu iz zahvalnosti dale zemljište i kuću 
za samostan, koji se kasnije prozvao samostanom sv. Franje. Zanimljivo je da 
sva četiri velika samostana, koja svoj početak vežu uz osobu i povijesni pohod 
samoga sv. Franje, nose njegovo ime kao nebeskog zaštitnika: Dubrovnik, 
Split, Zadar i Zagreb! 

Dakle: Rijeka, Zadar, Pašman, Trogir, Split, Dubrovnik i Zagreb! U 
jednome od njih ili u više njih? Tako neki hoće, jer da je brod plovio od 
luke do luke... A možda ni u jednome od njih, nego u nekom sasvim drugom 
nepoznatom mjestu! i 

Bilo gdje bilo, sv. Franjo je krajem 1212. sigurno bio: u zemlji Hrvatskoj. 
On se kod nas zadržao vjerojatno mjesec-dva dana. Kada je vidio da zbog 
zime nema nikakve lađe za Istok, odluči se povratiti u Italiju. 

I tada se desilo nešto u sebi jednostavno, ali kada to gledamo kroz 
povijesnu perspektivu od skoro osam stoljeća, onda nam se to čini tako veliko, 
tako dragocjeno, nešto možda najljepše na stranicama povijesti franjevačkog 
reda u Hrvatskoj: kako je Asiški Siromašak osvojio srce i dušu našega 
čovjeka s mora! 


Fra Toma Celanski pripovijeda kako se nakon stanovitog vremena u luci, 
gdje se Franjo zadržao, pojavio neki brod što je upravo imao ići za talijansku 
iuku Anconu, te kako se Franjo sa svojim drugom uspio na nj ukrcati, pa 
doslovno nastavlja: 

»... Tada se tu stvori netko noseći sa sobom svake hrane, zovne k sebi 
nekoga bogobojaznog čovjeka s broda i reče mu: Uzmi sve ovo sa sobom, pa 
ćeš onim siromasima, što su skriveni u brodu, pošteno davati kada im zatreba!« 

Divna hrvatska duša! Tek što je u svojoj sredini vidjela Božjega siroma- 
ška, Franju iz Asiza, odmah ga obasiplje najvećim simpatijama i daje mu 
hranu za put. Koja plemenitost, koje poštovanje, koja ljubav! 

U tome nepoznatom srednjovjekovnom čovjeku s obale našega mora pro- 
govorila je čista nepatvorena hrvatska i slavenska duša! 

Kao da je znala što će Franjina braća kroz stoljeća biti hrvatskom 
narodu! 

Kao da je znala da će Franjina braća u dalekoj budućnosti preuzeti 
ulogu starih hrvatskih benediktinaca, učitelja naših knezova i kraljeva, gra- 
ditelja naših starih bazilika i crkvica, klesara Baščanske ploče, čuvara naše 
kulture, naše vjere i naše svijesti! 

Kao da je znala da će Franjina braća u najtežim časovima naše povijesti 
čuvati i sačuvati vjeru na našim ognjištima od Drave do mora! 


Kao da je znala, da će Franjin brat dati hrvatskome narodu najpopular- 
niju knjigu za utjehu duši (Kačićev »Razgovor ugodni«) i jednu od najsta- 
rijih ljekarna u Evropi za melem tijelu (Dubrovnik)! 

Kao da je znala da će Hrvatska biti »najfranjevačkija zemlja«, kako se 
jednom bio izrazio car Josip IL! 


Kao da je znala da će Franjin brat fra Anđeo Zvizdović, kada je pala 
kraljevina Bosna (1463), doći — kao nekoć Leon Veliki pred Atilu — tako 
on pred sultana Mehmeda Osvajača da izmoli ahdnamu, tj. veliku kartu slo- 
bode za katoličku Crkvu u našim zemljama pod Turcima! 2 


Franjevački samostan i crkva — Zagreb, Kaptol 

Kao da je znala da će Franjin brat iz Makarske fra Ante Lulić 1854. 
osnovati u Sinju prvu gimnaziju na nastavnom jeziku hrvatskom! 

Kao da je znala onu karakterističnu tvrdnju, što ju je 1935. u hrvatskoj 
sabornici na Prvom kongresu franjevačkih slavenskih profesora izrekao po- 
znati katolički kulturni radnik i pisac, prof. Petar Grgec (1890—1962): »Da nije 
bilo franjevaca, sva bi se Hrvatska danas mogla vidjeti sa zvonika zagre- 
bačke katedrale!« 

Kao da je znala da će Franjin brat fra Nikola Tavelić (f 1391) biti prvi 
hrvatski kanonizirani svetac, koji je tu najvišu čast postigao upravo onim što 
Franji 1212. nije uspjelo: krvavim mučeništvom u Kristovu gradu Jeru- 
zalemu! 

Kao da je to sve znala ona naša hrvatska gostoljubiva narodna duša prije 
osam dugih stoljeća! 

I stoga, kada je Franjin neodoljivi duh prešao Jadran i dopro do te naše 
priproste narodne duše (kojoj se kasnije i Dante divio!), ona mu je zauzvrat 
dala ono što je imala: s Asiškim Siromaškom (»Poverello d' Assisi«) i s nje- 
govim drugom podijelila je svoj siromašni zalogaj! | 

Šteta što je umro Ivan Meštrović (t 1962), a da nije obradio taj značajni 
događaj iz naše narodne i crkvene povijesti: prvi susret sv. Franje Asiškoga 
S hrvatskim narodom i kako mu ovaj, zahvalan za svetu riječ s njegovih 
usana, na rastanku pruža hranu za put... 

Valjda će se u budućnosti naći i slikar, i kipar, i pjesnik, i glazbenik 
koji će, svaki na svoj način, umjetnički prikazati značajni događaj što se 
prije 764 godine desio na našoj obali, a čije posljedice još uvijek živo traju 
i trajat će dok bude Franjine braće među svojim narodom! 


pz 

Sveti Franjo u Zagrebu - na Kaptolu: Prikaz stare kapele i štovanje sv. Franje kroz 750 
godina u starom Zagrebu, Damjan Damjanović, Zagreb, 1975. 


UVOD 


Stari Zagreb, nekoć samostalna i međusobno 
neovisna naselja Kaptol i Gradec, tijekom stoljeća 
je bezbroj puta izmijenio i svoju arhitektonsku fi- 
zionomiju, a i svoje stanovnike. Ne znam da li u 
njemu danas postoji ijedna obitelj koja bi se mogla 
pohvaliti da svoj korijen vuče iz onoga starog, sred- 
njovjekovnog Zagreba. Nebrojene generacije su izu- 
mrle i netragom nestale. Sačuvana su im samo pre- 
zimena u starim prašnim i požutjelim listinama po 
različitim arhivima. 

U prošlosti Zagreba posebnu su ulogu uvijek 
imali redovnici, a to im treba priznati i danas. No, 
i sudbine redovničkih ustanova bile su raznolike: 
jednih je netragom nestalo, druge su kroz duže vre- 
menske periode silom prilika iščezle i u novije su se 
vrijeme ponovno u nj povratile i nastavile nekoć 
prekinutu slavnu tradiciju i plodnu općekulturnu 
djelatnost. 

Kaptolski su franjevci, međutim, iznimka. I njih 
je nemila sudbina neštedimice, gdjekada upravo 
smrtno, pogađala, ali su se oni kroz više od sedam 
stotina godina u Zagrebu održali, držeći čvrsto svoj 
položaj »in area venerabilis Capituli«! Tako bismo, 
bez straha da će nam tko tvrdnju opovrći, mogli 
ustvrditi da su franjevci uz Prvostolni kaptol i 
Prebendarski zbor jedna od najstarijih zajednica 


1 »Na području časnoga Kaptola«, ustaljen izraz i dosta čest 
u starim ispravama koje govore o Prvostolnom kaptolu 
zagrebačkom. 

grada Zagreba, koja osim toga ima i tu vlastitost 
da živi obiteljskim životom. Tako se zagrebački 
franjevci na Kaptolu mogu s ponosom smatrati naj- 

starijom, starosjedilačkom obitelji »bijeloga grada« 

na podnožju Medvednice. 

Mnogo je toga nestalo, mnogo je toga izgublje- 
no, mnogo toga progutaše požari, uništiše prisilne 
evakuacije i preseljavanja, a sve bi nam to danas 
pružilo cjelovitiju sliku bogata života i djelovanja 
ove redovničke ustanove. No, jedna nam je drago- 
cjenost, pravi dragulj svoje vrsti, uza sve to ipak 
ostala kao duhovna, povijesna, umjetnička i uopće 
kulturna vrijednost prvoga reda, a to je kapela sv. 
Franje, koja se nalazi odmah s lijeve strane uz 
glavni ulaz sadašnjega samostanskog zdanja, koje 
potječe iz druge polovine 17. stoljeća. 

Iznad ulaza te kapele stoji natpis uklesan u mra- 
mornu ploču koja je ugrađena u ovalan barokni 
štuko-okvir što ga podržavaju dva anđeoska lika. 
Natpis je raspoređen ovako i glasi: 


HIC LOCUS ILLE IPSE EST 
HUMILIS PAUPERQUE PERENNEM 
QUEM SIBI FRANCISCUS FECIT 
IN HISCE PLAGIS 
QUEM REDUCEM ILLYRIUM TURCIS 
SUSCEPIT AB ORIS 
Taj natpis samo je fragment elogija što ga je 
neki anonimni latinist spjevao tamo negdje pot- 
kraj 17. st. kad je kapela bila iz temelja nanovo 
sagrađena i kad je dobila svoj današnji izgled. Spo- 
menuti elogij ima naslov »Dulcis memoria« — 
»Draga uspomena« — i bio je napisan na perga- 
meni ili na drvenoj ploči koje danas više nema, a 
još 1906. spominje ga Mladen Barbarić.2 On u cije- 
losti glasi: 


2 M. Barbarić, Kratka povijest crkve i samostana franjevač- 
kog u Zagrebu, Zagreb 1906, str. 3. 

»Hic locus ille ipse est, humilis pauperque 
perennem, 


Quem sibi Franciscus fecit in hisce plagis, 
Cum reducem Illyrium Turcis suscepit ab oris; 


Nec visus talis religiosus erat. 
Dat vidua hospitium hic, mendicantique negare 


3 


Non potuit, petiit quem Pater iste locum. 
Et post ornavit vidua altera. Maximus ergo 
Ambabus requiem det Deus ipse suam.« 


Radi se, dakle, o četiri elegijska distiha koji u 
hrvatskom prijevodu glase: 


»Ovo je mjesto tu što ga ponizni siromah Franjo 
Ovoj u zemlji sebi osvoji onda, 

Turske iz zemlje kad ga Ilirij dočeka spremno. 
Takav redovnik još ne viđen nigdje ne bi. 
Ovdje ga udova ugosti smjerna ne mogav odbit 

Poniznu prošnju za to, što od nje zamoli on. 
Poslije ga udova uresi druga. Zato im, dakle, 
Svevišnji objema Bog mir neka udijeli svoj!« 


Kada je taj elogij iz kapele nestao i da li je do 
danas još negdje sačuvan, ne znam. 


Koliko mi je poznato, ova kapela do sada nije 
bila svestrano obrađivana, pa je zato, uza svu svoju 
ljepotu i vrijednost, vrlo slabo poznata. Za nju 
uglavnom znadu samo najspecijaliziraniji struč- 
njaci. Da bijei drugi mogli svestrano upoznati, sa- 
stavio sam ovu knjižicu. 


3 »Illyrium«, zemljopisni naziv kojim su pisci u ono doba, 
kad je »Dulcis memoria« spjevana, nazivali današnju Južnu 
Hrvatsku i druge sjevernije krajeve. — Izraz »Turcis ab 
oris« ne označuje današnju Tursku, nego mediteranske 
zemlje koje su onda pretežnim dijelom bile u rukama mu-= 
slimana. 

POVIJESNE ČINJENICE I PREDAJA 


Povijest Franjevačkog samostana na Kaptolu je | 


ujedno i povijest ove kapele koja je, evo, poseban 
predmet našeg zanimanja. U stvari je njezina po- 
vijest jedno od poglavlja za sada još neobjavljene 
povijesti toga starodrevnog samostana. 


Zajedničku povijest samostana i kapele treba | 


razdijeliti u dva velika razdoblja, od kojih prvo 
obuhvaća prve početke samostana kao moralne 
osobe, tj. od drugoga ili trećeg decenija 13. st. pa do 
sredine 17. st. ili, još preciznije, do godine 1656, kad 
je stara, dotrajala samostanska zgrada porušena, a 


započeta gradnja novog samostana, koji stoji i da- , 


nas.“ 


Drugo razdoblje počinje s godinom 1656. te tra- 
je do danas. Za ovo razdoblje posjedujemo daleko 
više povijesnoga gradiva nego za ono prvo, a to jei 
razumljivo. 

Što se o ovoj kapeli može napisati s obzirom na 
prvo razdoblje njezina opstojanja, to ima manje-vi- 
še karakter doumljivanja i kombiniranja, jer nema- 
mo autentičnih isprava na temelju kojih bi se mo- 
glo kazati nešto pouzdano o pojedinostima njezine 
duge prošlosti. Tako to prvo razdoblje možemo 
shvatiti i obilježiti ga kao njezinu pretpovijest ko- 
ja je tijesno povezana s pobožnom predajom o bo- 
ravku sv. Franje u Zagrebu. 


4 Usp. Šematizam Hrvatske franjevačke provincije, Zagreb, 
1969, str. 36. 

| 


1. Autentične činjenice 


Neizreciva i upravo neshvatljiva ljubav prema 
Isusu Kristu propetome razbudila je u duši sv. Fra- 
nje neodoljivu želju za mučeništvom. To je bio naj- 
dublji razlog njegovih apostolskih putovanja na 
Istok; želio je Saracenima propovijedati" evanđelje, 
te životom i mučeničkom smrću svjedočiti za Isusa 
Krista. 


On je taj svoj naum pokušao izvesti, kako piše 
Toma Čelanski, »u šestoj godini svog obraćenja«, 
a to bi prema Waddingovu računanju bilo godine 
1212. Taj mu pothvat nije uspio zbog nepovoljnih 


\ vjetrova. I tako se tom zgodom silom prilika je- 


drenjak kojim je Franjo putovao morao zaustaviti 
negdje na našoj hrvatskoj jadranskoj obali i tu je 
proboravio neko neodređeno kraće vrijeme. Toma 
samo kaže da je to bio kratak vremenski razmak * 
Istu povijesnu činjenicu spominje i sv. Bonaven- 
tura, ali drugim riječima.“ Nakon toga boravka u 


“ Hrvatskoj, kako piše Toma Čelanski, Franjo je teš- 


kom mukom uspio da se sa svojim pratiocem, bra- 
tom Iluminatom, po veoma nepovoljnu vremenu 
preko Ankone povrati u svoju domovinu i zavičaj. 
To je prva činjenica s kojom moramo računati. A 
moramo je dobro razlikovati od one druge, koja se 
zbila »u trinaestoj godini (Franjina) obraćenja«, tj. 
g. 1219. Tada je Franjo konačno uspio s teškom 
mukom ostvariti svoj naum. Pošlo mu je za rukom 
svladati sve teškoće i zapreke koje su mu stajale 


5 »Saraceni« (arapska riječ, a znači: istočnjaci) naziv kojim 
su u Španjolskoj nazivali Arape, a u vrijeme križarskih 
ratova su tako općenito nazivani muslimani, napose oni u 
Sredozemlju. 

6 »(...) facto modico temporis intervallo (...)« — Th. a 
Celano, Vita Prima, XX, n. 55 — Ad Claras Aquas, 1926. 

7 »(...) cum igitur moram aliquamdiu contraxisset ibidem 
(...)« — S. Bonaventura, Legenda Maior, €. IX, n. 5 — 
Opera omnia, Tom. VIII, pE. 531. 

na putu te je dospio čak i do samoga sultana. Bio 
je to egipatski sultan Melek-el-Kemel (1218—1238). 


Među ove dvije posve različite povijesne činje- 
nice umiješala se predaja o boravku sv. Franje u 
Zagrebu. Štoviše, ona je te dvije činjenice upravo 
povezala i spojila. Tako tri najveće slike u Sve- 
čevoj kapeli u stvari prikazuju dva povijesna do- 
gađaja, između kojih postoji vremenski razmak od 
sedam godina. — Prva slika na lijevom, istočnom 
zidu prikazuje povijesnu činjenicu: Franjino iskr- 
cavanje negdje na Jadranu; druga prikazuje prizor 
iz predaje: Franju kao gosta prima udovica Kata- 
rina Galović. Naprotiv, slike na desnom, zapadnom 
zidu prikazuju povijesne scene s Franjina drugog 
putovanja, a to su: Franjo doveden pred sultana i 
Franjo stavljen na kušnju. 


Kad imamo u vidu ovu likovnu dokumentaciju 
dvaju Franjinih putovanja na Istok, u koju je isto 
tako slikarski uključena i predaja o njegovu do- 
lasku i boravku u Zagrebu, moramo postupati veo- 
ma pažljivo i moramo dobro razlikovati i lučiti vre- 
menski odvojene događaje. A kad se radi o predaji 
koja kaže da je Franjo prigodom jednoga od tih 
dvaju putovanja dospio u Zagreb, nju bi nekako 
trebalo spojiti s jednim od tih dvaju putovanja i u 
nj je uklopiti. 


Veliku teškoću predstavlja likovno povezivanje 
tih dviju povijesnih činjenica koje su se zbile, ka- 
ko je rečeno, u vremenskoj udaljenosti od nekih 
sedam godina, a anonimni slikar ih je, po sugesti- 
ji svoga inspiratora i naručitelja, prikazao tako da 
stječemo dojam kao da one predstavljaju nešto je- 
dinstveno što se susljedno dogodilo jedno iza dru- 
goga. 


8 Th. a Celano, nav. dj. XX, n. 57, bilj. 2. 

Spomenutu predaju možemo nekako povezati sa- 
mo s jednim od tih dvaju putovanja, a nikako s 
obadva. S kojim je, dakle, treba povezati? 


2. Sadržaj predaje 


Predaja o boravku sv. Franje u Zagrebu regi- 
strirana je najprije pismeno, a zatim slikarski u 
našoj kapeli. Prvi ju je djelomično zapisao poznati 
povjesničar Franjevačkog reda Fr. Gonzaga, bivši 
generalni ministar istoga Reda. Njegova je bilješka 
veoma kratka, a u prijevodu glasi: »Govori se da je 
zagrebački samostan osnovan u vrijeme bl. Oca 
Franje; isti ga je Otac — kao što neki hoće — po- 
hodio osobno; a poslije su oci Grgur i Ortols po- 
moću različitih milodara obnovili ruševine koje su 
stršile (...).? Gonzaga postupa kao savjestan po- 
vjesničar pa svoj izvještaj donosi kao predaju, a ne 
kao povijesno utvrđenu činjenicu. Ta je predaja 
ovako registrirana 1587, dakle potkraj 16. st., ot- 
prilike 350 godina nakon Franjina putovanja i bo- 
ravka u Siriji. 


Od naših domaćih povijesnih isprava koje do- 
nose ovu predaju spominjem samo dvije koje, na 
žalost, potječu iz 17. st. Prvi je izvještaj napisao 
o. Franjo Drašković, isluženi provincijal Ugarske 
franjevačke provincije sv. Marije, godine 1633," a 
druga potječe od osnivača, organizatora i prvog 
provincijala onda novoosnovane Provincije Slavo- 
nije sv. Ladislava, a to je glasoviti i veoma zaslužni 


9 Franciscus Gonzaga, De origine Seraphicae Religionis et 
progressu, Romae 1587, PS. 592; izvorni tekst doslovno gla- 
si: »Zagrebiensis Conventus a tempore B. P. Francisci 
fundatus dicitur; quem et idem Pater (ut aliqui volunt) 
in propria persona visitavit; et postea undigue ruinam mi- 
nitantem restaurarunt ex diversis eleemosynis patres Gre- 
gorius, atque Ortolsus.« 


10 Franciscus Drašković, De statu Conventus Zagrabiensis in- 
formatio. Ta službena isprava potječe iz g. 1633. 

o. Timotej Međurečki.!! Značajno je to da ni jedan 
od ove dvojice ne spominje imena prve dvojice čla- 
nova prve bratske franjevačke zajednice na Kap- 
tolu, a jednako tako ne spominju ni ime bogoljubne 
udovice Katarine Galović, Franjine gostoprimke. 


Kad je riječ o udovici Katarini Galović, značaj- 
no je to da je ona najprije registrirana likovno u 
našoj kapeli (1683), a istom nakon toga, koliko nam 
je poznato, dolazi njezino ime u ispravi koja potječe 
iz godine 1732,“ dakle, četrdeset i devet godina ka- 
snije. Time nipošto ne želim ustvrditi da nisu posto- 
jale i da ne postoje i starije isprave koje i nju spo- 
minju. Možda će se s vremenom ipak nešto takvo 
pronaći. 


Osim toga ovaj spis u cijelosti donosi već spo- 
menuti elogij »Dulcis memoria«, koji inače u vezi 
s našom predajom nema nikakve važnosti, nego sa- 
mo na pjesnički način izražava misao da se sv. 
Franjo našao u Hrvatskoj, upravo u Zagrebu, na 
povratku s Istoka. 


Ovom našom predajom, koliko mi je poznato, 
bavila su se samo trojica, a to su: dr o. Dominik 
Mandić, o. Apolinar Braničković i dr Iso Kršnjavi.! 
Ostali koji su pisali o boravku sv. Franje u Hrvat- 
skoj prvenstvenu su pažnju posvećivali ispitivanju 
predaje kojoj je predmet boravak sv. Franje u na- 


11 Timotheus Međurečki, Litterae comendatitiae (preporučno 
' pismo) — isprava potječe iz g. 1658. 


12 Taj spis ima noslav »Imago Provinciam S. Ladislai Regis 
in Selavonia (...) repraesentans«, a napisan je 1732; ima 
služben karakter, a izrađen je za analistu Franjevačkog 
reda, nastavljača epohalnoga djela što ga je zamislio i za- 
počeo Luka Wadding. — Čuva se u arhivu Franjevačkog 
samostana u Virovitici pod oznakom Miscellanea Nr. I. 


13 Dr Dominik Mandić, Boravak sv. Franje Asiskoga u hrvat- 
skim krajevima, Nova revija, 1926 (V), str. 229; dr Isidor 
Kršnjavi, Boravak sv. Franje u Zagrebu, Nova revija, 
1927 (VI), str. 74; o. Apolinar Braničković, Sv. Franjo u 
Zagrebu — Spomenica prigodom sedamstote godišnjice 
blažene smrti svetoga Franje, Zagreb 1927. 

šim drugim mjestima, a to su sve odreda mjesta na 
obali Jadranskoga mora. Takva je predaja saču- 
vana u Dubrovniku, Splitu, Zadru, Rijeci (Trsatu) 
i Nerezinama. Sva ta mjesta povezuju ovu predaju 
s prvim Franjinim neuspjelim putovanjem na Is- 
tok. Izuzetak je Dubrovnik čija predaja s ponosom 
ističe da se Franjo svratio u taj grad prigodom oba- 
ju putovanja.“ 


Ne bi li to isto htjele ustvrditi već spomenute 
slike naše kapele, na kojima su registrirana oba ta 
putovanja? 


Kad ovome dodamo još i ono treće što navodi u 
svom izvještaju o. Franjo Drašković, da je naime 
sv. Franjo pohodio Zagreb »četiri godine prije svo- 
je smrti«, onda naš zadatak postaje još zamršeniji, 
jer tako dobivamo tešku trilemu te postajemo veo- 
ma neodlučni, ne znajući za koju od te tri moguć- 
nosti da se opredijelimo. 


'Tako problem o boravku sv. Franje u Zagrebu i 
dalje ostaje otvoren. Zato ovoj knjižici nije svrha 
da u tom pogledu nešto dokažemo ili otkrijemo do 
sada nepoznato, nego nam je prvenstveno stalo naj- 
više do toga da ovu predaju što potpunije prika- 
žemo i da njezin divni spomenik — kapelu sv. 
Franje — predstavimo i što više približimo kako 
pobožnim vjernicima tako i onima koji to nisu, ali 
se zanimaju za kulturne vrednote i za Franju koji i 
danas uživa simpatije ne samo vjernika nego i ne- 
vjernika, jer njegova evanđeoska pojava neodolji- 
vom snagom osvaja svakoga tko ga u pravome 
svjetlu upozna. 


14. O. Frano Jurić, Je li sv. Frano bio u Dubrovniku? — Du- 
brovnik 1914. 

U SVJETLU POVIJESTI I PREDAJE 


Ni Zagrebačka biskupija nema svoga »rodnog 
lista«, jer je nestalo papine isprave kojom je ona 
osnovana i podignuta," pa zato nije nikakvo čudo 
da nemamo povijesnih podataka o godini osnutka 
Franjevačkog samostana na Kaptolu. A da li se u 
ono vrijeme, kad je ta bratska redovnička zajed- 
nica utemeljena, i moglo govoriti o nekoj ispravi, 
koju je izdala nadležna vlast i koja je izrađena na 
temelju nekih kanonskih norma? 


Franjevački red je počeo stvarno postojati on- 
da kad je papa Inocent III sv. Franji odobrio Pra- 
vilo života, ali samo usmeno. Međutim, bulu pape 
Honorija III, kojom on odobrava Pravilo Franje- 
vačkog reda, možemo smatrati njegovim, izrazit će- 
mo se metaforički, »krsnim listom«. Prema tome, taj 
je Red počeo u Crkvi postojati 29. studenoga 1223, 
jer je toga dana papina bula potpisana i opečaćena. 


Budući da Pravilo Franjevačkog reda ne sadrži 
nikakvih propisa s obzirom na osnivanje i otvaranje 
novih kuća i zajednica, one su nastajale i počinjale 
djelovati »via facti«. Zato neka nikoga ne začuđu- 
je i ne iznenađuje što je početak ove starodrevne 
redovničke zajednice vezan uz pobožnu predaju i 
legendu o dolasku i boravku sv. Franje u Zagrebu. 
— Kad sedam grčkih gradova svojata Homera i sva- 
ki od njih tvrdi da se u njemu rodio taj veliki pjes- 


15 J. Buturac — A. Ivandija, Povijest Katoličke Crkve među 
Hrvatima, Zagreb 1973, str. 67. 

nik staroga svijeta, kako bi nama Hrvatima netko 
mogao zamjeriti što stoljećima ljubomorno čuvamo 
i podržavamo pobožnu predaju da je sv. Franjo 
onom zgodom kad je putovao na Istok ili se odande 
vraćao i u našoj domovini, koju su onda zvali »Scla- 
vonia«, proboravio neko kraće, neodređeno vrije- 
me? Zašto on ne bi mogao dospjeti i u Zagreb, na- 
pose onda kad se vraćao s Istoka?“ 


To razdoblje od dolaska prvih franjevaca u sta- 
ri Zagreb, koje je ovijeno koprenom pobožne pre- 
daje, pa do vremena kad nam stoje na raspolaganju 
sigurni i pouzdani povijesni dokazi da su franjevci 
u Zagrebu nazočni, veoma je kratko. 


Ivan Krst. Tkalčić, povjesničar grada Zagreba, 
kad piše o osnutku Franjevačkog samostana na 
Kaptolu, postupa s jednakom znanstvenom ozbilj- 
nošću kao i Fr. Gonzaga, ali nam i on uz mjere op- 
reza predaju o boravku sv. Franje u Zagrebu do- 
nosi u cijelosti, ne navodeći izvor iz kojega ju je 
preuzeo. Budući da je njegova varijanta najpotpu- 
nija, donosimo je u cijelosti. Tkalčić ju je ispripo- 
vijedao ovim riječima: 

»Red franjevacah utemeljio je sv. Franjo Asiski 
(+1226). U zagrebačkom samostanu stara je tradici- 
ja da je sv. Franjo vraćajući se iz Sirije sa fratrom 
Iluminatom neko vrijeme proboravio u Zagrebu, 
gdje se nastanio u bogate udove Kate Galovićke, a 
taj njezin stan da bijaše ondje gdje je danas u fra- 
njevačkom samostanu kapela posvećena sv. Fra- 
nji. Ista tradicija veli i to da je Franjo blagoslovio 


16 Dr o. Atanazije Matanić, koji se kao franciskanolog na po- 
seban način bavi ovim problemom, u pismu od 5. svibnja 
o. €. piše mi: »Ovako ja tumačim zašto toliki naši primor- 
ski gradići imaju predaju o dolasku sv. Franje k njima. 
U ono se, naime, vrijeme putovalo od luke do luke, kra- 
ćom plovidbom. Slično je putovanje učinio tristo godina 
kasnije, iz Mletaka put Svete Zemlje, sv. Ignacije Loyol- 
ski, a u prošlom stoljeću donekle i Chateaubriand.« 

i Galovićkin zdenac, koji da je i danas jošte u tom 
samostanu; pripovijeda također, da su, vraćajućega 
se u Italiju, u selu Vrabčih napali seljaci i oteli mu 
kabanicu, a on im samo na tu plienidbu doviknuo: 
Oj, vi vrabci, vrabci!' pa odatle da posta i ime selu 
Vrabče; napokon se priča da je na molbu Galovićki- 
nu odaslao četiri godine prije smrti Grgu kustosa 
i fratra Ortolsa u Zagreb, kojim je Galovićka poklo- 
nila pomenuti svoj posjed, na kojem si kasnije sa- 
gradiše samostan i crkvu. (.. .) 


Ovu tradiciju, koju su bez dvojbe izmislili sa- 
mi zagrebački franjevci, da osnutak svoga samo- 
stana spoje sa osobom utemeljitelja svoga Reda, 
premda su ju neki domaći historici usvojili kao isti- 
nu, mi ju, jer joj manjka historijska podloga, sma- 
tramo samo kao pobožnu priču.«!? 


Šteta što ovaj ozbiljni povjesničar tu predaju 
prikazuje kao najobičniju izmišljotinu. Moglo je biti 
i bez te primjedbe. 


Poradi zanimljivosti i veće potpunosti navodim 
i mišljenje, štoviše, uvjerenje dra Izidora Kršnja- 
voga, velikoga ljubitelja i svestranog poznavaoca 
sv. Franje. On u cijelosti usvaja predaju o Katari- 
ni Galović, kako ju je ispripovijedao Tkalčić, i do- 
daje još neke elemente čije nam podrijetlo nije po- 
znato. Kršnjavi, profesor povijesti umjetnosti, slikar 
i pravnik, na zanimljiv i dosta uvjerljiv način pro- 
širio je ovu predaju te ju je nadovezao na povijes- 
nu činjenicu Franjina kratkotrajna boravka u na- 
šim krajevima, kad se zbog nevremena morao iskr- 
cati na našem Jadranu. 


17 Ivan Krst. Tkalčić, Slobodni kraljevski grad Zagreb do 
svršetka XIV st., Zagreb 1889, str. 155. 


18 Kršnjavi je svoju legendu o dolasku sv. Franje u Zagreb 
veoma opširno i zanimljivo razvio u svom romanu »Božji 
Sirotan« koji je tiskan u Zagrebu 1926; poradi zanimljivo- 
sti cijelu epizodu donosimo u Dodatku. 

Neka ovo o predaji, s kojom je povezana naša 
kapela sv. Franje, bude dosta. Sva dosadašnja istra- 
živanja nisu uspjela ovu predaju ni sigurnim povi- 
jesnim dokazima oboriti, ali je nisu uspjela ni jače 
osvijetliti. 

Franjo i gubavac 


Slika na stropu — desno 
S. Bonaventura, Legenda maior, 1, 5 


Kad je Franjo jednog dana jahao ravnicom koja 
se stere pokraj Asiza, sreo je jednog gubavca. Ne- 
nadan susret s njim uvelike ga je užasnuo. Sjetio se 
odluke koju je nosio u duši — da naime najprije 
mora pobijediti samoga sebe ako hoće postati voj- 
nik Kristov — i ponovno ju je razbudio. Sjahao je s 
konja i prišao mu da ga poljubi. A kad mu je gu- 
bavac pružio ruku kao da će od njega nešto primiti, 
s poljupcem je primio novac. Odmah je zatim uzja- 
hao na konja i ogledao se okolo-naokolo. Premda 
je polje sa svih strana bilo otvoreno, onoga gubavca 
nije više vidio. To ga je ispunilo divljenjem i ra- 
došću te je počeo pobožno pjevati hvale Bogu. 
Odlučio je da će se od tada uvijek uspinjati na- 
više. Zato je tražio samotna mjesta koja su pri- 
kladna za tugovanje. Dok se u tim mjestima ne- 
prestano prepuštao »uzdisajima bez riječi«,“ zavri- 
jedio je da ga Gospodin nakon dugotrajnih moli- 
tava usliši. Kad je jednoga dana tako osamljen 
molio i od silna žara sav uronio u Boga, ukazao mu 
se Isus Krist kao razapet na križu. Dok ga je pro- 
matrao, »ostao je bez daha« i sjećanje na Kristovu 
muku tako mu se duboko ucijepilo u dušu da se 
od onoga časa, kad bi se sjetio Kristova razapinja- 
nja, jedva izvana mogao suzdržati od suza i uzdi- 
saja, kao što je i sam kasnije u povjerenju priznao, 
kad se približavao kraju života. Na ovaj način je 
naime čovjek Božji shvatio da je ona evanđeoska 
riječ i njemu rečena: »Ako hoćeš ići za mnom, 
odreci se samoga sebe, uzmi svoj križ i slijedi me!« 


2 Rim 8, 26. 
3 Pj 5, 6. 
4 Mt 16, 24. 

Franjo moli pred križem u Sv. Damjanu 


Slika na stropu u sredini 
Th. a Celano, Vita Prima, VI, 10-11 

Franjino se srce već sasvim izmijenilo. Ubrzo 
se imao i u tjelesnom pogledu izmijeniti. Jednog 
je dana šetao pokraj crkve sv. Damjana koja bi- 
jaše malne razrušena i od sviju napuštena. Kad je, 
vođen Duhom, unišao da se moli, ponizno i pobož- 
no se ničice bacio pred propelom. Bio je ganut ne- 
običnim viđenjem. Opazio je da je postao drugačiji 
nego što je bio kad je unišao. Ovako ganutomu, 
što je nečuveno odvijeka, lik Krista propetoga pro- 
govorio je naslikanim usnama. Pozvao ga je ime- 
nom: »Franjo« — reče — »idi, popravi moju kuću 
koja se, kako vidiš, sva ruši!« Franjo je uzdrhtao 
i nemalo se iznenadio. Činilo mu se kao da je li- 
šen govora. Bio je spreman poslušati. Posvema se 
ohrabrio da izvrši nalog. A jer je u sebi osjetio 
neizrecivu promjenu koju sam nije mogao opisati, 
dobro je o tome šutjeti. Od tada je tu svetu dušu 
prožimalo suosjećanje s Propetim i, kako se može 
pobožno naslućivati, u njegovo su srce, iako još ne 
u tijelo, dublje utisnuti znakovi časne muke. 

Čudesna li događaja i nečuvena u našem vre- 
menu! Tko se tome ne bi čudio? Tko je ikada ne- 
što slično doznao? Tko bi sumnjao da se Franjo na 
povratku u grad pokazao razapetim, on kojemu, 
dok još nije izvana prezreo svijet, na nov i nečuven 
način s drveta Križa progovara Krist? Stoga mu 
se od onoga časa rastapala duša, kojoj je progo- 
vorio Ljubljeni. Nešto kasnije se ljubav srca oči- 
tovala na ranama tijela. 

Zato se od tada nije mogao suzdržati od plača, 
štoviše, i na sav glas je oplakivao Kristovu muku 
kao da mu je bila neprestano pred očima. Jeca- 
njem je napunjao putove, nije dopuštao da ga tje- 
še dok je razmišljao o patnjama Kristovim. Jed- 

noć ga je sreo najpovjerljiviji prijatelj. Kad mu je 
otkrio razlog svoga bola, to je smjesta u prijatelja 
izazvalo suze. 

I zaista, nije zaboravio brinuti se o onoj svetoj 
slici niti je zanemario njezin nalog. Odmah je ne- 
kom svećeniku dao novaca da kupi svjetiljku i ulja 
kako slika ni časa ne bi bila lišena dužna štova- 
nja. Zatim je žustro počeo izvršavati ostalo. Bes- 
prijekoran je napor uložio za popravak one crkve. 
Premda mu je božanska riječ bila upravljena s 
obzirom na onu Crkvu koju je Krist sebi stekao 
vlastitom krvlju, nije se najednom htio uznijeti, 
nego je pomalo od tijela prelazio na duh. 


Franjo u kućnom zatvoru 


Slika na stropu — lijevo 
Thomas a Celano, Vita Prima, V, 6 

Mladoga Franju je ganula Božja milost i on je 
odlučno počeo mijenjati svoj život. Toma iz Čelana 
pripovijeda: 

Naoružan oružjem velika pouzdanja, krenuo je 
Franjo putem prema gradu. Raspaljen božanskim 
žarom, počeo je samoga sebe mnogo optuživati 
zbog mlitavosti i lijenosti. Kad su ga vidjeli oni 
koji su ga poznavali, uspoređivali su ono prijaš- 
nje sa sadašnjim. Počeli su ga sažalno prekoravati 
i nazivati budalom i luđakom. Na nj su se naba- 
civali uličnim blatom i kamenjem. Promatrali su ga 
kako je izmijenio nekadašnje ponašanje i kako je 
od tjelesne trapnje iznemogao. Zato su mu sve što 
je činio ubrajali u mahnitost i ludost. Ali, jer je 
»strpljiv čovjek bolji od drznika«, sluga Božji je 
za sve ovo bio gluh, nepravda ga nije ni slomila ni 
izmijenila, nego je za sve ovo zahvaljivao Gospo- 
dinu. 

Uzalud, naime, protivnik progoni onoga koji 
teži za onim što je čestito, jer što taj bude više 

potiskivan, to će hrabrije pobjeđivati. Netko je re- 
kao da »pogrda plemenito srce čini hrabrijim« (L. 
A. Seneca). 

Kad su se ovakve glasine i naklapanja već dosta 
dugo širila ulicama i trgovima grada Asiza i kad 
je tu i tamo odjeknula galama onih koji su Fra- 
nju ismjehivali, među mnogima, do čijih su ušiju 
doprle te glasine, bio je konačno i njegov otac. 
Kad je on čuo ime svoga sina i da sugrađani s njim 
tako postupaju, odmah je ustao, ali ne da ga oslo- 
bodi, nego da ga upravo satre. Nije se nimalo obuz- 
davao, nego je na nj nasrnuo kao vuk na ovcu, 
mrgodno i divlje ga je pogledao, bezobzirno ga je 
zgrabio za ruku i dosta grubo ga je odvukao svo- 
joj kući. Tako ga je bez samilosti kroz više dana 
zatvorio u jedan tamni prostor, jer je mislio da će 
mu slomiti volju i pridobiti ga. To je pokušao naj- 
prije riječima i napokon okovima. — Sve je ovo 
Franju učinilo spremnijim i jačim da ostvari svoju 
svetu odluku. Strpljivost ga nije napuštala, premda 
je bio napadan riječima i mučen okovima. — Ono- 
ga komu je zapovjeđeno da se u nevoljama raduje, 
nije moguće ni batinama ni okovima odvratiti od 
prave nakane i stava, niti ga je moguće odvući iz 
Kristova stada. Taj ne dršće u poplavi mnogih voda. 
U tjeskobi mu je bio utočištem Sin Božji koji nam 
uvijek pokazuje kako je ono što je on podnio za nas 
veće, da nam se naše strpljenje ne bi činilo gorkim. 

Kad je njegov otac poradi žurnih obiteljskih po- 
slova neko vrijeme izbivao, čovjek je Božji ostao 
svezan u kućnom zatvoru, a njegova majka je os- 
tala sama s njim kod kuće. Ona nije odobravala po- 
stupak svoga muža. Došla je k sinu i umilnim ga 
riječima sokolila. Kad je vidjela da ga ne može 
odvratiti od njegove odluke, njezino se majčinsko 
srce nad njim ganulo. Rastrgala je okove i pustila 
ga da slobodno ode. On se, zahvaljujući svemogu- 

ćem Bogu, žurno povratio na mjesto gdje je prije 
boravio.“ — Sad se već osjećao slobodnijim, pošto 
je bio prokušan u suprotivštinama, a po mnogostru- 
kim borbama izgled mu je postao vedriji. Preturiv- 
ši nepravde, postao je srčaniji, svuda se slobodno 
kretao, stupao je odvažnije. Otac se, međutim, po- 
vratio. Kad nije našao Franju, počeo je gomilati 
grijehe na grijehe. Na ženine opomene se promije- 
nio. Zatim je odjurio na ono mjesto, vikao je i ga- 
lamio da bi ga bar protjerao iz svoga kraja kad ga 
već nije mogao odvratiti od nauma. Zaista je strah 
Gospodnji pouzdanje hrabrih. Kad je sin milosti 
čuo da mu dolazi tjelesni otac, odvažno i radosno 
mu se predao. Na sav glas je vikao da ništa ne drži 
do njegovih okova i batina. Osim toga je izjavio da 
će poradi Kristova imena radosno podnositi sva zla. 


Franjo pred asiškim biskupom — gol 


Slika na stropu — desno 
Thomas a Celano, Vita Prima, VI 


Kad je otac uvidio da ga ne može odvratiti od 
započeta puta, svim je silama nastojao da od njega 
izvuče novac. Čovjek je Božji želio da ga potroši i 
razdijeli za pomaganje siromaha i za uzdržavanje 
građevine onoga mjesta. Njega, koji nije ljubio 
novac, nije ni na kakav način bilo moguće preva- 
riti. Njega, koji na novac nije bio navezan nika- 
kvom privrženošću, nije zbog njegova gubitka bilo 
moguće uznemiriti. Kad je otac našao novac što 
ga je najveći preziratelj zemaljskih stvari bacio 
kroz prozor u prašinu, njegov se divlji bijes nešto 
malo slegao i žeđ pohlepe se, pošto je pronašao 
novac, donekle utažila. Otac ga je nakon toga izveo 
pred gradskoga biskupa da se pred njim odrekne 


5 To je bila crkvica sv. Damjana u jugozapadnom predgrađu 
grada Asiza. 

svega imanja i da mu povrati sve što je još imao. 
Ne samo da on toga nije odbio, nego se veoma rado- 
stan požurio da spremno izvrši zahtjev. 


Kad je bio doveden pred biskupa, niti je okli- 
jevao niti je bio neodlučan zbog čega. Štoviše, nije 
čekao nikakvu riječ, a ni sam nije progovorio ni 
riječi. Svukao je sa sebe svu odjeću i bacio ju je 
odmah pred oca. Nije zadržao čak ni gaće, nego 
se pred svima svukao dogola. Biskup je sve to 
promatrao i silno se čudio njegovu zanosu i odluč- 
nosti. Odmah je ustao, svojim ga je rukama zagrlio, 
a zatim ga je odjenuo svojim plaštem kojim je bio 
ogrnut. Jasno je shvatio da je to Božja volja i usta- 
novio da djela ovoga čovjeka, što ih je osobno pro- 
matrao, u sebi sadrže misterij. Zbog toga mu je 
ubuduće postao zaštitnikom. Prigrlio ga je i hrab- 
rio, prihvatio ga je srcem punim ljubavi. 


Iskrcavanje na Jadranu — Franjo u Hrvatskoj 

Na lijevom (istočnom) zidu 

S. Bonaventura, Legenda S. Fran- 

cisci, IX, 5 

Franjo, raspaljen žarkom ljubavlju, zavidio je 

svetim mučenicima na njihovoj slavnoj pobjedi, jer 
se u njima nije mogao ugasiti ni žar ljubavi niti se 
mogla umanjiti hrabrost. Zato je i on želio, raspa- 
ljen ovom savršenom ljubavlju, »koja isključuje 
strah«/“ da sebe po plamenu mučeništva prikaže 
Gospodinu kao živu žrtvu i da uzvrati Kristu koji 
je poradi nas umro, i da druge potakne na ljubav 
prema Bogu. Šeste godine nakon svog obraćenja, 
izgarajući od želje za mučeništvom, odlučio je ot- 
ploviti u Siriju da propovijeda kršćansku vjeru i 
pokoru Saracenima i drugim nevjernicima. Kad se 
ukrcao na neku lađu koja je onamo plovila, suprot- 


6 11v 4, 18. 

nim vjetrovima je bio prisiljen da pristane na obali 
Slavonije. Kad je tako ondje proveo neko vrijeme 
i nije se mogao namjeriti na lađu koja bi onamo 
plovila, držao je da mu se želja izjalovila, zato je 
zamolio neke mornare, koji su putovali u Ankonu, 
da ga iz ljubavi prema Bogu povedu sa sobom. A 
jer ga oni zato što nije imao čime podmiriti troško- 
ve putovanja uporno nisu htjeli primiti, čovjek je 
Božji, pouzdavajući se u veliku Božju dobrotu, kri- 
šom ušao u lađu. Našao se tu netko koga je Bog, 
kako se vjeruje, poslao svom siromašku. Ovaj je sa 
sobom donio potrebnu hranu za put i k sebi 
pozvao nekog bogobojaznog čovjeka s lađe i rekao 
mu ovako: »Sve ovo brižno čuvaj za siromašnu 
braću koja se kriju u lađi i, kad ustreba, prijatelj- 
ski im pruži.« Tako se i dogodilo. Kako mornarima 
zbog silna vjetra nije bilo moguće nigdje pristati 
više dana, potrošena je sva njihova zaliha hrane, a 
samo je preostala milostinja koja je siromašnom 
Franji dana odozgora. A jer to nije bilo dovoljno, 
božanskom se snagom toliko umnožilo da su, bora- 
veći zbog nevremena više dana na pučini, mogli do 
ankonske luke potpuno udovoljiti potrebama sviju. 
Kad su mornari vidjeli kako su posredovanjem 
sluge Božjega izbjegli mnogim opasnostima, za- 
hvaljivali su svemogućem Bogu, koji se prema svo- 
jim prijateljima i slugama uvijek pokazuje divnim 
i ljubaznim. 


7 U latinskom tekstu stoji »Sclavonia«. Srednjovjekovni zem- 
ljopisni naziv Sclavonia nije istoznačan s našim današnjim 
nazivom Slavonija kojim nazivamo dio Hrvatske omeđen 
na sjeveru Dravom i Dunavom, a na jugu Savom. Najstariji 
životopisci sv. Franje, Toma Čelanski i sv. Bonaventura, 
nazivom Sclavonia označuju ne samo dio Hrvatske, koji 
danas zovemo Dalmacijom, nego njime obuhvaćaju i druge 
sjevernije krajeve. — Kad je sv. Franjo dospio na našu 
jadransku obalu, tada je kao ugarsko-hrvatski kralj vladao 
Andrija II koji sebe u »Zlatnoj buli« (1222) naziva »Dei 
gratia rex et dux totius Sclavoniae« — »po Božjoj milosti 
kralj i herceg čitave Slovinske Zemlje« (V. Klaić, Povijest 
Hrvata, I, str. 233). 

Franjo doveden pred sultana 


Slika na desnom (zapadnom) zidu 
S. Bonaventura, Legenda S. Fran- 
cisci, IX, 6-7 


Kako ga je žar ljubavi upravo gilio na muče- 
ništvo, pokušao je i treći put otputovati među ne- 
vjernike da za vjeru u Trojstvo prolije svoju krv. 
Trinaeste godine nakon svog obraćenja krenuo je 
u Siriju i odlučno se izlagao mnogim pogibeljima 
da bi došao pred babilonskoga sultana. Između 
kršćana i Saracena vodio se tada tako nepomirljiv 
rat da nije bilo moguće s jedne zaraćene strane pri- 
jeći na drugu, jer su vojske jedna prema drugoj 
tako nasuprot stajale da nije bilo prolaza koji bi 
bio bez smrtne opasnosti. Sultan je, štoviše, izdao 
okrutnu naredbu da će svaki koji donese glavu ko- 
jega kršćanina kao nagradu dobiti bizantski zlatnik. 
Ali Franjo, neustrašivi vojnik Kristov, nadajući se 
da će se doskora domoći onoga za čim je išao, od- 
lučio je krenuti na put. Strah pred smrću nije ga 
zaustavljao, a želja ga je vukla. Pošto se najprije 
pomolio, Gospodin ga je ohrabrio te je zapjevao 
onu proročku: »Pa da mi jei dolinom smrti proći, 
zla se ne bojim, jer si ti sa mnom!«? 

Tako je uzeo brata pratioca koji se zvao Ilumi- 
nat, čovjeka zaista prosvijetljena i kreposna. Kad 
je krenuo, dođoše mu u susret dvije ovčice. Opa- 
zivši ih, čovjek Božji se obradovao i rekao pratiocu: 
»Pouzdaj se, brate, u Gospodina, jer se na nama 
ispunja ona evanđeoska riječ: "Evo šaljem vas kao 
ovce među vukove'.« Kad su nastavili put, namjere 
se na saracensku stražu. Ovi su poput vukova pri- 
trčali k ovcama, divljački su zgrabili sluge Božje te 
su s njima okrutno i prezirno postupali; psovali su 


8 Ps 23, 4. 
9 Mt 10, 16. 

ih, tukli i svezali u lance. I napokon su ih, na raz- 
ličite načine vrijeđane i zlostavljane prema odredbi 
Božje providnosti po želji čovjeka Božjega doveli 
pred sultana. Kad je vladar ispitivao tko ih je i u 
koju svrhu poslao i kako su došli, Kristov sluga 
Franjo je neustrašivo odgovorio da ga nije poslao 
nikakav čovjek, nego svevišnji Bog da njemu i nje- 
govu narodu pokaže put spasenja i da navijesti 
evanđeosku istinu. A s tolikom je srčanošću, s to- 
likom snagom duha i s tolikim žarom duše sultanu 
propovijedao o trojednom Bogu i o Spasitelju sviju 
Isusu Kristu, da je u njemu zasjala ona evanđeoska 
riječ: »Ja ću vam dati rječitost i mudrost kojoj se 
neće moći suprotstaviti ni oduprijeti svi vaši pro- 
tivnici.«“ I sultan ga je, videći u njemu čudesnu 
gorljivost i snagu, rado slušao i mnogo ga je pozi- 
vao da s njim provodi vrijeme. 


Franjo odbacuje sultanove darove 


Slika na desnom (zapadnom) zidu 
S. Bonaventura, Legenda S. Fran- 
cisci, IX, 7-9 


Sluga je Kristov, prosvijetljen božanskim svjet- 
lom, rekao sultanu: »Ako se sa svojim narodom ho- 
ćeš obratiti Kristu, iz ljubavi prema njemu ću vrlo 
rado boraviti s vama. A ako oklijevaš poradi vjere. 
u Krista napustiti zakon Muhamedov, zapovjedi da 
se naloži vrlo velika vatra i ja ću s tvojim svećeni- 
cima ući u vatru da bi bar tako spoznao koja je vje- 
ra sigurnija i svetija pa je zato s punim pravom 
treba prihvatiti.« A njemu će sultan: »Ne vjerujem 
da bi koji od mojih svećenika, da obrani svoju vje- 
ru, bio spreman izložiti se vatri ili nekoj drugoj 
vrsti mučenja.« Opazio je naime kako je odmah je- 
dan od njegovih svećenika, čovjek inače ispravan i 


10 LK 21, 15. 

vremešan, kad je ovo čuo, ispred njega pobjegao. 
A njemu će sveti čovjek: »Ako mi hoćete obećati u 
ime svoje i svoga naroda da ćete prigrliti štovanje 
Krista, ako iz vatre iziđem neozlijeđen, sam ću ući 
u vatru, pa ako izgorim, neka se to pripiše mojim 
grijesima, a ako me božanska snaga zaštiti, priz- 
najte Krista, Božju silu i Božju mudrost,! pravim 
Bogom i Spasiteljem sviju.« Sultan je odgovorio 
da se ne usuđuje prihvatiti taj izbor, jer se pobo- 
jao uzbune naroda. Ipak mu je dao mnogo skupo- 
cjenih darova koje je čovjek Božji, neutaživo že- 
ljan ljudskih duša a ne zemaljskih stvari, sve pre- 
zreo kao blato. Sultan, gledajući svetoga čovjeka 
kao savršena preziratelja zemaljskih stvari, bijaše 
zadivljen i uzbuđen pa se u njemu porodilo još ve- 
će poštovanje. Iako nije htio prijeći na kršćansku 
vjeru, ili se možda nije usudio, ipak je smjerno za- 
molio Kristova slugu da spomenute stvari primi 
njemu na spasenje i da ih razdijeli siromašnim krš- 
ćanima ili crkvama. A Franjo, jer je izbjegavao 
novac i jer u sultanovoj duši nije vidio korijena 
pobožnosti, nipošto nije htio na to pristati. 


Kad je vidio da ne uspijeva u obraćenju onoga 
naroda i da ne može ostvariti svoju nakanu,“ po 
Božjem se nadahnuću povratio u krajeve vjernika. 
I tako se po Božjem milostivom određenju, i jer je 
to zavrijedila krepost svetoga čovjeka, na čudesan 
način dogodilo da prijatelj Kristov, koji je svim si- 
lama za sebe tražio smrt, tu smrt ipak nije našao, 
ali nije ostao bez zasluge željena mučeništva, nego 
je kasnije po posebnoj povlastici njime bio obilje- 
žen.5 I tako se dogodilo da je ona božanska vatra u 


11 1 Kor 1, 24. 
12 To je bila Franjina neodoljiva želja za mučeništvom. 


13 Ovdje sv. Bonaventura aludira na stigmatizaciju koja se 
dogodila sredinom rujna, dvije godine prije Franjine smrti, 
na Alverni, tj. 1224. godine. 

njegovu srcu još jače plamtjela te je nakon toga 
otvorenije izbila na tijelu. O, blažena li čovjeka 
čije tijelo, iako nije bilo okrutničkim oružjem ra- 
njeno, ipak nije bilo lišeno sličnosti s ubijenim Ja- 
njetom! Ponavljam, zaista je u punom smislu bla- 
žen onaj koji, iako mu mač progonitelja nije uklo- 
nio dušu, nije ipak izgubio mučeničku palmu. 


koko 


Ovu je povijesnu zgodu pobožna mašta na za- 
nimljiv način malo preinačila, sačuvavši glavne 
elemente povijesnoga događaja. Tako u »Cvjetićima 
sv. Franje« nalazimo slijedeću legendu: 


Kako je sveti Franjo zbog želje za mučeništvom 
pošao preko mora da propovijeda kršćansku 
vjeru sultanu i Saracenima 


Sveti Franjo, pun revnosti i ljubavi prema Kri- 
stovoj vjeri i želji za mučeništvom, pođe jednom 
preko mora sa svojih dvanaest svetih drugova i 
dođu upravo k babilonskom sultanu. Oni stigoše u 
saracensku zemlju gdje su posebno pomno pazili na 
prolaznike jako okrutni ljudi te nisu puštali nijed- 
noga kršćanina da prođe, već bi ga ubili. No, Bogu se 
svidi te zapriječi da braću poubijaju, nego ih uhva- 
te, izbatinaju, svežu i tako dovedu pred sultana. 

Kad su bili pred njim, sveti Franjo, poučen od 
Duha Svetoga, tako je divno propovijedao Kristovu 
vjeru da je bio spreman za nju skočiti u vatru. 
Zbog toga obuze sultana veliko poštovanje prema 
njemu, ne toliko zbog postojanosti u njegovoj vjeri 
niti zbog prezira svijeta što ga je vidio kod njega, 
jer sveti Franjo nije htio primiti od njega nikakva 
dara, premda je bio vrlo siromašan, nego zbog že- 
lje za mučeništvom koju je otkrio kod njega. 

Od tada je sultan rado slušao i molio ga da češće 
dođe k njemu i njegovim drugovima, da mogu pro- 

povijedati na svakome mjestu gdje im se svidi. Sul- 
tan im zajamči svu slobodu kretanja i propovijeda- 
nja čak ispravom, da im nitko od njegovih ljudi ne 
naškodi. 

Dobivši, dakle, ovakvu slobodu, posla sveti Fra- 
njo svoje odabrane drugove dva po dva na razli- 
čite strane saracenske zemlje da propovijedaju vje- 
ru u Isusa Krista. A on sam s još jednim bratom 
odabra jedno mjesto. Kad je stigao onamo, uđe u 
svratište da se odmori. 


Ondje je bila neka žena veoma lijepa tijela, a 
ružne duše. Ta je prokleta žena napastovala sveto- 
ga Franju na grijeh. Sveti Franjo joj reče: »Pođi 
sa mnom, ja ću ti pokazati prekrasnu postelju.« On 
je povede k velikoj vatri koja je gorjela u toj kući. 
U gorljivosti duha svuče se dogola i baci se na že- 
stoku vatru, zovući je da se i ona svuče i dođe leći 
s njim na tu pernatu i lijepu postelju. Sveti Franjo 
je na vatri ležao duže vremena vesela lica, ali se 
nije opekao niti je pocrnio. Ona žena, zastrašena tim 
čudom, skruši se u srcu. Ne samo da se pokajala 
zbog svojih grijeha i zle nakane, nego se potpuno 
obratila na vjeru Isusa Krista te je postala tako 
sveta da su se po njoj spasile mnoge duše u onom 
kraju. 

Na kraju, videći sveti Franjo da ne može imati 
mnogo uspjeha u toj zemlji, po božanskoj objavi i 
nadahnuću odluči da se sa svim svojim drugovima 
vrati u kršćansku zemlju. Kad su se skupili svi 
njegovi drugovi, ode još jednom k sultanu da se s 
njim oprosti. Sultan mu tada reče: »Brate Franjo, 
rado bih se obratio na kršćansku vjeru, ali se sada 
bojim to učiniti. Jer, ako bih to učinio, to bi sazna- 
li, ubili bi i mene i tebe sa svim tvojim drugovima. 
Budući da ti moraš još mnoga dobra učiniti, i ja 
imam svršiti vrlo važne poslove, neću da prouzro- 
kujem tvoju i svoju smrt, nego me pouči kako bih 

se mogao spasiti. Spreman sam učiniti sve što mi 
zapovijedaš.« 


Nato mu sveti Franjo reče: »Moj gospodaru, ja 
sada odlazim od vas. No, kad se vratim u svoju do- 
movinu i kad s milošću Božjom uniđem u raj poslije 
svoje smrti, poslat ću ti, ako se Bogu svidi, dva 
svoja brata, od kojih ćeš primiti sveto krštenje Isu- 
sovo i bit ćeš spašen, kako mi je objavio moj gospo- 
din Isus Krist. A ti se oslobodi u međuvremenu 
sviju obveza da te Božja milost, kada dođe k tebi, 
nađe spremna za vjeru i pobožnost.« Sultan obeća 
da će tako učiniti. 


Učinivši ovo, sveti se Franjo vrati sa svojom 
časnom družinom svetih drugova. Nakon nekoliko 
godina po tjelesnoj smrti vrati sveti Franjo svoju 
dušu Bogu. No, i sultan oboli i očekivaše da se is- 
puni ono obećanje. Na raznim mjestima postavi 
straže i zapovjedi im: ako vide dvojicu braće u od- 
jeći svetoga Franje, da ih odmah dovedu k njemu. 
U to vrijeme ukaza se sveti Franjo dvojici braće te 
im zapovjedi da bez krzmanja pođu k sultanu te 
da mu osiguraju spasenje, kako je on to obećao. 
Braća se odmah uputiše i, prešavši preko mora, 
straža ih odmah povede k sultanu. Kad ih sultan 
ugleda, razveseli se i reče: »Sad znam da mi je Bog 
poslao svoje sluge za moje spasenje prema obećanju 
što mi ga je dao sveti Franjo po Božjoj objavi.« 
Primivši, dakle, pouku o Kristovoj vjeri i sveto kr- 
štenje od spomenute braće, tako preporođen u Kri- 
stu umrije od neke bolesti, a njegova se duša spasi 
zaslugama i djelima svetog Franje. 


Na slavu našega Gospodina Isusa Krista. 
Amen.lBa 


13a »Cvjetići sv. Franje«, Zagreb, 1972, str. 69. Sa starotalijan- 
skog preveo 0. Domagoj Šimunović. 

Franjo u vatrenim kolima!“ 


Slika uz vrata s lijeve strane 
Thomas a Celano, Vita Prima, 
XVIII, 47 
Braća koja su pred Bogom hodila prostodušno, 
a pred ljudima bez straha, zavrijedila su da budu 
obradovana božanskom objavom. Dok su naime bili 
raspaljeni vatrom Duha Svetoga, nisu samo u od- 
ređene sate po duhovnom napjevu pjevali Očenaš, 
nego su to činili svakoga sata. Zemaljske ih brige 
nisu morile niti su ih tjerale u tjeskobu. Jedne noći 
blaženi se otac Franjo od braće tjelesno udaljio. I 
gle, bilo je oko ponoći. Dok su neka od braće poči- 
vala, a neka u šutnji usrdno molila, kroz mala kuć- 
na vrata uđoše blistava vatrena kola te se dva-tri- 
put ovamo-onamo po prostoriji okrenuše, a povrh 
njih je lebdjela veoma velika kugla. Izgledala je 
poput sunca i obasjavala je noć. Koji su bili budni, 
zapanjili su se gledajući, a koji su spavali, prestra- 
šili su se. I ništa manje im nije bilo obasjano srce 
nego što im je bilo obasjano tijelo. Kad su se na- 
šli zajedno, počeli su se međusobno pitati što bi to 
moglo biti. Po snazi i milosti tolika svjetla mogli 
su jedni drugima vidjeti savjest. Napokon su shvati- 
li i spoznali da je to duša svetog oca Franje tako 
odsijevala velikim sjajem. Ona je zbog svoje ljepote 
i naročite čistoće te zbog velike i brižne ljubavi za 
sinove zavrijedila primiti blagoslov tolika dara. 


14 _ Naša se slika ne podudara s izvještajima najstarijih Sve- 
čevih životopisaca, jer prikazuje Franju kako se poput sv. 
Nije vozi u vatrenim kolima, a životopisci kažu da se 
povrh spomenutih kola nalazila velika, sjajna kugla. 

Franjo s ovčicom prisustvuje misi 
Slika u dubini prvog prozora 
S. Bonaventura, Legenda s. Fran- 
cisci, VIII, 7 


Jednom zgodom je netko Božjem čovjeku Franji 
kod Svete Marije u Porcijunkuli poklonio ovcu. 
Nju je Franjo iz ljubavi prema nedužnosti i jedno- 
stavnosti, čime se ona odlikuje, zahvalno primio. 
Pobožni je čovjek opominjao ovčicu da prisustvuje 
božanskim pohvalama i neka pazi da ni u čem ne 
bi vrijeđala braću. A ovca kao da je shvaćala po- 
božnost čovjeka Božjeg, njegove je upute pomno 
obdržavala. Tako, kad bi čula da braća u koru pje- 
vaju, i sama bi ušla u crkvu, bez ičijeg bi poticaja 
klecala na koljena; pred oltarom Djevice, Jaganj- 
čeve Majke, zablejala bi kao da ju je time željela 
pozdraviti. Osim toga bi se klanjala prigibajući ko- 
ljena kad bi se u misi podizalo presveto Tijelo Kri- 
stovo. 


Uzvišeno Franjino prijestolje u nebu 


Slika u dubini prvog prozora — 
gore — S. Bonaventura, Legenda 
S. Francisci, VI, 6 


Kad je jednom zgodom kroz Spoletsku kotlinu 
Franju pratio brat Pacifik, podvečer su prispjeli do 
leprozarija ili skloništa za gubavce nedaleko od 
Trevija. Svetac je pošao k zapuštenoj i ruševnoj 
crkvi sv. Petra, a brata Pacifika je poslao u svrati- 
šte rekavši mu da se sutradan rano ujutro povrati 
k njemu. 

Kad se brat Pacifik rano u zoru prema Očevu 
nalogu vratio, opazio ga je kako je uronio u dubo- 
ku kontemplaciju ili promatranje. Moleći je bez 
smetnje promatrao slatki Svečev razgovor s Kri- 
stom. Dok je u dubini duše razmišljao i divio se 

tome što je Franjo u Božjim očima našao toliku 
milost, najednom je pao u zanos te je tako u nebu 
među mnogim prijestoljima vidio jedno koje bijaše 
odličnije od ostalih. Bijaše urešeno dragim kame- 
njem i odsijevalo je veličanstvenošću. U sebi se di- 
vio sjaju uzvišena prijestolja. Počeo je pomno u mi- 
slima istraživati komu bi ono imalo pripasti. Me- 
đutim je čuo glas koji mu je rekao: »Ovo je prije- 
stolje pripadalo jednome od onih koji su pali, a sada 
se čuva za poniznoga Franju. Kad je brat napokon 
iz zanosa došao k sebi, kao obično je pratio blaže- 
noga čovjeka. I dok su išli putem, razgovarali su o 
Bogu, a onaj brat, ne mogavši zaboraviti svoga vi- 
đenja, na zgodan način ga je upitao što sam o sebi 
misli. Ponizni Kristov sluga će mu na to: »Čini mi 
se da sam najveći grešnik.« A kad mu je na to 
brat rekao protivno, da to po zdravoj savjesti ne bi 
smio kazati ni misliti, nadodao je: »Da je Krist ne 
znam kako velikom zločincu iskazao toliko milosr- 
đe, mislim da bi Bogu bio mnogo zahvalniji nego 
što sam ja.« Brat, čuvši tako divnu poniznost, još 
se većma učvrstio s obzirom na istinitost viđenja 
što ga je imao. Na temelju evanđeoskog svjedočan- 
stva spoznao je da se do uzvišene slave, s koje je 
svrgnut oholica, uzvisuje onaj tko je zaista ponizan. 


Franjo propovijeda pticama 
Slika u dubini drugog prozora — 
desno — Th. a Celano, Vita Pri- 
ma, XXI, 58 
Kad su se već mnogi pridružili braći, blaženi 
otac Franjo putovao je prema Spoletskoj kotlini. 
Kad je stigao do nekog mjesta nedaleko od Meva- 
nija (danas Bevagna) gdje se skupilo veliko mno- 
štvo svakovrsnih ptica — bilo je tu: golubova, ma- 
lih vrana, čavki itd. — i kad ih je blaženi sluga 
Božji Franjo spazio — kako je bio čovjek velike 

gorljivosti, uvelike je volio također i niže, nera- 
zumne stvorove, i u njima je uživao — brzo je pri- 
trčao k njima, a pratioce je ostavio na putu. Kad 
im se već sasvim približio i vidio da ga čekaju, na 
uobičajen ih je način pozdravio. Silno se čudio ka- 
ko to da se ptice nisu dale u bijeg, kao što obično 
čine. Izvanredno se obradovao i ponizno ih zamolio 
da poslušaju riječ Božju. Među ostalim što im je re- 
kao, dodao je i ovo: »Sestre moje ptice, mnogo mo- 
rate hvaliti svoga Stvoritelja i uvijek ga morate 
ljubiti. Zaodjenuo vas je perjem, dao vam je krila 
za let i sve ostalo što vam je bilo potrebno. Bog vas 
je među stvorovima učinio plemenitima i odredio da 
boravite u čistom zraku. Premda niti sijete niti ža- 
njete, ipak vas on, a da se ništa ne brinete, zašti- 
ćuje i upravlja.« Ptice su na to, kako je sam pripo- 
vijedao, a pripovijedala su to i braća koja su bila s 
njim, na neobičan način prema svojoj naravi bile 
oduševljene. Počele su protezati vratove, širiti krila, 
otvarati kljunove i gledale su ga. A on je prolazio 
između njih i vraćao se natrag, svojom im je halji- 
nom doticao glave i tjelesa. Napokon ih je blago- 
slovio, načinivši nad njima znak križa, i dopustio 
im da odlete na drugo mjesto. A blaženi je otac s 
pratiocima krenuo dalje svojim putem i radovao se. 
Zahvaljivao je Bogu koga svi stvorovi »časte poniz- 
nim hvalospjevom«. 


Kako je bio prostodušan po milosti, a ne po na- 
ravi, počeo se optuživati zbog nemarnosti što već 
prije nije propovijedao pticama kad su s tolikim 
poštovanjem saslušale riječ Božju. Tako se dogo- 
dilo da je onoga dana sve ptice, sve životinje, sve 
gmazove i stvorove bez osjetila brižljivo poticao da 
hvale i ljube Stvoritelja, jer je svaki dan, zazivajući 
ime Spasiteljevo, vlastitim iskustvom otkrivao nji- 
hovu poslušnost. 


66 


111 


Viđenje pape Inocenta III5 


Slika u udubini drugog prozora — 
gore — Th. a Celano, Vita Secun- 

da — XI, 16 
Onom zgodom kad se Franjo sa svojima pred- 
stavio papi Inocentu s molbom da mu odobri Pra- 
vilo njegova načina života, i kad je papa uvidio da 
njegova odluka s obzirom na provođenje života pre- 
mašuje ljudske snage, kao čovjek velike razboritosti 
rekao mu je: »Moli se, sinko, Kristu da nam po tebi 
očituje svoju volju pa kad je upoznamo, tvojim 
ćemo pobožnim željama sigurnije udovoljiti.« Sve- 
tac je udovoljio nalogu vrhovnoga pastira i s po- 
uzdanjem se utekao Kristu. Žarko je molio i po- 
božno poticao drugove da se ponizno mole Bogu. 
Što je još više trebalo? Dok je molio, primio je od- 
govor i sinove je izvijestio o novostima spasenja. 
Shvatio je što mu je Krist rekao u slici: »Franjo, 
papi ćeš kazati ovako: Neka žena siromašna, a li- 
jepa, boravila je u nekoj pustinji. Zbog njezine lje- 
pote u nju se zaljubio jedan kralj. S njom se vjen- 
čao, i ona mu rodila lijepu djecu. Kad su oni po- 
odrasli i bili lijepo odgojeni, majka im je rekla ova- 
ko: Nemojte se, mili moji, sramiti zato što ste siro- 
mašni, jer ste svi sinovi velikoga kralja. Radosno 
pođite u njegov dvor i zatražite ono što vam je po- 
trebno. — Kad su oni to čuli, divili su se i radovali. 
Ohrabreni obećanjem zbog kraljevskoga podrijet- 
la, znali su da će biti baštinici. Svu svoju bijedu su 
smatrali bogatstvom. Odvažno su se predstavili kra- 
lju i nisu se plašili onoga lica kojem su bili nalik. 
Kad je kralj uvidio da su mu slični, začuđeno je is- 
pitivao čiji su sinovi. A kad su izjavili da su sinovi 
one sirotice koja boravi u pustinji, kralj ih je za- 
grlio i rekao: Moji ste sinovi i baštinici, nemojte se 


15 Papa Inocent III (1198—1216) samo je usmeno odobrio Fra- 
nji i njegovoj braći njihov način života prema Evanđenju. 

bojati! Ako se s moga stola hrane tuđinci, pravedni- 
je je da hranim one kojima po pravu pripada cijela 
baština. — Zato je kralj naredio ženi da svu djecu 
što ih je s njim imala pošalje na uzdržavanje u nje- 
gov dvor.« 

Svetac je zbog ove prispodobe postao veseo i ra- 
dostan, a sveto proročanstvo je prenio papi. 


Franjo bijaše ova žena, obdarena mnogom dje- 
com, koja nisu rođena iz požude; pustinja — to je 
svijet koji je u ono doba bio neobrađen i neplodan 
krepostima; lijepo i brojno potomstvo — to je velik 
broj braće koja su urešena svim krepostima; kralj 
— to je Sin Božji kojem su nalik po svetom siro- 
maštvu, oni — prezrevši sram zbog niska položaja 
— dobivaju hranu s kraljeva stola, jer su, zado- 
voljni što slijede Krista i živeći od milostinje, spoz- 
nali da će biti blaženi po porugama svijeta. 

Gospodin papa se divio kad mu je saopćena pri- 
spodoba i nesumnjivo je spoznao da po ovom čovje- 
ku govori Krist. Sjetio se jednog viđenja što ga je 
imao prije nekoliko dana i tvrdio je da će se u ovom 
čovjeku ispuniti kao što mu je nahadnuo Duh Sveti. 


Papa je vidio u snu kako se lateranska bazilika 
ruši, a neki ju je redovnik, čovjek nizak i neugle- 
dan, podmjestivši svoja leđa, podupirao da se ne 
sruši. Rekao je: »Zaista je to onaj koji će djelima i 
naukom podržati Kristovu Crkvu.« Zato se papa ta- 
ko lako priklonio Franjinoj molbi; zato je on, pun 
Božje ljubavi, uvijek posebnom ljubavlju ljubio 
Kristova slugu. Stoga je zamoljeno odmah odobrio 
i obećao da će rado još i više od ovoga odobriti. 

Franjina proslava Božića u prirodi 
Slika u udubini prvog prozora — 
lijevo — Th. a Celano, Vita Prima, 
XXX, 84-86 


Najveća Franjina odluka, posebna želja i glavna 
nakana bijaše: uvijek i u svemu opsluživati sveto 
evanđelje i sa svom budnošću, svim marom, najve- 
ćom čežnjom duha i svim žarom provoditi »nauku 
Gospodina našega Isusa Krista i slijediti njegove 
stope«. U neprestanu razmatranju dozivao je sebi u 
pamet njegove riječi i pronicavošću duha opetova- 
no je razmišljao o njegovim djelima. Na poseban 
su način poniznost, očitovana u djelovanju, i ljubav, 
očitovana u muci, toliko zaokupljale njegovo pam- 
ćenje da je jedva još o ičemu drugom htio razmiš- 
ljati. Zato treba spomenuti i s poštovanjem se sje- 
titi što je učinio tri godine prije svoga slavnog pre- 
minuća kod gradine koja se zove Greccio (Grečo) na 
dan rođenja Gospodina našega Isusa Krista. U onom 
je kraju živio neki čovjek imenom Ivan. On je uži- 
vao dobar glas, ali je bio još boljega života. Bla- 
ženi Franjo ga je na poseban način ljubio, jer, dok 
je u svom kraju uživao glas čovjeka plemenita i vri- 
jedna svake hvale, prezrevši plemenitost tijela, ste- 
kao je plemenitost duha. Njega je blaženi Franjo, 
kao što je često običavao, pozvao petnaestak dana 
prije Božića k sebi i rekao mu: »Ako želiš da ovogo- 
dišnji Božić proslavimo kod Greča, požuri se i briž- 
ljivo pripravi što ću ti reći. Želio bih obnoviti uspo- 
menu na ono Dijete koje je rođeno u Betlehemu i 
na njegove djetinje potrebe i neprilike, tj. kako je 
bilo smješteno u jaslice i položeno na slamu u na- 
zočnosti vola i magarca, da bi se to moglo gledati 
tjelesnim očima.« Kad je ovaj dobri i vjerni čovjek 
to čuo, brzo je otišao i na spomenutome mjestu sve 
pripravio, što je Svetac rekao. 

Približio se dan veselja, došao je dan klicanja. 
Iz mnogih mjesta su pozvana braća. Muškarci i že- 
ne onoga kraja su prema svojim mogućnostima na- 
činili svijeće i zublje da bi rasvijetlili noć, koja je 
blistavom Zvijezdom rasvijetlila sve dane i godine. 
Napokon je došao svetac Božji. Kad je vidio da je 
sve pripravljeno, obradovao se. Pripravljene su ja- 
slice, donesena je slama, dovedeni su voli magarac. 
Počast se ondje iskazivala jednostavnosti, uzvisiva- 
no je siromaštvo, preporučivana je poniznost, i Gre- 
čo je postao neke vrsti novi Betlehem. Noć je rasvi- 
jetljena poput dana, bila je ugodna i ljudima i živo- 
tinjama. Pristizao je narod i novom radošću se ra- 
dovao novom otajstvu. Šuma je odjekivala od klica- 
nja, a onima koji su zanosno klicali, odgovarale su 
stijene. Braća su pjevala, Gospodinu su davala duž- 
nu hvalu, i cijelu noć je odjekivalo zanosno klica- 
nje. Svetac Božji je stajao pred jaslama. Sav je bio 
obuzet uzdisajima, pobožnost ga je posve prožela. 
Sasvim je bio ispunjen čudesnom radošću. Povrh 
jasala je služena svečana misa, a svećenik je uživao 
u novoj utjehi. 

Svetac Božji je obukao đakonsku odjeću, jer bi- 
jaše đakon, i zvonkim je glasom otpjevao Evanđelje. 
A njegov je glas bio: glas neodoljiv, glas jasan, glas 
zvonak. Sve je pozivao na najveću nagradu. Zatim 
je sakupljenom narodu propovijedao o rođenju si- 
romašnoga Kralja i slatkorječivo je klicao malome 
gradu Bethelemu. A često je, kad je htio izgovoriti 
presvetlo ime »Isus«, plamtio silnim žarom. Nazi- 
vao ga je »Djetetom iz Betlehema«, a ime »Betle- 
hem« izgovarao je poput ovce koja bleji. Usta su 
mu bila ispunjena glasom, ali još više slatkim osje- 
ćajima. Kad bi spomenuo »Dijete iz Betlehema«, ili 
kad bi izgovorio ime »Isus«, oblizivao bi usne, jer je 
sretnim nepcem kušao i gutao slatkoću ove riječi. 
Nagomilali su se ondje darovi Svemogućega, i neki 

kreposni čovjek je imao viđenje. Vidio je, naime, 
kako u jaslama leži ukočeno djetešce, a promatrao 
je i to kako mu pristupa svetac Božji kao da ga 
hoće probuditi oda sna. To viđenje nije bilo ne- 
umjesno, jer je Dječak Isus bio zaboravljen u srci- 
ma mnogih, u kojima je djelovanjem milosti po nje- 
govu sluzi svetom Franji bio probuđen i duboko 
utisnut u vjerno pamćenje. Konačno je dovršeno 
svečano bdjenje i svi su se radosni povratili svojim 
kućama. 


Franjina stigmatizacija 
Na sjevernom zidu uz vrata — de- 
sno — Th. a Celano, Vita Prima 
— III 


Dok se Franjo zadržavao u samotištu koje se 
zove Alverna, dvije godine prije nego što mu se 
duša preselila u nebo, u čudesnom viđenju vidio je 
na križ propeta čovjeka, koji je poput serafa imao 
šest krila. Bio je uspravljen, ruke su mu bile raši- 
rene, a noge skupljene. Dva su mu krila bila uzdig- 
nuta iznad glave, dva su bila raširena za let, a os- 
tala dva pokrivala su mu cijelo tijelo. Dok je bla- 
ženi sluga Svevišnjega to promatrao, bio je ispunjen 
najvećim divljenjem, ali nije znao što mu je viđe- 
nje htjelo kazati. Silno se radovao, a još više je uži- 
vao u dobrostivu i milu pogledu, kojim ga je seraf 
promatrao. Njegova je ljepota bila neopisiva, ali 
ga je pogled na raspetoga ispunio strahom i gorči- 
nom njegove muke. Izgledao je, da tako reknem, 
i žalostan i radostan; radost i žalost izmjenjivale su 
se u njemu. Mnogo je razmišljao o tome što bi mo- 
glo značiti ovo viđenje, i duhom se mnogo napre- 
zao da shvati njegov smisao. Kad od svega toga nije 
ništa spoznao razumom i kad mu se duboko u srce 
ucijepila novina ovoga viđenja, počeli su se na nje- 
govim rukama i nogama pokazivati znakovi čavala, 

kao što je to malo prije povrh sebe vidio na raza- 
petom čovjeku. 


Činilo se kao da su mu i noge i ruke u sredini 
probijene čavlima. Glave čavala pokazivale su mu 
se s unutrašnje strane ruku, na dlanovima i na 
vanjskoj strani nogu. Šiljci su im bili na protivnoj 
strani. Ti su znakovi na unutrašnjoj strani bili 
okrugli, a na vanjskoj dugoljasti. Neka mesna iz- 
bočina pokazivala se kao vrh čavala, koji su bili 
zavinuti i kao stučeni. To se na tijelu ispupčilo po- 
put otekline. Tako su i u nogama bili utisnuti zna- 
kovi čavala i bili ispupčeni na stopalu. Desni mu je 
bok bio kao kopljem proboden i na njemu rana. A 
ona je često krvarila tako da su mu i gaće i tunika 
bili mnogo puta zakrvavljeni. — O, kako ih je malo 
koji su zavrijedili vidjeti svetu ranu na prsima dok 
je bio živ propeti sluga propetoga Gospodina! Sret- 
na li brata Ilije koji je gdjekada imao priliku da 
je vidi dok je svetac živio. Ništa manje ne bijaše 
sretan Rufin koji je te rane doticao rukama. Kad 
je spomenuti brat Rufin jednoć svoju ruku utisnuo 
u njedra presvetoga čovjeka da ga protare, ruka 
mu je dospjela na njegov desni bok pa se tako de- 
silo da je dotaknuo onu dragocjenu ranu. Taj je do- 
ticaj sveca jako zabolio, od sebe mu je odgurnuo 
ruku i zaviknuo neka mu oprosti Gospodin. Pred 
stranima je to najbrižljivije sakrivao. Oprezno je 
sakrivao i pred najbližima tako da ni njegova bra- 
ća pobočnici ni njegovi najvjerniji pratioci nisu to 
dugo vremena znali. — Tako je sluga i prijatelj 
Svevišnjega gledao sebe urešena tolikim i takvim 
biserjem, koje se blistalo poput najskupocjenijih 
dragulja. I premda je bio više nego ijedan čovjek 
čudesno urešen slavom i čašću, ipak mu srce nije 
postalo tašto, niti je išao za tim da bi se nekom 
poradi isprazne slave svidio. Na sve moguće načine 

nastojao je to sakriti da ga naklonost ljudi ne bi li- 
šila te milosti. 


Rijetko je kome ili nikome običavao otkrivati iz- 
vanrednu tajnu. Bojao se da ne bi poradi posebne 
ljubavi, kao što običavaju činiti oni koji uživaju po- 
sebnu ljubav zbog milosti koja im je dana, pretrpio 
kakvu štetu. Zato je uvijek u svom srcu nosio i če- 
sto imao na jeziku onu Prorokovu: »U svom sam sr- 
cu sakrio tvoje riječi da ne sagriješim tebi!« — Kad 
bi mu došao koji svjetovnjak, a on nije želio da se 
s njim upusti u razgovor, braći i sinovima, koji su s 
njim boravili, dao je to kao znak, da naime onda 
kad izrekne taj redak, odmah uljudno otpuste one 
koji su se oko njega okupili. Stekao je naime isku- 
stvo da je veliko zlo ako se svima povjerava sve; 
znao je da onaj čovjek čije tajne nisu savršenije i 
brojnije od onoga što se na njemu očito vidi, ne 
može biti duhovan. I tako ga ljudi, na temelju ono- 
ga što se pokazuje izvana, mogu suditi. Pronašao je 
neke koji su s njim naoko bili složni, a iznutra se s 
njim nisu slagali. U lice su mu pljeskali, a iza leđa 
su ga ismjehivali. Ovi su tako sami sebi pribavili 
osudu i ljude ispravne učiniše donekle sumnjivima. 
Često puta naime zloća nastoji ocrniti čistoću i za- 
to se zbog lažljivosti, koja je svojstvena mnogima, 
mnogima ne vjeruje. 

SLIKOVNI 
PRILOG 


Pogled 

na Kaptol 
s Katedrale 
prije 1928. 
Foto: 

C. Vupora. 


Samostanski 
portal, 

s lijeve 
strane 
Kapela 

sv. Franje. 
Snimio: 
Bruno Malus. 

Natpis 
povrh ulaza 
u Kapelu. 
Snimio: 
Foto-studio 
»Leos«. 


Sjeverni zid; iznad vrata grb obitelji Patačić od Zajezde. 
Snimio: Foto-studio »Leos«. 

Sjeverni zid; iznad vrata grb obitelji Patačić od Zajezde 

dekoracije sa slikama na stropu. 


Štuko- 


. Snimio: Foto-studio »Leos«. 

Franjo odsjeda u kući Katarine Galović. Po slici u Kapeli sv. 
Franje u Zagrebu nacrtao J. V. Meiszner. 


« 
P 
ši 


Akvarel dvora obitelji Patačić na Kaptola u 18. st. Snimio: 
Foto-laboratorij Sveučilišne knjižnice. 

Štuko-reljef Helene Ručić-Patačić. Snimio: Štuko-reljef anonimnog umjetnika. Snimio: 
Foto-studio »Leos«. Foto-studio »Leos«. 


Štuko-reljef Helene Ručić-Patačić i štuko-reljef anonimnog umjetnika. 


Portret 0. Aleksija Buzjakovića. Snimio: Foto-studio »Leos«. 


Portret o. Aleksija Buzjakovića. 

Sljedeće fotografije je snimio Milan Kušnjačić. 


Kapela sv. Franje Asiškog u franjevačkom samostanu, Kaptol 9, Zagreb, 26.12.2017. 


124 


Kapela sv. Franje Asiškog u franjevačkom samostanu, Kaptol 9, Zagreb, 26.12.2017. 

Božićne jaslice, kapela sv. Franje Asiškog u franjevačkom samostanu, Kaptol 9, Zagreb, 
z. 12.2017. 

Franjo u kućnom zatvoru, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Franjo pred asiškim biskupom, kapela sv. Franje Asiškog u franjevačkom samostanu, Kaptol 
9, Zagreb, 26.12.2017. 

Iskrcavanje na Jadranu, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Franjo i Katarina Galović, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 


r _ ; a Z . ne ze 7 S : ( sz «< ' 
Franjo doveden pred sultana, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Franjo odbacuje sultanove darove, kapela sv. Franje Asiškog u franjevačkom samostanu, 
Kaptol 9, Zagreb, 26.12.2017. 

Franjo moli pred križem, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Franjo od Krista prima evanđelje i pravilo, kapela sv. Franje Asiškog u franjevačkom 
samostanu, Kaptol 9, Zagreb, 26.12.2017. 

= L žaj rz. = 
Franjo i gubavac, kapela sv. Franje Asiškog u franjevačkom samostanu, Kaptol 9, Zagreb, 
26.12.2017. 

Franjina stigmatizacija, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Franjo u vatrenim kolima, kapela sv. Franje Asiškog u franjevačkom samostanu, Kaptol 9, 
Zagreb, 26.12.2017. 

Sljedeće fotografije su božićne jaslice u franjevačkoj crkvi sv. Franje Asiškog, Kaptol 9, 
Zagreb, 26.12.2017. Snimio Milan Kušnjačić. 

Najstarije jaslice na svijetu 
Najstarije jaslice na svijetu nalaze se u crkvi Svete Marije Velike u Rimu. Izrađene su od 
mramora i djelo su talijanskog kipara Arnolfo di Cambioa. Datiraju iz 13. stoljeća, a naručio 
ih je papa Nikola IV. u čast svetog Franje Asiškog, koji je prvi postavio jaslice 1223. godine. 
Jaslice prikazuju scenu Isusova rođenja. U središtu je Djevica Marija koja drži Isusa u 
naručju. Do nje je sveti Josip, a iza njih se nalazi jaslice. Oko jaslica su pastiri, anđeli i 
životinje. 
Figure su izrađene u realističkom stilu i izražavaju emocije. Marija je prikazana kao brižna 
majka, a Josip kao zaštitnički suprug. Pastiri su prikazani iznenađeni i zadivljeni, a anđeli 


kao radosni i slavodobitni. 


Jaslice su i danas izložene u crkvi Svete Marije Velike i predstavljaju važnu kulturnu i 
vjersku baštinu. 


Evo nekih detalja o jaslicama: 

Visina figura je oko 50 centimetara. 

Jaslice su smještene u niši koja je ukrašena reljefima. 
U pozadini jaslica je prikazan grad Betlehem. 


Jaslice su značajne jer su prve jaslice u modernom obliku u kojima se koriste isklesane figure. 
One su pomogle popularizirati tradiciju postavljanja jaslica u crkvama i domovima. 


Izvor: google Bard 

Slijedeći zvijezdu: božićne scene i sveta drama od srednjeg vijeka do baroka 
(Following the Star: Nativity scenes and sacred drama from the middle ages to the baroque) 


Koi) 

Nesumnjivo je da je franjevačka duhovnost označila novu razinu u razvoju i sve većem sjaju 
božićnog slavlja. U legendi o životu svetoga Franje Asiškoga možemo čitati o čudu koje se 
dogodilo u pećinskoj kapeli u Grecciu. Na Božić 1223. godine, na svečevu želju, na oltaru 
kapele Greccio postavljene su jaslice s likom malog Isusa. U tijeku svete mise održane “nad 
jaslicama, kako je sveti Franjo posvjedočio Spasiteljevo rođenje u dirljivoj propovijedi, za 
vjernike je oživio mali Isus. Toma Čelanski, autor legende, priznao je značaj svečevog djela. 
“[...] Jer je Dijete Isus bilo zaboravljeno u srcima mnogih; ali, djelovanjem svoje milosti, 
ponovno je oživljen preko svog sluge svetog Franje i utisnut u njihovo žarko sjećanje? (Celano 
1996, 90-93). 

Slika 2. Giotto di Bondone: Čudo u Grecciu. Asiz (Italija), Bazilika svetog Franje Asiškog 
(Foto: Ferenc Veress) 


https://urania.szfe.hu/wp-content/uploads/2022/02/02_giotto_assisi_copy.jpg 

U isto vrijeme kad i asiške freske, Giottov suvremenik, kipar Arnolfo di Cambio, isklesao je 
jaslice za crkvu Santa Maria Maggiore u Rimu po narudžbi pape Nikole TV. Papa je i sam 
potjecao iz reda svetog Franje, a njegova je golemost omogućila ukrašavanje bazilika u Asizu 
i Rimu. Na temelju rekonstrukcija, luk udubine u kojoj se nalazila Arnolfova rimska skupina 
skulptura uokviren je likovima dvaju proroka. Sveti Josip stoji s lijeve strane. Desno su dva 
kralja koji razgovaraju tijekom svog putovanja. (SI. 3) Lik Djevice Marije (sada izgubljen) 
zauzimao je središte sa starim magom koji je klečao pred njom. Skup su dovršili magarac i 
vol s lijeve strane poklonivši se prema jaslama. Za posjetitelja ili hodočasnika, koji se kreće i 
mijenja položaj, Arnolfova skupina skulptura bila je izložena sa svih strana. Stoga se može 
smatrati i sacra rappresentazione ili svetom igrom (Pomarici 1988, 155-174). 


Maggiore) (Foto: Ferenc Veress) 


https://urania.szfe.hu/wp-content/uploads/2022/02/03_arnolfo_di_cambio.png 


Preuzeto iz časopisa: Urania volume 1, number 1/2021., Ferenc Veress 
https://urania.szfe.hu 
Strojno prevedeno. 

Sljedeće božićne jaslice su kućne izrade, vlasnik Milan Kušnjačić, 24.12.2017. 


Božićne jaslice od šahovskih figura. Mali Isusek je pješak na vati, lijevo je sv. Josip kao kralj, 
desno je sv. Marija kao kraljica, konji su kao vol i magarac, lovci u nizu su kao sv. tri Kralja. 


Božićne jaslice od igračih karata. Isus je dečko srce, sveti Josip i Marija su kralj i dama, ostali 
kraljevi su sveta tri Kralja, a ostale karte su pastiri. 

Sljedeće božićne jaslice su franjevačke, maketa s Kaptola 9 u Zagrebu, dodani su oblačići s 
tekstom, posložio i snimio Milan Kušnjačić, 24.12.2017. 

Žive božićne jaslice kod crkve sv. Vida, Brdovec, 6.1.2006. Snimio Milan Kušnjačić 

Žive božićne jaslice u izvedbi zajednice Cenacolo, park Opatovina, kod igrališta osnovne 
škole, Zagreb, 21.12.2023. Snimio Milan Kušnjačić. 

Sljedeće božićne jaslice su snimljene 23.12.2023. Vlasnik Milan Kušnjačić. 

Božićne jaslice na Božić 2023., u crkvi Gospe Snježne, Kutina, snimio Milan Kušnjačić 

